text:
09/07/2008(星期三) 天晴 琉森(Luzern) → 蘇黎世(Zurich)
今朝一早諗住落廚房煲整早餐食,但原來哩間不單只限煮食時間,如果係煮食時間以外會連廚房都鎖埋冇得用,我唯有用水喉開啲熱水用嚟沖杯奶茶就算嘞!雖然哩到啲水喉水係可以就咁飲,但都係有啲心理陰影所以一直以嚟都係煲水或買水飲,但哩次又費時攞個煲出嚟,於是就飲一次咁多啦!
食咗早餐準時七點半check out然後向蘇黎世出發 B女今朝拖住件行李都走出湖邊想搵鴨仔天鵝食早餐,但係唔知係咪佢哋未瞓醒呢!一隻都冇,咁唯有走啦!今次知訂啦!真係15分鐘去到火車站,好順利咁就上咗火車嘞!我哋今日係搭雙層火車呀! 好快九點已經可以落車啦! 咁我哋就去Information Center查吓明朝如果搭火車去聖莫里茲(St.Moritz)同埋提拉諾(Tirano)啲時間,因為哩到只係臨時改變行程而去,我完全無資料喺手,所以一定要check清楚啲時間.最後check到由蘇黎世去提拉諾有班快車7:00開要坐五個幾鐘,要訂位,即係好出名嘅貝尼納特快車(Bernina Express),但係明朝班車full晒訂唔到,想再問其他個服務員都唔係好想答,人哋話日內瓦啲人冷莫,我覺得蘇黎世哩到啲人重cool. 咁唯有自己check電腦囉!嘩…如果唔搭快車要轉轉車成六個鐘先去到啊!抄晒啲時間今晚返去先再研究. 搵好方向就去Hostel嘞!今次哩間Hostel話只須十分鐘到,但攞住地圖都毫無頭緒,啲指示又好混亂,搵咗成半個鐘都無辦法搵到,啲石仔路又好難推件行李,於是我叫B女睇住行李,我同LH去搵. 終於搵到條街但又搵唔到要個號碼,見到個拉圾車嘅工人諗住佢會熟哩頭咪問吓佢啦!但佢都唔係好清楚,睇完一輪叫我等等,跟住有個男人立刻埋嚟問有冇嘢可以幫忙,我咪比個地圖佢睇,點知佢只係恐個頭埋嚟,我先擔高頭望吓佢,原來佢對眼好恐怖嫁!好淺色我可以喺佢等眼到見到自己個樣嫁!我突然諗起迷暈同黨呀…好驚即刻退後,佢即係好鬼秘咁叫NO…NO…!LH喺後面大叫走啦!但佢係咁抆住我張地圖我真係好驚!我好大力咁攞返張地圖然後退後,佢好沉把聲話 You are so cool…跟住頭先個拉圾車嘅工人喺間餐廳行返出嚟!嗰個男人先走咋!嚇死我啦! 原來拉圾車嘅工人走入餐廳搵個老闆問,餐廳老闆都走埋出嚟教我哋點行,原來落多兩條街就到啦! 哩間City Backpacker Hotel Biber個入口係喺橫街好隱秘,我諗住叫B女過嚟啦,但LH話入去睇吓咩環境先,唔睇由自可,一睇我就暈啦!四層樓梯,又窄又轉彎好似香港啲舊樓咁呀!點攞三個喼上嚟呀! 返去話比B女聽,佢話少事啦!無問題嘅!去到一個一個喼咁搬,搬到身水身汗先搬晒上去,嘩…真係攞我條命咁濟! http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2676 因為嚟到都好早,Hostel個職員都未走,佢重幫我哋做埋check in比埋房我哋,最後哩兩晚我哋都係住六人房.我哋間房重要上多層呀!
食咗早餐準時七點半check out然後向蘇黎世出發
B女今朝拖住件行李都走出湖邊想搵鴨仔天鵝食早餐,但係唔知係咪佢哋未瞓醒呢!一隻都冇,咁唯有走啦!今次知訂啦!真係15分鐘去到火車站,好順利咁就上咗火車嘞!我哋今日係搭雙層火車呀!
好快九點已經可以落車啦!
咁我哋就去Information Center查吓明朝如果搭火車去聖莫里茲(St.Moritz)同埋提拉諾(Tirano)啲時間,因為哩到只係臨時改變行程而去,我完全無資料喺手,所以一定要check清楚啲時間.最後check到由蘇黎世去提拉諾有班快車7:00開要坐五個幾鐘,要訂位,即係好出名嘅貝尼納特快車(Bernina Express),但係明朝班車full晒訂唔到,想再問其他個服務員都唔係好想答,人哋話日內瓦啲人冷莫,我覺得蘇黎世哩到啲人重cool.
咁唯有自己check電腦囉!嘩…如果唔搭快車要轉轉車成六個鐘先去到啊!抄晒啲時間今晚返去先再研究.
搵好方向就去Hostel嘞!今次哩間Hostel話只須十分鐘到,但攞住地圖都毫無頭緒,啲指示又好混亂,搵咗成半個鐘都無辦法搵到,啲石仔路又好難推件行李,於是我叫B女睇住行李,我同LH去搵.
終於搵到條街但又搵唔到要個號碼,見到個拉圾車嘅工人諗住佢會熟哩頭咪問吓佢啦!但佢都唔係好清楚,睇完一輪叫我等等,跟住有個男人立刻埋嚟問有冇嘢可以幫忙,我咪比個地圖佢睇,點知佢只係恐個頭埋嚟,我先擔高頭望吓佢,原來佢對眼好恐怖嫁!好淺色我可以喺佢等眼到見到自己個樣嫁!我突然諗起迷暈同黨呀…好驚即刻退後,佢即係好鬼秘咁叫NO…NO…!LH喺後面大叫走啦!但佢係咁抆住我張地圖我真係好驚!我好大力咁攞返張地圖然後退後,佢好沉把聲話 You are so cool…跟住頭先個拉圾車嘅工人喺間餐廳行返出嚟!嗰個男人先走咋!嚇死我啦! 原來拉圾車嘅工人走入餐廳搵個老闆問,餐廳老闆都走埋出嚟教我哋點行,原來落多兩條街就到啦! 哩間City Backpacker Hotel Biber個入口係喺橫街好隱秘,我諗住叫B女過嚟啦,但LH話入去睇吓咩環境先,唔睇由自可,一睇我就暈啦!四層樓梯,又窄又轉彎好似香港啲舊樓咁呀!點攞三個喼上嚟呀! 返去話比B女聽,佢話少事啦!無問題嘅!去到一個一個喼咁搬,搬到身水身汗先搬晒上去,嘩…真係攞我條命咁濟! http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2676 因為嚟到都好早,Hostel個職員都未走,佢重幫我哋做埋check in比埋房我哋,最後哩兩晚我哋都係住六人房.我哋間房重要上多層呀!
原來拉圾車嘅工人走入餐廳搵個老闆問,餐廳老闆都走埋出嚟教我哋點行,原來落多兩條街就到啦!
哩間City Backpacker Hotel Biber個入口係喺橫街好隱秘,我諗住叫B女過嚟啦,但LH話入去睇吓咩環境先,唔睇由自可,一睇我就暈啦!四層樓梯,又窄又轉彎好似香港啲舊樓咁呀!點攞三個喼上嚟呀!
返去話比B女聽,佢話少事啦!無問題嘅!去到一個一個喼咁搬,搬到身水身汗先搬晒上去,嘩…真係攞我條命咁濟!
http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2676
因為嚟到都好早,Hostel個職員都未走,佢重幫我哋做埋check in比埋房我哋,最後哩兩晚我哋都係住六人房.我哋間房重要上多層呀!
五樓望落街,四圍都係餐廳.
抖陣喺廚房食啲嘢先出去,哩到個廚房重簡陋,連杯都冇,等我要用香檳杯飲熱朱古力.
然後我哋就慢慢咁行返去車站,一嚟真係有啲倦,二嚟睇吓可唔可以發掘吓一條順啲嘅路.
哩啲電車係蘇黎世市內主要交通
今日車站有個市集,不過喺哩到買嘢係貴過超市,同一條腸超市CHF5.00,哩都要CHF6.00.
喺火車上三個人嘆咗兩條腸
我哋坐火車去夏夫郝善(Schaffhausen)然後搭1號巴士去睇萊茵瀑布(Rheinfall)
萊茵瀑布(Rheinfall)
萊茵河發源於瑞士中部,在瑞,奧,德三國邊境形成一個大湖,就是著名的波登湖,在SCHAFFHAUSEN遇上斷層形成的落差,就是萊茵瀑布,萊茵瀑布的落差並不大,約二十公尺左右,萊茵瀑布的美,不在於它的高度,而在於冰冷清澈的水,從高處衝下,激起壯觀白色的水花,形成一個碧綠色的水潭,波光粼粼,片片虹彩映照在瀑布之上,還有一座小小的島嶼在湖水中;河畔的露天咖啡座,許多遊客欣賞眼前美景,悠閒地品嚐著咖啡,對岸山上的古堡矗立,和諧的鑲在這幅美景間,讓人如同置身畫中.
但係喺相機真係影唔到佢嘅震撼
睇完瀑布就搭車返去蘇黎世,因為博物館唔使錢所以入去睇,但真係唔係好明啊!
博物館內嘅彩色玻璃窗
跟住就好隨意咁喺市內沿住利馬特河岸大道(Limmat)四圍行
聖母大教堂
Hostel樓下條街一入夜就好多人喺到食飯飲酒,所以都好嘈嫁!連我咁懶瞓都覺得嘈呀!
我哋今晚出街食,喺一間土耳其人開嘅餐廳食,B女同LH食泰式炒粉,我就食魚配沙津,都幾好味嫁!
食飽就返Hostel沖涼瞓覺,因為明朝要早起去搭車呀!但出面真係好嘈!好晏先瞓到啊!
食: 香腸2條: CHF11.00(CHF5.00 + CHF6.00)
晚餐: CHF43.50 (CHF14.50 x 3)
Supermarket: CHF29.80
(乳酪7杯: CHF0.65 x 7
果汁3枝: CHF1.60 x 3
蘋果3個:CHF1.95
布冧2個:CHF1.60
三文治: CHF5.20
蛋糕1條(370G):CHF3.90
果醬鬆餅:CHF1.90
麵包1個:CHF0.90
提子包:CFHF4.95)
手信: Postcard CHF1.00
住: CHF111 (CHF37.00 x 3)


c: text/html

text:
10月2日 星期四
今日係第二日,響酒店食過早餐,執埋D行李就 check out 喇.將兩個大喼留響酒店後,我地就起程去今次旅遊嘅重點 -- 長野白樺湖.
我地經網上訂左白樺湖池之平溫泉酒店,個package係包來回新宿及酒店架.集合地點係新宿中心大廈,就響我地酒店附近,集合時間係9:15.我地九點正響酒店離開,好快就行到去新宿中心大廈,不過企左一陣都唔見有shuttle bus 或者咩臨時車站咁囉.正當個心有D發毛嘅時候,忽然響另一邊見到有位阿姑手拎住個紙牌響度呼叫,咁我地就行埋去睇下,原來個紙牌係寫住池之平酒店,佢就帶我地行去後面條街,果度已經有架shuttle bus 響度等緊,咁我地就show 酒店張 confirmation letter 俾個司機睇,原來響車門貼左張乘客名單,有我地個名架~~
響shuttle bus等左一陣,上齊晒人就開車喇,唔知係唔係因為唔係旺季,眼見只係得四,五pair人咋,其中有一家四口嘅香港人.架車行左個半鐘倒,去到山梨縣一個叫雙葉嘅地方就停低俾我地休息15分鐘.話就話係休息時間,但我地一D都無休息嘅打算,架車一停我地就飛快咁落車去toilet,然後就走左上去一個展望台望下四周嘅風景同影下相囉.
影完相就走去toilet隔離果幾間店逛下,雖然唔知山梨縣有咩特產,但係都係咁意買左少少紀念品......然後又買左D熱狗小食咁,攪到 last minute 最後先上返車~~
差唔多十二點半就到達酒店,有個職員走左出黎響門口同我地講左一大堆野,不過我地都唔識日文唔明佢講乜,佢就用佢好有限嘅英文話俾我地知要兩點後先可以做check in.咁我地放低左D行李響酒店,然後就決定先去參觀酒店附近果間影繪美術館.
由酒店行去美術館大約十五分鐘,沿路靜悄悄,間唔中先見到有一,兩個人行過.沿途見到有個主題公園Family Land,有D機動遊戲,不過唔覺有人玩,反而有個mini golf 場地就有D人氣.
成段路兩旁都種滿樹,行起黎都幾舒服,最初plan黎白樺湖都滿懷希望會見到紅葉,不過大概只係十月頭,所以沿路一D紅葉都無呀 ...>_<
好有歐陸feel嘅建築物,就響影繪美術館對面,不過掛住影呢座建築物,反而唔記得影個美術館~~
白樺湖呢個世界影繪美術館嘅入場費係900 yen,館內基本上係一個叫藤城清治嘅藝術家嘅個人展,佢大部份嘅作品,講真其實都係剪紙藝術,不過佢識得利用燈光或者水嘅倒影去營造氣氛,再加上佢嘅畫作都表現出一種童心以及夢幻嘅感覺,所以即使館內嘅保養做得唔係咁好(近睇好多作品嘅燈箱都有褪色!),但都真係好有趣味!其中一個叫「鏡之幻象」嘅大型作品,以透光嘅玻璃紙做多重剪貼,兩邊再裝上到頂嘅巨型玻璃同鏡,人企響中間望過去真係幾震撼.而另外一幅「白樺湖之四季」以360度展示白樺湖一年四季嘅面貌,望落去連綿不斷,使人感覺好似走入左童話世界咁~~~
不過最可惜係館內唔準影相,好彩有個紀念品店,可以買返D手信留念~~
除左售賣有關藝術作品嘅紀念品外,仲有精品館,同埋食品館,每一處我都掃倒貨呀......
間食品館仲有免費紅豆湯供應,都幾好味,我地仲買左D紅豆返屋企,可以就咁食,唔使再煮熟,用黎餸粥好好味架~~
離開影繪美術館,行過隔離有間熊仔博物館,不過入場費好貴,成1500 yen一個人,所以我地無入去,只係響門口影相就算~~
行返去酒店,攪好check in就上房放低行李,我地間房係和洋式.呢間酒店俾預期中有D失望,D裝修都幾舊,之前響大堂見D牆紙同地氈都有D剝落,好似無咩維修咁,最攪野就係間房入面個電話仲係用緊攪盤!
響房望出去可以見到個白樺湖架~~
放低野後已經三點幾,我地就出去搵野食,不過間酒店餐廳竟然close左,咁我地唯有行去酒店對面果間Plaza 21求其買D小食頂住先,橫掂酒店自助晚餐五點半鐘就有得食.
Plaza 21,就響酒店對面,外面有間小食店~
食完野就順便響湖邊行左一陣~~
之後就返酒店浸溫泉喇.呢間酒店除左一般男女湯外,仲有大露天風呂,洞窟風呂,泡風呂同檜風呂等等,都係男女混浴,不過要著泳衣架.響洞窟風呂隔離又有按摩浴,仲有桑拿同日光浴,都好多元化,總有一款合心意.我地每種風呂都去浸下,不過個洞窟風呂就比較焗,但係有個嘖射之湯,條水柱好勁,人企響水柱下,D水打落黎好舒服架!但我地最鍾意都係露天風呂,因為勁似戀愛世紀入面木村同松隆子浸過果個露天風呂look呀~~
浸夠後就去食晚餐喇,五點半就可以開始,係和洋式自助餐,雖然唔係想像中咁多野食,不過我地無食午餐,再加上浸完溫泉浴特別肚餓,所以都食左好耐~~
一邊食一邊欣賞外面白樺湖嘅黃昏景色~
食飽後都只係七點幾咋,我地上房hea左一陣,之後又再去露天風呂浸多次,夜晚個風呂無咁多人,浸得好舒服呀~~
浸完出黎見有幾部自助式電動腳底按摩機,咪入錢試下囉,不過D力道好鬼勁,按左無耐我已經頂唔順,反而我老爺就覺得好正,我諗係因為我身體D機能真係唔多妥所致...>_<
之後我地又走左去酒店個小型賭場玩左一陣,然後就返房瞓教,而呢一日算係幾悠閒嘅行程就結束啦~~
----> Day 3 (Part 1 白樺湖黃金之森)

robotstxt: allowed

filter: keep


text:
終於都黎到最終回喇,今次會 post 埋零零碎碎放係 office 既 Pekkle collections,如果唔再入貨既話,所有擺係 office 既 collections 應該都已經〝亮相〞哂....
前文提過,擺係 office 用緊既兩格紙皮櫃桶,木製既紙巾盒同埋 magazine file〔其實一共有四個,右邊仲有兩個 magazine files 嫁,不過費時比 d 雜亂既文件入鏡,所以冇影到!〕仲有一個雀巢奇趣杯既 Pekkle 火車卡公仔....
紙皮櫃桶上面既 Pekkle 公仔,其實底部都印左公仔,不過一模一樣既,費時再影...
兩架櫃桶內既 Pekkle 精品一大堆,有正版野,亦都有老翻,總之就全部都係 Pekkle 啦!就當考下你地眼光認唔認得哂 d 精品,唔再逐一介紹喇!
原來擺係 office 既長間尺都有兩把,上圖既櫃桶精品都曾經出現過,不過呢把就係平時用既,老翻 clear holders 兩本,paper clip 兩個,memo pad 連櫃桶 set 一個,雀巢雪糕 Sanrio 火車連雪糕杯一 set〔仲有條火車軌嫁!不過因為時間倉卒,砌唔切成架火車連路軌...〕
擺係寫字檯周圍既 Pekkle 精品....
膠公仔大特寫,之前見其他 blog 友 post 出黎既係一 set 十個,唔知點解我呢 set 得八個,唔通比人呃左
咁鍾意 Pekkle,電腦當然唔少得啦!我覺得個 LCD 高度唔夠,求其搵個紙盒架高左個 LCD,我連個紙盒都要用 Pekkle 花紙包得靚靚仔仔〔不過係搵我同事代勞既!〕,咁對住做野都會開心 d 啦!
screensaver 都係 Pekkle....
之前係第二篇 blog 出現過既水松木板,係同事送既.... 仲有都係呢位同事送既 Pekkle 摺紙....
放係 office 用既 spare 縮骨遮,一共有三把,前面兩把係正版,最後果把係老翻!
office 唔少得既 cushion !呢個咪就係好多 Pekkle blog 友之前係一田購物日瘋狂搶購既音樂 cushion 囉,我屋企仲有一個,唔知點解呢個 cushion 套洗極都係有漬,反而係屋企果個就乾淨得多,証明 office 好污糟!
無喇!無喇!終於都 post 哂擺係 office 既 Pekkle products 上 blog 喇!應該都冇野漏既,就算真係漏左,應該都係之前唔同 topic 既 blog 度出現過!終於都收得工!齋一個 topic 都可以寫左三篇 blog,可想而知,要影哂佢地時,係幾咁勞師動眾呢?依家唸番起當時拎哂出黎,再執番入去時既情景都怕怕.... 真係搞一次都已經夠哂皮喇!


text:
一直有用開藍牙耳機,主要原因係唔想有條電線响條腰伸展上頭度,同埋啲線好容易走埋一舊,好鬼煩!重有車時唔會比條線阻住!
第一隻用嘅藍牙係 Nokia HS-3W
,賣成六舊幾,因為直覺上認為佢同嗰時用緊嗰部 Nokia 6230 會夾啲!佢係有條 headphone 線連到耳仔,唔用嘅時候粒豆豉係可以黐番落個接收度,好方便!用過先知,佢同部 6230 完全唔啱 key,個 mic 接收唔係好掂,成日比人話我好似响水底講電話,不過我就聽得佢地好清楚!
之後阿 B 醒咗隻 touch 會響嗰隻 BTH-638Z
我玩,收發都好好多,又係用豆豉,又會響,但價錢就平成半!我用嗰隻係白色,用咗都好耐,响保養到期前重換咗條 headphone 線,後黎比佩儀用咗無耐就比佢趺咗~
期間阿彭都整咗隻同 Touch BTR-668
百份百相似嘅 itech 藍芽耳機連收音機我試,都 okay,不過就係太唔方便因為佢真係大舊到無麟!
換咗 Treo 650
之後,以上所有藍牙全部都唔係好得,經常駁唔倒,或者收得好差,最後決定買個 Palm 原廠 Wireless Headset
,又要成六舊水,重要係長時間無貨!諗住買佢係因為佢打正 "Treo" 係列,又係藍牙1.2,無理由重有問題吖!但事實並唔係咁,用緊佢嗰時一直掙扎,雖然知道主要係部電話出問題,但真係唔忿氣!
到舊年年中終於曙光初現,因為出咗支援 A2DP
同 AVRCP
嘅 itech Clip R35
,覺得佢如果夾倒部電話行呢兩個 Profile 聽歌,電話嗰 part 實會無問題啦!可能我對聽歌嘅要求唔高,我覺得用佢經藍牙聽歌真係好正,用黎講電話都算滿意,但個問題係佢一半一半機會連接到,仍然好唔穩定,後黎因為條單耳筒燒咗,又配唔番,所以都係拎番上面隻原裝 Headset 黎用!頂住先!
早個星期,終於都換咗部 Treo 680,但係個藍牙問題似乎都未如想像仍然未有一個滿意嘅效果!無論用隻原裝 Headset 或隻 R35,都仍然有比電話中嘅另一方投訴,話聽唔清我講乜!會唔會你都有份!?痛定思痛,決定再下海,入過一隻!用咗三個鐘頭响網上搵料,睇 review,最後鎖定呢隻 Plantronics Discovery 665
,佢唔平,但整體口碑非常好,同個價錢成正比,又有 DSP
,重係得嗰 9 grams,最重要係佢寫明同 Treo 650/680 夾!同時 Discovery 665 係專比車用,因此我正在考慮裝個 car kit 嘅計劃亦可擱置!
用咗隻新牙一整日,都好滿意,一駁即上,收電話又快 (相比之前),又輕,終於都體會番一隻藍牙耳機應提供嘅 "Handsfree" 嘅功能同好處!唔好笑我,所有用過 Treo 650 加藍牙耳機嘅人都會好明白我個心情~~


text:
AXA安盛香港街馬
上年係第一屆街馬
遲左報唔到名
今年報到
仲新增左21K賽事
號碼布仍然係可以自己改個名
無錯
我係..有腳雀仔
大家好!
作為一隻有腳雀仔
有腳都要有對翼
就咁啦
起行!
街馬嘅氣氛非常之好
有表演..有遊戲..有得食有得飲..
最好嘅係跑完之後仲送個坐墊比你
即時於終點前空地可以坐住休息同朋友一齊hea下,吹吹水!
21K嘅賽道前半同10K差不多
都係主要希望大家跑入社區
感受下跑街時有唔同嘅阻礙
由啟德遊輪碼頭為起點及終點
中途經觀塘海濱長廊,觀塘工貿區及九龍灣住宅區
觀塘繞道,麗港城至麗晶花園路段
大街小巷,工廠區,行人天橋,
天橋底有草有天橋車過時嘅塵散落,
後半段就係跑極都唔完嘅觀塘繞道
跑道途中街道上人嘅叫喊聲,鋼琴伴奏,管弦樂,非洲鼓,
同我覺得最正嘅醒獅band等等嘅打氣
氣氛極之好之餘亦幫助好大
整個賽事係非常之開心好玩
更加好嘅係
雖然好似係一個just for fun嘅賽事
但途中就算大家幾攰..跑到個"樁"都散散地都好
都係見到大部份人唔係hea的
有好多著住特別打扮嘅跑手
身上負擔已經好重好熱
但都係跑住完
真係佩服到五體投地!
終於完成喇!
嘩!58分30秒跑完個半馬!
你估我真係雀仔曉飛咩!
呢個先至係我今次用左嘅時間
對於今次呢個街馬...
辛苦完之後..係想再玩嘅


text:
又儲左一堆仔用完既化妝品啦, 不過多數係底妝多, 彩妝我真係比較少用
Estee Lauder Futurist Moisture-Infused Makeup
質地都好水, 好好推, 而且 BA 幫我揀既色都好 match 膚色, 妝感偏水唔 mat 既, 中等遮瑕度, 但唔會厚粉, 妝感自然, 不過可能我皮膚較乾, 唔算好 long lasting, 過左半日塊面 feel 到有 d 乾
Sofina Primavista Long Keep Base 持久控油底霜 SPF 10 PA+ (按此)
淡粉紅色 lotion 狀, 推開質地雖然好水, 但吸收後好似有層粉末咁, 所以控油效果唔錯, 但對於我呢 d 混合偏乾皮膚就乾左 d, 同埋佢個質地配 2 way 等粉狀底妝啱 d, 用 liquid 有少少棘粉
Kanebo Coffret D'or Clear Cover Base UV SPF50 PA+++ (按此)
肉
色乳液狀, 有少少遮假, 又高度防曬, 有時懶, 搽完 skincare 單用佢再加碎粉已經 ok, 有少少控油, 春夏用唔錯,
不過早排開始轉天氣, 到下午就有少少乾啦, 同埋佢遮毛孔唔算好好, 我鼻位毛孔大, 出油後毛孔容易有肉色一點點, 比較難補救
Estee Lauder Pure Color Gloss
之前去 event 送既, 睇個色好粉紅, 但搽出黎其實好透, 有閃粉但唔會好大粒, 通常搽左 lipstick 後再搽少少係面, 咁就睇落好潤, 亮亮地咁, 不過樽身比較長身, 用到底支棒有 d 難 "了" d lipgloss 出
SANA Pore Putty Face Powder 10g (按此)
上一次凹凹賞都講過, 果時用淨一個框, 之後用到尾尾就整碎溝碎粉用啦, 呢個得一個色, 有少少偏白, 有閃粉, 所以毛孔睇落仲顯眼, 仲乾左 d, 所以回購度係零呀, 雖然佢出左另外幾款, 但都吸引唔到我再買啦
除左以上果幾樣, 仲有 d 係用左好耐都未用完, 或者唔太好用既, 開左好耐應該都過期, 所以丟左算啦
Bare Minerals Prime Time Foundation Primer - Brightening (按此)
初
初用都唔錯, 質地滑好好推, 用後膚質睇落滑左, 有光澤左, 但用得一段時間, 越用越杰身,後尾泵都泵唔到, 但其實入面矢有好多架,
次次都要"了"出黎好麻煩, 而且杰身左無咁潤, 有 d 難推, 所以我放棄左佢啦, 我覺得每次用前都要搖勻佢先, 等佢個 d 粉狀物唔好沉底,
可能咁會好 d
Kanebo Coffret D'or Silk Cream Foundation (按此)
佢唔係唔好用, 遮瑕唔錯, 但 cream 狀質地唔算好潤, 啱春夏天用多 d, 但夏天用 cream fdt 又好似厚身左 d, 而且杰身好襟用, 每次用好少就夠搽全面, 用左差唔多 2年都仲有半罌, 所以唯有丟左佢啦
用左約一星期, 質地好水狀, 易推開仲好滑, 不過唔算快吸收, 要按一陣先得, 但吸收後都好爽身唔 lup, 皮膚即時無咁乾, 但如果皮膚太乾時, 搽既時候塊面有少少紅, 但過一陣就無事, 亦無敏感情況, 用既時間唔長, 除左補濕, 暫時未見有其它效果
名 稱 : Vichy Lift Activ Serum 10 肌源再生10號精華
價 格 : $395
容 量 : 30ml
產品介紹 :
加入銀樺樹精華,並採用10%高效精準濃度,一次過激活所有皮層,高效保濕成份透明質酸及溫泉水,有助銀樺樹萃取迅速深入乳突真皮層,只需10分鐘,肌膚回復幼嫩細緻.
銀色包裝有別一般 vichy 產品, 不過盒上說明無中文, 所以我都係上網搵簡介, 有效日期去到 2014年11月, 件產品都好新鮮呀, 開封後 6個月內要用完
個泵係係樽蓋頂部, 不過每次泵內份量大約得一半, 所以我要用 3泵 (約 5毫子) 先夠搽全面, 比較麻煩
質地係透明杰身水狀, 有少少香味, 推開好薄, 吸收後好爽身
使用後皮膚無咁乾, 好似有層薄薄既保護膜咁
夏天唔知大家除左面部搽足防曬外, 身體既保護又點呢, 游水,戶外活動先會搽!? 我就習慣只要外露既皮膚 (由換季著短袖衫開始), 就算落雨我都會照搽, 所以 body 防曬都會買定幾支儲備~~
之前去台灣時見到呢支唔錯, 仲有 tester 試, 質地好爽, 推開好似有水珠咁, 所以即刻買左佢啦, 暫時係香港好似都未見過
名 稱 : Biore Aqua Rich 含水防曬保濕水凝乳
價 格 : NT259
容 量 : 50g
產品介紹 :
- 高系數防曬, 預防肌膚曬傷曬黑, 擁有 SPF50 PA+++ 的高防曬力, 卻如水般清爽
- 水感防曬新技術, 將防曬有效成份鎖在水感凝體中, 有效防曬
- 含玻尿酸保濕成分與綜合柑橘萃取, 給予滿滿的保濕
- 滑順的使用感, 使用後肌膚清爽無壓迫感
- 含水配方, 使用感溫和清爽, 只用洗面乳,沐浴乳即可簡單洗淨, 可當妝前隔離霜使用
, 不過唔知係咪放左一段時間, 吱出黎有少少粒粒, 但無怪味, 推開又無乜野, 所以我都照用, 大家都見到, 推開真係好水狀好薄身
佢咁爽我主要都係搽手搽頸多, 未試過搽面, 搽勻後完全感覺唔到有搽防曬, 好爽又唔會乾
日日用, 用左一個月多 d, 差唔多用完添啦, 返 office, 每日都係返工, lunch 會曬到太陽, 我就比較少戶外活動, 但都無曬黑,
唔會過乾甩皮, 或出粒粒, 而且佢用普通沐浴露就可以洗得乾淨, 真係好方便, 當然會曬得好勁既, 都會揀 d 防水同每隔 2-3個鐘補搽啦,
所以我覺得佢係日常用啱 d, 可惜香港唔多覺佢既蹤影, 去開台灣/日本旅行, 都可以買支試下呀
, 仲無防曬味
名 稱 : Bioderma Hydrabio Foam 水活保濕潔面泡沫
價 格 : $220
容 量 : 150ml
產品介紹 :
一吱就是軟滑如忌廉的泡沬, 觸感細密豐盈的泡泡能深入毛孔清潔污垢及淡妝, 配合專利保濕配方 Aquagenium, 扣水份源源滲透至每個細胞,
全面提升肌膚的「水循環」系統.加上甘油成份能重建及保護肌膚天然皮脂膜, 不怕過度清潔皮膚而造成水分流失, 份外適合缺水及容易敏感肌膚.
Bioderma
卸妝水最出名, 佢既產品都好啱敏感皮膚用, 之前都用過佢既 mask, 都 ok 既, 今次試下呢支泡泡 cleanser, 個吱口好得意,
好似整蛋糕果 d cream 咁, 吱出黎既泡好密好實淨, 同平時泵裝既泡泡洗面所起既泡唔同, 唔會一陣就散, 無任何香味
d 泡多到好似敷緊 bubble mask 咁, 所以打圈按時一 d 都唔會扯到皮膚, 而且 d 泡都唔會按二按就無晒, 洗完都仲有好多泡留係面度, 不過缺點係比較容易整到髮邊都有泡, 過水後 feel 到塊面好滑
使用前皮膚都有 d 油油地, 洗面後乾淨晒, 潔力屬中等, 但洗完唔覺乾, 唔會繃繃緊, 有甘油成分, 會形成天然皮膚膜保護肌膚, 就算敏感時用都無問題, 唔會過度洗去皮脂, 亦唔會令敏感惡化
平時用既泡泡 cleanser 一般都好快用完, 但呢支好襟用, 用左 2個月都仲未用完, 價錢唔貴, 如果去水貨舖買應該仲平 d 添
唔經唔覺 8月又過左啦, 天氣都開始有 d 轉變, 近月尾清貨進度都唔錯
ISA KNOX Aqua Max Twister Essence (按此)精華好似龍捲風咁好得意, 吱出黎有透明, 白色, 藍色三種質地, 補濕得黎帶少少滋潤, 大大支都幾抵用Sunkiller Perfect Strong SPF50 PA+++ (按此)防曬力唔錯, 用佢都無黑到, 不過用得一段時間, 就 feel 到有 d 乾, 防水效果唔錯, 但係搽身既話要用卸妝水先洗到, 普通沐浴露係洗唔乾淨架SK-II Facial Treatment Essence (按此)好好用既精華, 已經用完第二支啦, 一支都幾襟用, 以效果及使用時間, 其實唔算好貴, 怪不得咁多 fans 啦Clinelle Moisture Booster (按此)唔算太好用既精華, 有少少補濕, 但唔算溫和, 而且價錢唔平Johnson’s Baby Simply Soft Lotion係 watsons 買野加 $9.9換購既, 香味勁左 d, 同埋唔太夠潤Auganic Organic Rosemary Volumizing Shampoo香薰洗髮露, 香味都幾好聞, 香薰洗髮一般都偏爽身, 會有少少啜手既, 質地好水狀, 所以每次要泵多幾下, 泡沫都多, 係價錢就唔算平囉, 同系列既護髮素好好用, 不過得支 travel size, 上個月都用完啦LSnP Volume Conditioner (按此)我係油性髮質, 用佢就有 d 潤, 但夾 Auganic Shampoo 用就 ok 啦Ipsa Cleansing Moisture Foam (按此)都用左好多支, 但加價加得太勁, 未必會再回購啦Ainhoa Hand Cream幾夠潤既 hand cream, 洗完手都 ok, 唔洗成日補搽SampleSK-II
Cellumination Deep SurgeAinhoa
Luxury Diamond Facial CreamLaneige
Multiberry Yogurt Peeling GelCovermark
Cell Advanced Cream


text:
尋日里奧大人終於做完份功課 所以要去灣仔交功課 之後就 join 埋我喺銅鑼灣等
我好怕搭地鐵出銅鑼灣 因為出去 time square 條路好似行幾年都行唔完咁 又肚餓又熱喎 行完都差 d 頭暈咁滯呀
路經么鳳 買咗 d 零食 口多多問九龍城果間真定假 佢地話係假架 九龍無開分店架 我當堂掹到想殺人 因為上次我去咗九龍城買咗幾百蚊佢地出名嘅鹹酸濕同零食 原來買咗翻版 唔怪之得媽咪話唔好食啦
同里奧大人去文輝食紫菜墨魚丸河粉 + 炸魚皮 果度地方勁細 簡直係要夾埋對手黎食 又要搭枱 不過見人多所以去食 但原來唔係咁好食啫 都唔知點解咁多人去食嘅
食完同里奧大人去薄扶林拜老爺 之後再出旺角掃街
食咗胡椒包 + 愛爾蘭瘋薯 + 肥姐鹵味 好小同里奧大人掃街 所以突然覺得好有上次去台灣掃街嘅感覺呀
( 我覺得勁唔好食 同台灣根本無得比 )
( 愛爾蘭瘋薯 - 有10幾人排隊 但 cashier 話等10 分鐘左右就 ok 所以買咗芝士薯條 )
( 呢度只係排隊買飛咋 入面仲有成 10 個等食薯條架 )
( 用電子磅計算份量 份份一樣 )
( 招牌芝士薯條 )
( 成 "抽" 芝士 所以好計漏 )
( 個底仲有好多芝士 食完真係可以唔駛食飯 細食嘅話 )
( 又係有人排隊 但味道一般啫 影完呢個招牌先發現佢地寫明唔比影相 等我仲開埋閃光燈添 好在無比人鬧咋 唔係真係勁 "火羅" 呀 )
不過無咩必要都唔會出旺角 因為實在太太太太多人喇
食飽之後就去 pccw 攞 mini hifi 組合 之後就番屋企 lu
其實番到屋企仲係好飽 但又想睇 "與敵同行" 大結局 所以唔肚餓都要出去食飯 我叫香茅豬扒飯 但叫完真係食唔落 變咗打包番屋企食 再加埋碗隔夜湯 真係超飽呢
今朝又係去教會附近食完早餐 就可以輕輕鬆鬆 lu
崇拜完之後又係同里奧大人遊街市 買咗 d 凍肉凍魚柳 唔想再比藉口唔煮飯喇


text:
今日想同大家分享一個故事:白雪公主喺一個富裕嘅城市入面一個唔係咁富裕嘅家庭出世.皇后死得早,好彩父王同姐姐都好錫佢,童年生活幾愉快.大個左之後,佢試過幾次遇人不淑,最後終於搵到一個深愛嘅王子,為咗佢,白雪公主甘心離開自己嘅家人,去到陌生嘅歐洲小城生活.
白雪公主同王子生左個女,每日嘅生活,除左湊女之外,就係幫老公手打理小生意.好快過左十幾年,白雪公主個女亭亭玉立,生意亦都越做越大.本來白雪公主覺得上天對自己都算係咁,點知有一日返到屋企,見到個後生女,不過佢唔係白雪公主個女,而係王子嘅情婦!
白雪公主心都碎埋,唯有返番去老家啦.白雪公主同屋企人十幾年冇見,感情有啲生疏;同班姨甥仔女都唔係咁夾,佢地仲成日頂撞白雪公主…不過白雪公主覺得一家人唔應該咁計較,諗住「以德報怨」,對佢地多啲關懷.點知佢地以為白雪公主出賣佢地,父王嬲到成個湯殼扑落白雪公主個頭度,白雪公主姐姐仲鬧足白雪公主成餐飯…
咩話?你地覺得個故仔熟口熟面?梗係啦,「白雪公主」咪即係我鍾笑莎囉!
點解我要寫呢個故仔?唔通一把年紀仲幻想自己係白雪公主?
錯錯錯!我咁寫係為左提醒自己,而家普遍流傳嘅《白雪公主》,只不過係呃細路嘅故仔!話白雪公主「以德報怨」,同王子結婚之後,原諒左害佢嘅繼母,只不過係格林兄弟為左提高銷量,足足改左七次嘅版本!
喺初版格林童話入面,白雪公主邀請繼母參加佢同王子嘅婚禮,特登準備左一對燒紅左嘅鐵鞋,逼佢繼母著,熱到佢繼母係咁跳跳跳–跳死左!
證明喺童話入面嘅人物都唔會以德報怨,何況係現實世界?
我今次係自己攞嚟衰,抵死嘅!
所以只此一次,下不為例.


text:
剛剛學識點樣upoad D相上blog度, 等我俾D"肥"玉照大家睇下先, 請大家有心理準備, 千祈唔好比我嚇親, 搞到反胃吃唔落飯o
好, 去片
以下呢三張係去年summer返HK時拍既
唉, 我塊面, 圓碌碌想點, 水桶身形, 撞鬼呢, 無有識死, 仲要走去學人著白色, 仲肥o
係咪覺得第三張塊面突然變尖佐呢, 皆因個trip最後兩星期時, 唔覺意咁join了$988個plan, 呢張就係在療程最後一日, 上完Angel Face之後映既, 當時10日瘦佐3磅左右, down to 121磅.個酥皮湯我冇飲到, 個仔飲佐, 映相時用來扮下野o
呢張係去年11月尾, 個女生日時映既, 塊面開始打回原形o
大家睇到日期啦, 今年1月3日映既, 飽飽面回歸, 仲肥過返HK個時, 磅數直迫125磅o 天呀! 我做乜搞成咁!
又開始用節食減肥, 減得好辛苦, 用了個半月先減佐1磅咁大把, 好失望呢!
最後, 痛定思過後, 2月中決定開始跟Angel既宇宙自然飲食法, 加埋飲了21日排毒酵精, 仲有每兩三日煲Angel 教既瘦身湯飲, 個半月減佐5磅o
雖然進度唔及其Angel's angel 減得咁快, 一個月可以減10磅, 但唔使捱餓又減到磅, 仲要係健康咁瘦, 巳經好開心o
今朝上磅118.4磅, 好, 繼續向110磅目標進發o


text:
今次去左東海食, 真係旺角既大佬, 麻麻地
打咭先
好快就上雞喇, 一般金星人同火星人都係一上機就瞓, 但 Peach D位真係太窄, 連金星人呢D好快就上雞喇, 一般金星人同火星人都係一上機就瞓, 但 Peach D位真係太窄, 連金星人呢D哈比人身型都覺得頂腳, 加上好嘈, 根本瞓唔到, 搞到落機時頭暈暈咁, 下次真係咪搞
第一次去日本, 感覺日本人幾有禮貌, 因為唔識日文關係, 搵左一輪先搵到車, 第一站: 難波, 我地會先去酒店放低行李
放低行李就立即要搵野食, 真係好肚餓呀
黎日本, 梗係要食魚生啦
可能太餓, 呢碗飯真係正!!!
食飽毓就出發喇, 今日我地去奈良探鹿仔
咪睇佢地個樣好似好可愛, 會搶野食架
係奈良留左兩個幾鐘後, 就返難波喇, check-in去, 抖一抖, 跟住就去食
今晚係食烤肉 "國產牛燒肉" 網上好評如潮, 金星人試完後都覺得幾好 3980 yen 任食, 牛肉質數幾好, 好過我係香港吉豬島買百幾蚊一塊既扒
唔知係咪唔夠訓同對住火爐關係, 個人覺得慶慶地咁, 好驚自己病, 病左就去唔到環球影城架喇, 張飛好很貴, 唔想浪費, 一返房立即啪藥, 沖涼, 瞓覺
Cookie Monster 我黎喇, 你等我呀 !!!
我有我瞓, 執行李既任務就交俾金星人喇
早抖...ZZ..zzz....
Day 1完


text:
本文地址:http://www.jiakang999.net/xm/bjx/33702.html
文章摘要:章姓女孩名字,把话集会倒栽葱,宝贝鲜克有终情侣们.
章-Zhang-最好不用声母是z.c.s的字为名,北京赛车pk10开奖记录:双字名应避免全用zh声母.an韵母或阴平调的字.-最好不全用上下结构的字.您的姓氏笔画为11画.
章玲嘉 章铧文 章鉴文 章妍婷 章凤娟 章倩姗 章毓娟 章馨娜 章钰茹 章云倩
章莉瑜 章士娥 章士娟 章芬芬 章中文 章毓琼 章倩锦 章倩菲 章倩银 章倩颖
章琴连 章曼文 章蔓文 章倚梅 章婧旖 章馨琼 章建艳 章美芳 章莲红 章超怡
章冬妹 章元文 章貂琼 章琴姗 章钰琴 章卓红 章协丽 章作文 章宜婷 章雯妍
章嘉娟 章嘉玲 章懿倩 章钰霞 章瑜芳 章钰萍 章倩茹 章瑜芬 章悦颜 章静莹
章嫱茹 章悦弈 章静颖 章瑶欣 章之颖 章婵矫 章芬芳 章页玉 章瑶仙 章慧琳
章珠玲 章媛瑗 章紫燕 章生丽 章春丽 章怡鑫 章铁妍 章婷秀 章逸媛 章悦轶
章砚媛 章慧媛 章瑶涵 章轶瑶 章媛砚 章琳砚 章琳涵 章允妍 章景燕 章琳媛
章凌雪 章怡笑 章佳悦 章俪玲 章钰悦 章立燕 章永娜 章怡媛 章纯媛 章诗玉
章家梅 章钰瑛 章玮琳 章明艳 章冬芬 章芝倩 章盛婷 章憬瑶 章晨瑶 章妍琰
章莉娅 章懿芬 章懿芳 章懿玲 章煜玲 章煜娟 章玲妹 章璺婷 章苗英 章煊娅
章熄玲 章玺琳 章玺玲 章秀骐 章娜嫱 章瑶荥 章娟晗 章萋婷 章燕颍 章瑞玲
章之文 章乙文 章爱玲 章缙玲 章美娥 章文妍 章晶媛 章络媛 章煜琳 章婷晶
章婷舒 章轶媛 章庭红 章书婧 章心颖 章泷文 章歆雪 章歆玲 章锌玲 章宋雪
章清玲 章诺玲 章绣玲 章雪琳 章熠玲 章弈玲 章绎玲 章裔玲 章怿玲 章谊玲
章毅玲 章云玲 章旭萍 章佩莉 章提娅 章飞琴 章雨莹 章雨怡 章舒洁 章安洁
章若玉 章晗娅 章有丽 章紫娟 章梦芬 章予艳 章今艳 章婷姝 章琴佳 章舒媛
章钢萍 章裴然 章舒琳 章人文 章淑莹 章翌玲 章义玲 章翼玲 章译玲 章乙玲
章逸玲 章宜玲 章秋美 章春颖 章晴玉 章汀玉 章浣玉 章娇莉 章道文 章成芳
章意文 章意颖 章祥梅 章燕斌 章睿婧 章蕴玉 章媛静 章媛佳 章洁萍 章月美
章嘉丽 章茹芯 章燕鹏 章嘉洁 章君婷 章银娥 章怡文 章敏艳 章卓怡 章琳欣
章月婵 章雅媛 章紫婧 章婧一 章爱芳 章语洁 章钰蓉 章笑妍 章泽洁 章云洁
章秋玲 章早红 章慎莉 章妍钰 章凤霞 章殷冉 章童琳 章悦歌 章郯洁 章昕婷
章恣倩 章恣颖 章恣婷 章露蓉 章俐怡 章恣怡 章少文 章恣洁 章呈洁 章希玲
章希悦 章星怡 章坤婷 章婷坤 章梦洁 章婧浠 章悦芯 章梦倩 章佳琴 章水红
章赛红 章瀚悦 章根妹 章齐玲 章龙霞 章芳英 章素霞 章嗣芳 章栩怡 章栩倩
章栩莹 章姣娜 章柳娜 章娇娜 章程玉 章志红 章悦清 章爱娜 章悦君 章翠芳
章斤琼 章斤英 章斤美 章月丽 章月文 章玲芳 章惠琴 章雪婷 章援嫣 章月梅
章玲敏 章齐琴 章燕丽 章学怡 章志琳 章芷娅 章玲莉 章黎红 章思红 章佳婧
章胜娟 章释文 章秋悦 章冰妍 章冰燕 章小莹 章雪秀 章冰秀 章梓怡 章心秀


text:
星期日, 1月 06, 2008
未Ready
好似我七月嘅時候,係咁問alan幾時有level 2上,但係點安排都安排唔到,好彩安排唔到咋,因為無啦啦BB早左出世,BB出左世果三個月當然係忙到嘔啦.
到左九月至十一月,一路都有d法會,本來我都好想上,亦應該可以上到,因為開始Manage到屋企各方面嘅事情,不過唔知點解同老婆夾來夾去都夾唔到.到而家我終於都知道點解,原來我一路都會有好多事要做.到左十二月終於都可以上level 2,不過上完之後原來會好忙,因為要send好多心經.到左一月上埋level 3,原來仲忙,原來除左healing外,仲有好多practice,例如小周天,仲要幫屋企人開陣,一晚開左成九個陣,仲send energy send到隻手超熱,唔知係唔係已經過左頭,搞到我都要分開幾日send(開哂d陣先,之後補返劃symbol同send energy).如果我又去埋法會根本就manage唔到咁多嘢.
更唔好講中間仲上埋心經同埋無尚瑜珈,搞到早晚都要practice.唔係上左無尚瑜珈,湧泉都唔會比佢撻著埋.仲要耐唔耐玩返太極氣功呢,可想而知而家嘅生活有幾咁忙呢.不過忙得嚟真係好開心,因為全部都係自己鍾意嘅.
所以有時如果for some reason,你做唔到你好想做嘅嘢.Don't worry,亦唔駛唔開心,因為可能你根本未ready,亦可能你嚟梗係有第二d Assignment,比你做到可能仲死.總之一切隨遇而安吧,上天自有安排.
2 則留言:
-
-
仲要幫屋企人開陣,一晚開左成九個陣
what's that?
- 星期三, 1月 28, 2009 1:40:00 上午
- 冒險家 說...
-
心想事成陣囉.
- 星期一, 2月 02, 2009 9:35:00 上午


text:
廢青廢在睇王晶
王晶之所以有資格視所有青年人為廢青,源於佢知道無論佢講咩垃圾言論,拍咩垃圾電影,青年人都制裁唔到佢.
最近大家都係度討論王晶到底成唔成功,有人話有錢唔等於成功,
但係各位廢青,到新年期間咪又係一家大細入戲院比錢王晶洗,
佢咁有錢咪又係咁多年黎香港人一代代咁供到佢肚滿腸肥?
你再唔認同佢既價值觀,最後有權決定「香港主流電影,
如果而家你要問我咩係香港精神,我會毫不猶疑咁答你:
呢種戀劣就係由一班食老本既有錢垃圾,通過製造更多既垃圾,
王晶之所以有資格視所有青年人為廢青,
賭城翻炒翻炒再翻炒,由肥螳螂打到飛啤牌.
你食垃圾,又點可以話自己唔認同垃圾呢?
無錯,你可以繼續用把口係網上面話佢唔成功.
要令到一個人收皮,就要擊潰對方認同既價值觀.
王晶相信:「廢青根本傷害唔到佢」,「拍垃圾都有人睇」,「
賭城風雲3有周潤發,劉德華,張學友,張家輝.
點解佢會可以咁串?點解佢可以當所有廢青無到姐?
咪又係日日追「my盛lady」?
說好的骨氣呢?廢青少少骨氣都冇,人必自侮而後人侮之.
賭城風雲II係香港首周票房港幣1413萬元,
同一種香港式垃圾精神.
一句講曬:罷睇王晶,新年流流同佢開年!
柳臣


text:
係香港住嘅我哋,平時接觸到海洋生態嘅機會,不外乎係去吓海洋公園睇吓嗰道啲受過晒訓練嘅海獅,又或者去睇吓啲住係水族館入面嘅動物.難得嚟到紐西蘭一趟,當然希望搵多啲機會睇吓當地嘅自然生態.今日晏晝係咁兒行過吓 Dunedin 市區,跟住我哋就出車踩去 Otago Peninsula,第一站先去 Sandfly Bay 睇睇.
講開又講,紐西蘭嘅 Sandfly 查實係一種幾討厭嘅昆蟲嚟,同蚊一樣啲 Sandfly 係會針人吸血嘅.南島係 Milford Sound 個碼頭係紐西蘭其中一個出名多 Sandfly 嘅地方.不過今次我哋去呢個 Sandfly Bay 查實係冇 Sandfly 嘅;啲人改個沙灘做呢個名係因為嗰道有啲好高吓嘅沙丘,一大風啲沙就係個沙灘道四圍飛,於是嗰道就俾人改咗個咁嘅名嘞.
我哋由市區出發去奧搭哥半島陣時都落緊幾大雨;正正因為去 Sandfly Bay 必需要行過啲幾高幾難行吓嘅沙丘,所以起行時都有啲擔心係咁嘅天氣下過去玩有冇問題 .
在較大的地圖上查看紐西蘭南島自駕遊 2014 - Dunedin
上面個地圖就記低咗呢個 Sandfly Bay 嘅位置.去到 Seal Point Road 盡頭有個停車場可以泊低架車,落車後好容易就可以搵到呢個路牌.同之前講啲景點一樣,又係打開個閘門仔自己行入去就可以.
我哋剛剛行入個閘門冇幾奈,就碰到一家回程嘅西方遊客;佢哋唔知係咪擔心我哋怕條路難行唔敢行落去,一見到我哋就好興奮咁同我哋數佢哋頭先見過幾多隻海獅行得有幾近行呢轉路幾值回票價咁;既然先頭部隊都講到話咁掂,燒賣就燒賣落去睇過係乜環境先 .
入咗個閘門之後先嚟一段比較易行嘅山路.
行完呢段山路,就進入嗰段沙丘地帶.
要去到海邊,就要先行過一大片咁嘅斜度嘅沙丘.呢段路雖然未至於話係好危險嗰隻,但要行過去查實都要有一定體力,特別係回程行番上去陣時,基本上係好似用腳踢開啲沙自製一級級樓梯咁踩番上去.
望番轉頭呢段沙丘路個斜度就係咁嘅樣咖嘞.
行咗十零分鐘,終於去到海邊嘅沙灘嘞.
呢日嘅運氣唔錯,一隻海獅已經係個沙灘道擺好晒甫士等我哋 .
查實經過呢一日接觸過啲海獅,覺得佢哋係紐西蘭查實都見慣世面已經唔係太抗拒人類.
不過呢啲此終係野生動物嚟,同佢哋玩點都係小心為上唔好行得太近.
係網上有啲人會教路話唔好企係佢哋同個海之間,但去到 Sandfly Bay 睇啲介紹牌就話企係佢哋同個海之間查實係冇問題嘅,最重要此終都係要安靜同唔好行得太近.
嗰日我哋係個沙灘道大約就係咁嘅距離同佢哋接觸咖嘞.
除咗海鷗外,嗰道時不時會見到幾隻 Oystercatcher 係個沙灘道搵食.
Sandfly Bay 係個幾長嘅沙灘;由個沙丘落到去沙灘嗰個位,向東面一路行,要行差唔多半個鐘先行到去沙灘另一邊盡頭嘅一個石灘道,係嗰道就見到幾隻,我估應係當地人叫 Kekeno 嘅毛皮海獅 (Fur Seal).
首先係沙丘見到一隻瞓到好似隻海豬咁嘅 .
個石灘道就有兩隻比較活躍少少嘅.
行過去陣時已經見嗰兩隻海獅係個石灘道走嚟走去,佢哋係個石灘上活動嘅速度比我想像中快好多.
係平地我估我會跑得快過佢哋,但如果係石灘上面我估我應該唔夠佢哋走得快,所以影佢哋陣時都唔敢行得太入個石灘道.
回程番到沙丘個位又見番之前嗰隻海獅,又係瞓到隻海豬咁嘅樣 .
由個沙丘道行番上停車嗰個位的確係唔少嘢行到扯晒蝦,番到上車成對鞋都係沙.都花咗唔少時間先清理好對鞋入面啲沙,之後就開車出發去奧塔哥半島呢段旅程嘅下一站 ~ Pilot Beach.
紐西蘭南島自由行 2014 - Otago Peninsula ~ Sandfly Bay
係香港住嘅我哋,平時接觸到海洋生態嘅機會,不外乎係去吓海洋公園睇吓嗰道啲受過晒訓練嘅海獅,又或者去睇吓啲住係水族館入面嘅動物.難得嚟到紐西蘭一趟,當然希望搵多啲機會睇吓當地嘅自然生態.今日晏晝係咁兒行過吓 Dunedin 市區,跟住我哋就出車踩去 Otago Peninsula,第一站先去 Sandfly Bay 睇睇.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
經歷過N班兩個學期嘅家長日,對於呢個咁重要嘅日子,媽咪無咩期望,亦無準備應該問老師甚麼問題,想她們也只會對媽咪說Ambrose在學校無咩特別,ok之類的說話.
爹爹今日要返工,無請假,所以今日只有媽咪同Ambrose返學校.原本時間都好鬆動,在家搞東搞西,最終竟然遲左出門,好好彩地截到的士,準時到達學校!等左一陣就到媽咪,老師話唔好帶小朋友入課室,好彩媽咪有朋友在外等待,可以幫忙看一看Ambrose,如果唔係,真係要由佢响個室外遊樂場自生自滅喇!
老師一入課室即時解釋,因為始終都會評論小朋友,所以唔希望俾小朋友聽到,以免影響佢地情緒,呢點媽咪都明白嘅.老師一開始就已經攞左一份之前在評估周時做的一份卷出黎逐頁解釋,只見入面份卷,Ambrose頁頁都有Excellent,係真唔係呀?!尤其是到左一頁認字,媽咪一向只知Ambrose只認到個"小"字,其他應該唔識架喇,但份卷入面有好幾個唔同嘅字,佢都做啱左,有d質疑係咪真係佢自己做囉!老師話佢無幫過Ambrose,係佢自己當時果刻做到.反而有幅圖要畫線同圓圈,應該係評估佢writing skills,佢畫得好核突囉,最後只拿了個satisfactory!再望埋學校個report,嘩!真係唔可以相信,Ambrose個report有好多Excellent,中文幾乎全部都係,淨係writing係fair,英文嘅writing都係fair,Oral係Good,其他都係Excellent!Phonics就差少少,Listening同Oral分別係Good同Fair,其實都好合理,事關早兩日至同d同學仔媽咪講開,問學校教左Letter Sounds未?因為未聽過Ambrose提起,以為未教,點知原來已經教左!以Ambrose慢吸收嘅個性,拿到Good同Fair已經好好了!而其餘嘅Maths, General Knowledge 同Mandarin都係Excellent,真係有少少"R"頭!學術上嘅成績,媽咪反而唔著緊,始終都只不過係K1,跟唔上的還有下個學期再追,相信Ambrose再大少少,敏感期一到,自然會很快追回,就好似佢講野要成兩歲至開始,但而家講野已經叻過好多小朋友咁,爹爹媽咪希望而且相信Ambrose有呢個爆炸力,時間到,就會爆發出來!
老師講完份卷同report,開始講Ambrose平日嘅野,老師話佢係好可愛同活躍嘅小朋友,比較鍾意郁手郁腳同埋扮惡樣,好多時同同學仔玩都會有少少推撞,同學仔受推撞又會投訴俾老師聽.老師話其實知道Ambrose唔係有心,佢亦唔係打人,只不過佢係鍾意郁手郁腳呢d肢體動作黎同人玩,其他小朋友唔知,以為佢有襲擊性,會投訴佢.其實爹爹媽咪之前已經留意到有呢個問題,都已經不斷提醒同教佢,希望可以慢慢糾正番,而家老師都留意到,希望雙管齊下,Ambrose可以斯文番少少啦!
講完呢樣之後,老師話有樣野要讚Ambrose,老師話Ambrose油顏色畫畫好好,問媽咪係咪有俾佢出去畫畫,當老師知道Ambrose上開畫班之後,就話上開畫班係唔同d!老師話Ambrose用色好豐富,而且油顏色油得唔錯.呢d其實媽咪應該仲清楚過老師,不過老師讚到,媽咪當然都好開心啦!
外藉老師無咩特別comment,可能佢只對英文上會有comment,其他如行為問題完全沒有題及.都係話Ambrose 英文OK啦,雖然答問題未必能做到full sentence,但有時係可以,一般短答無問題,而且外藉老師同佢對話佢都會明白,只係可能oral要等佢個vocab list多d鞏固d先至可以講多少少.問外藉老師Ambrose係咪以英文同佢溝通,老師話係,Ambrose唔會同佢講中文喎,咁都好d!希望多讀一個學期,佢可以開始講到英文啦!
總結今年嘅家長日,雖然見老師時間都很短,老師都好趕急地不停向外望,所講嘅野應該之前已經prepare好,剛好講完就走得,但明顯地有heart好多,起碼講出Ambrose嘅問題,證明平日老師有留意學生,呢點我真係好appreciate!


text:
還原基本步
很久不見.
係咪以為呢度已經摺埋呢?其實只不過係前排公私兩忙搞到冇咩時間同心機爬格子,所以冇更新一排咁囉,是以各路仇家唔好太開心住,呢度仲未爛尾丫喂.
首先,我真係要衷心感謝響度留言既每一位朋友,你地對我同Master Lo既祝福,我會好好記住.從今以後,雖然多左一重身份,但我仍然會與往常一樣,就身邊既人和事繼續亂up廿七,還請繼續多多指教.
講番上年年尾既婚事,其實Master Lo響佢個邊都有略略提過下當日既內容同過程,所以詳情唔再多講,反而想同各位分享下我對現代婚禮既睇法.
即係咁,響今次籌備婚禮既過程當中,其實聽過唔少長輩講,對比於佢地個代而言,而家我地呢d後生細仔搞結婚已經簡單左好多架啦,以往好多繁文縟節已經隨住時代變遷慢慢從簡,甚至早遭摒棄,所以我地呢一代已經好幸運了.
之但係按我呢個八公既自身觀察同聽埋聽埋,我又唔太認同呢種說法喎.雖則而家的確冇咁著重傳統既嫁娶禮儀,但我又唔覺得而家既新人搞婚禮輕鬆得去邊喎.此話何解?皆因當今所謂追得上潮流之婚禮,其實咪又係充塞住一大堆公式化到多舊魚既環節.
唔係咩?就由新郎接新娘開始,唔知點解總係有d姊妹喜歡玩一d聽落都知唔好玩玩落就更加唔知為乜既所謂接新娘遊戲,係咁糟質個新郎同班兄弟一輪仲要係咁問人拎利是一味問人多d添啦一味錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢錢市儈到好似賣女咁樣最後柴娃娃一輪但又唔覺氣氛好好都算啦,更弊既就係有d橋王會諗到例如叫個未來老公食完一大篤「屎」先好入黎搵新娘既遊戲 (我知篤屎唔係真既),真係意頭好到呢.
夜晚如果會擺酒就更加精彩.先講整個婚宴既程序,總係好公式化地全場熄燈跟住落射燈射住一對新人進場跟住個司儀就會話不如大家一齊睇睇一對新人由細到大既相片跟住開波時一對新人又會上台祝一祝酒上翅就要走勻全場敬酒上魚或者上雞既時候就會上台玩下遊戲或者唱下情歌又或者發表一番情深說話之後總有少少驚喜有哂新娘喊位之後就食糖水美點雙輝出去送客.
其實搞埋搞埋咁多野,又會有幾多賓客真係會好欣賞呢類「俾面派對」?咪又係一次又一次見到成檯十二條友因為分別有舊同事三人舊小學同學三人舊中學三人同埋舊大學同學三人所以三九唔識七全晚除左每次上菜時大叫一句「飲杯」後全檯一片死寂,或者見到台上d兄弟姊妹玩新郎新娘玩到嘻嘻哈哈忘哂形完全唔知自己企到背哂台砌左一道人牆出黎搞到台下既人咩都睇唔到剩係聽到成班人喡嘩鬼叫搞到咪都"拆"哂跟住冷冷地爆一句「妖都唔知佢地做緊咩」,又或者係新郎哥響台上情深款款地發表愛的宣言時台下賓客坐響度同身邊個個講「哇d魚蒸得好老丫d雞好鞋丫喂」.最好野就係近年由於好多新人生怕到場賓客有悶場,所以諗埋諗埋好多綜藝節目式環節加插響自己既婚宴當中,包括有玩bingo玩抽獎同埋請人番黎變魔術等等,生怕你做左五舊水公價人情當做入場費就點都要物有所值拎番d野走所以搞到婚宴愈來愈似EYT或者TVB台慶,搞到同你去公司既年終晚宴或者春茗分別不大.仲有新娘子唔知幾時開始擺酒既時候就要係咁換衫,開席影相前一套衫進場又一套衫敬酒又一套衫上台玩遊戲又一套衫散席送客又一套衫換衫成晚五六七套衫換得仲密過本埠歌手開演唱會.其實換換換換乜鬼姐,賓客們咪又係匆匆一瞥過眼咪又唔記得.
其實擺酒擺得多席數或者新娘換幾多套衫幾光鮮又或加插幾多個遊戲同環節,同你段婚姻又有咩直接關係?係咪節目越多衣著越華麗就叫做嫁得風光愛得精彩?總覺得現代婚宴既煩瑣環節愈來愈多,但一對新人同賓客既距離就愈來愈遠.除左你去到開席前同一對新人講聲恭喜哂影兩張相之後敬酒同佢地碰一碰杯最後散席時握一握手講聲拜拜之外,你又可唔可以同一對新人舒舒服服地傾番兩句?點解唔可以讓婚禮還原基本步 - 以一對新人為中心,以一段婚姻為主體?
標籤: 個人


text:
淫民力量嘅「票債票償」行動失敗收場,禽流黨乘機反守為攻,將所有責任推晒落對方度,誓要踢班友出泛民陣營.而一向牙斬斬嘅癲狗竟然冇死撐,坦然承認失敗.桃君痕就做得更徹底,仲引咎辭職添.不過咁,呢兩條友都表示唔會因為今次失利而改變佢地抗爭路線.辜勿論班友嘅激進路線值唔值得支持,起碼佢地都算有骨氣,呢樣我都幾欣賞.至於梁狀棍,就真係出人意表嘞.我一向以為佢好虛偽,點知佢竟然真情流露,喺記招盡吐心底話.
梁狀棍冇承認失敗,而係將失利歸咎於阿爺喺背後操控,透過中聯辦組織動員,啲鐵票要幾多有幾多.佢仲質疑建制派嘅票源來路不明,話唔知啲票喺邊度嚟喎.跟住又揶揄啲選民貪小便宜,投票俾建制派係為咗啲「蛇齋餅糉」.最後仲表示區議員寶座其實完全唔吸引,要啲專業人士落區踎十粒鐘為街坊服務,根本就係委屈咗佢地.
條友貴為大狀,自然係滔滔雄辯,死都拗得番生,不過呢番話就真係破綻百出嘞.首先,話阿爺透過中聯辦喺背後發功,如果係有真憑實據嘅,唔該即刻攞出嚟.空口講白話,又點能夠令人入信呢?就算背後確實有人動員又點,選民最終都係按照自己嘅意願投票啫.唔通中聯辦真係把炮到用人盯人政策,跟埋啲選民入票站,監督住佢地投票?而且講到組織動員,泛民一樣有呢家嘢.有朋友話俾我知,有泛民支持者喺facebook瘋傳一段信息,叫人一定要去投票,如果嗰區冇泛民人士出選就投白票.動員能力唔夠人地強,只可以話係自己冇料到,又或者係不得民心,有乜理由人地叫到啲選民去投票反而係錯呢?話唔知啲票喺邊度嚟就仲搞笑,去得投票,當然係登記咗嘅選民啦.唔通梁大狀棍又懷疑有不法之徒冒用其他選民嘅身分去投票?又當班選民係傻嘅,俾中聯辦呃咗去投票.不過人地始終係香港公民,享有選擇議會代表嘅權利,又冇法例規定傻人唔投得票啫.講到開拓票源,狀棍黨嘅手段仲犀利啦.如果佢地成功幫啲外傭爭取到居留權,咁就真係票源滾滾來嘞.至於話「蛇齋餅糉」呢啲細眉細眼嘢都會影響選情,如果真有其事,只係表示香港嘅選民仲味夠成熟,要檢討嘅反而係普選時間表有冇需要推遲囉.而且以陳熟莊落敗嘅山頂選區為例,「蛇齋餅糉」又有乜可能起到作用呢?仲有,話做社區服務係委屈咗班專業人士,簡直就係自打嘴巴,咁唔願意就唔好派幾十人參選啦,唔通真係「我不入地獄,誰入地獄」?
不過咁,梁大狀棍嘅一番偉論都有可取之處,就係夠晒真.我絕對相信佢講嘅都係出自真心,狀棍黨班藍血貴族一直當自己高高在上,出嚟參政係為咗打救天下蒼生.佢地有學識,有理念,講嘅嘢當然係絕對真理啦,普通蟻民根本就冇質疑嘅餘地,總之佢地講嘅你班友就要信.而家梁黨灰派佢班仔仔女女出嚟參選,其實係本住偉大嘅犧牲精神,希望萬民可以得到救贖.不過你地班蟻民竟然唔領情,為咗啲蠅頭小利而投向魔鬼嗰邊,真係唔嬲就瓦燒啦!由此可以證明,一般平民百姓有幾咁愚昧!所以對於班藍血貴族嚟講,「民主」絕對唔係「人民當家作主」,而係「人民要信佢地係救世主」!


text:
大家好呀,我會襯有空閒o既時候會慢慢打我o既婚禮後記架o勒
MUA - Make Up Square 化粧間 Yomi評分: 100分 (100分最高)
相關blogs: 試粧 @ 化粧間Yomi / 試頭
由於Yomi之前幫過我好幾個朋友化粧
因此我由諗住結婚果一刻已經決定搵Yomi做我o既MUA完全無再出去試粧lu結婚前一個星期先去試頭
當時已經覺得當日Yomi一定唔會令我失望
準時7點,Yomi同佢o既助手已經陸續出現
佢地分別為我同伴娘開始化粧set頭
我係用高清噴槍上粧的
感覺比平時上粧快得多
係預期o既時間內化好粧Set好頭後
我同Yomi就開始係房間等….等….等 我的出門look
由於酒樓下午兩點已經可以將新娘房交比我地用
而且我又要係五點半進行註冊儀式
因此Yomi提議早少少到酒樓先替我媽咪同奶奶化粧
我大約四點去到酒樓
Yomi已經幫我奶奶化好粧啦
我的註冊look
呢個造型我之前試果時朋友一直叫我唔好揀
佢覺得感覺太過成熟
驚出黎個效果望落去老過我老公喎
但我一直堅持每次出場個造型都要唔同
而且註冊我想清雅少少
最後出黎效果非常之好
連我呢個曾經叫我放棄呢個造型o既朋友都讚好
我好開心
我的迎賓look
呢套晚裝係我最鐘意架
而且個顏色好sharp
因此我認為應該放頭髮放埋一邊
感覺young d
我的Match-in look
唔講得笑
進場我一定要閃爆全場
由於註冊時已經揭過頭紗
因此進場個造型就唔再用頭紗
呢個look係我老公最鐘意o既一個
我一行出房佢見到我已經讚我
試頭時set好個頭加埋頭飾都未有呢個效果
Yomi靈機一觸將一條閃爆o既頸鍊放係個頭飾前
感覺立即唔同晒
我的敬酒look
呢個髮型係我唔知幾時係邊度見到架
果時已經好鐘意
而且佢同我敬酒條裙仲好襯添
我的送客look
閃足一日,送客決定causal返d
呢個清清地o既造型真係唔錯o既選擇
多得Yomi為我做好每個造型
令我全日都不斷比人讚我靚 (咁大個女比人讚靚女咁多次都算係呢日o勒….就算係客氣說話我都受架 XDDDDDDDDDDDDD)最難得係,連我呢個咁鬼口臭,成日話我醜樣o既老公
當晚都對我讚口不絕 (呢個係重點….哈哈)
再次多謝Yomi,因為佢當晚仲幫我影左好多相添
呢篇所有相都係佢幫我影架,唔該晒
大家如果有興趣搵Yomi,我可以fwd佢個contact比大家喎 ^^


text:
呢架係我用咗五年嘅JANE POWERTRACK TRAVEL SYSTEM
係一架可較平瞓嘅三輪車+ TRAVEL COT/ CAR SEAT
呢個TRAVEL COT 較到最高時可當CAR SEAT
另一好處係可以畀BB完全平瞓, 平瞓後仍然可以當CAR SEAT
平瞓當CAR SEAT嘅話要用車後排兩個位嚟放, 咁初生BB坐長途車時會舒服D
渣車出街時BB落車如果瞓著咗, 就咁CLIP落架BB車到就得,唔洗整醒BB
返到屋企嘅話仲可以成個CAR SEAT攞入屋:)
影曦出世頭一個月都係瞓佢! 舒韻出世後都係瞓佢
喺"湊舒韻記"都有提過呢個TRAVEL COT嘅好處
http://hk.myblog.yahoo.com/yenniedarkins/article?mid=3402
個TRAVEL COT 裝咗落BB車到就係咁㗎啦
而平時嘅MODE就係咁嘅
講下呢架車先~
呢架車係重(約15磅),但係推時好輕,一隻手指尾都可以推到㗎車!
但亦因為架車咁易推, 記住喺斜路鎖車,如果唔係會冼走!
推車唔重,係抬車時會吃力D
...但係因為後碌夠大,上樓梯可以用後碌拖架車上去(我試過一手抱B,一手拖車都OK,唔太難).
D碌夠大,上駁超易!(細碌上駁好煩) 又有避震,推時好爽,唔會"鄧鄧"下
D 碌係單車碌, 要用單車泵㗎!
但呢架車重心喺後面,會較反車->唔可以掛野喺HANDLE到
BB車籃其實唔太大
三輪好好推, 前輪鎖嘅時候適合直線行(通常D人會推住BB車去跑步做運動,所以有埋單車BREAK), 唔鎖嘅適合平日行商場,轉彎超級易!
一踩雙剎
由初生可以開始用,可以坐到50磅,約5歲...(不過到時你都唔洗推車仔!) 坐椅高度高,大少少嘅小朋友坐上去個頭都唔會頂到CANOPY,真係可以用好耐~
CANOPY到有天窗,可以畀媽咪睇下BB
CANOPY背後有個小袋,幾方便㗎!
HANDLE係一條BAR過, 唔適合掛野. 但可以較幾個高度
坐位前有BUMPER BAR, BB坐落去安全D
呢架要兩隻手先收到車嘅,而且收車後不可以自己企
用TRAVEL COT嘅話, 一定要拆咗個TRAVEL COT出嚟先可摺車. 如果係平時嘅MODE, 一摺就摺到㗎啦:)
我搭巴士用呢架車都OK,問題唔大
如果你想生多個,加buggy board嘅,呢架車就加唔到啦
不過我試過用呢架車車三個細路都得-一個坐腳踏,兩個前後咁坐喺個放平咗嘅位到;p
基本資料如下:
呢個係我寫嘅第一個REVIEW
希望大家覺得OK啦~


text:
Futago Jewellery
服務詳情
評語 提交評語
結婚戒指我哋係喺Furtago買,係tailor-made嘅,佢係一個香港designer開嘅.雖然個showroom比較遠,喺葵涌,交通可能唔係幾方便,不過我哋係去婚展搵佢.揀呢度係因為我妹妹介紹,之前都有比較過啲連鎖大舖,但係啲款都冇咩特別,全部都差唔多咁,呢間啲款就特別少少.
我睇唔啱女裝戒指,所以喺男裝嗰度揀咗隻同我先生一樣嘅,跟住就加粒石喺上面,到收到嘅時候都同我預期一樣.
我哋想搵簡單得嚟有款而且襟戴嘅結婚戒指,不過當時我哋睇咗十幾間都搵唔到合心水嘅款.到有一期婚展,我哋去到Futago嗰度,佢嘅職員Bonnie真係好helpful.佢叫我哋試下唔同款,慢慢睇.雖然我哋第一次去嗰時都未揀到,但佢就同我地哋講唔緊要可以下次再搵佢.
到第二次婚展,我哋就再去搵返佢,佢好細心咁慢慢同我地講解唔同嘅款式.佢唔會好急要我哋開單,仲叫我哋慢慢睇下揀啱先,可以轉頭返嚟再睇.我哋覺得佢好有心機,又唔會覺得我哋煩.最後因為覺得款同各樣嘢都好啱,就決定喺Futago買一款類似螺旋紋嘅戒指.我哋都覺得嗰一款算係有啲款得嚟又幾襟戴同易打理.
由於佢要send去外國度訂造對戒指,都要一段時間去tailormade,我哋都問咗好多問題,而佢依然好耐心咁解答.到後來我哋去攞戒指時,佢都好用心咁幫我地,係好令人滿意嘅服務.


text:
Rainbow Design
服務詳情
評語 提交評語
呢間係朋友介紹,唔出名,只係一個女仔自己同我地傾同埋design.其實搵佈置都搵左好耐,好多都揀唔啱,好遲先搵到呢間,差唔多一個月前先搵.之前我老公去過比較大型嘅公司格價,發現佢地做少少野都要天文數字,而且乜都要加錢.呢間小型嘅結果出到黎反而幾好,例如backdrop個artwork佢話兩三日俾貨我地,最後真係做到,做得好快.
我地想個場用啲繩圍住,呢個idea其實佢地之前做過,我地見到好得意於是又想做,因為我地想簡簡單單但又有自己特色,成個場都係用條繩圍住.為左襯返我地嘅主題色,佢就將所有繩人手染做粉紅色,雖然個手工好貴,但佢地就只係收返我地普通價,所以我覺得唔洗搵啲特別出名嘅公司.
我地用曲奇做回禮,啲曲奇上面全部都係賓客嘅名,佢幫我地諗點樣present件事,令賓客可以拎返自己果塊.佢用繩夾住啲曲奇餅放係個架上面,賓客入場就可以搵返自己果塊曲奇,啲小朋友仲拎走埋個架.始終新人冇乜經驗,所以啲建議其實幫左我地好多.
另外佢有幫我地整menu,出面嘅decoration,簽名枱,相簿枱果啲全部有跟返我地粉紅色繩嘅主題.我自己有搵friend做logo,佢又幫我用佢地砌左朵花.另外,因為始終有好多野要改,但佢改得黎又冇怨言,又唔會好似有啲大型公司咁限定修改次數,況且如果我地條繩要搵大型嘅公司做,一定唔知要俾幾多錢.
有朋友外國返黎都係搵佢地,讚佢地細心同埋做到好多要求,個backdrop係有啲荷花係上面,雖然唔知係自己畫定上網搵,但係好靚,又肯幫佢地即場執啲擺位.


text:
之所以係濛查查o既生日晚餐,係因為老公忙到竟然到自己生日都唔知,o係佢生日前一日同佢講開,佢話“原來聽日係生日呀!”,因為實在太忙,搞到幾時係幾號都唔知哩!又正因為忙,老公生日o果日一起身,個人好似無乜精神,成日都懵o下懵o下o甘,呢餐確實係濛查查生日晚餐呀!
見老公o甘忙,所以諗住o係佢生日o果日食好D.仲記得上年老公生日又係好忙,o果日只係去o左黃金海岸食o左個下午茶餐就當慶祝o左生日哩!
揀o左秋田食鐵板燒,係因為覺得呢到係一個慶祝生日o既好地方,而且都好耐無食過鐵板燒嘞!
要o左個熊本二人套餐,呢餐盛惠$1,403,貴就貴D,但係D o野好好食,而且過o左開心,好滿足o既一晚呀!
首先o黎個沙律,凍凍地,好味呀!
呢個小食好好味呀!
鵝肝魚子蒸蛋 ~ 好滑,好好味呀!
跟住就到龍蝦嘞!龍蝦先生仲郁,將佢o地監生放o係鐵板o度,感覺有D殘忍哩!
師傅將龍蝦頭入面o既膏整o左出o黎放入個小鍋煮熟,然後撈落龍蝦肉再炒暈
龍蝦好味哩!
鮑魚都係活生生o既,睇住佢o地o係鐵板上面,舊肉轉呀轉,又係覺得好殘忍呀!
鮑魚好彈口,好味
鵝肝多士,好食呀.鵝肝好嫩滑,再配埋脆脆o既多士,雖然有D抗拒食鵝肝,但係真係好好味呀!
龍蝦麵豉湯,用番之前個龍蝦頭o黎整湯,雖然無乜龍蝦味,但係個麵豉湯都好飲呀!
和牛薄燒,加多二百幾的話,可以轉做厚切和牛,不過我o地都覺得夠食,所以無轉嘞!薄燒都好好食呀!
跟住就到切公仔時間,師傅會問我o地想要乜o野公仔,然後用炒飯材料砌出o黎.師傅問呢日係邊個生日?我指一指老公,跟住師傅問老公想要咩公仔?老公好搞笑,佢話都一把年紀嘞!於是我提出砌麥兜,因為老公係豬年呀!
都幾似哩!
同我o地同枱o既兩位人客,佢o地應該唔係o黎慶祝乜o野節日,似純粹o黎食飯傾計,佢見我o地影相,所以比埋個機會我o地揀砌D乜o野,好順口就講o左Hello Kitty嘞!
Kitty個鼻原來係鵪春蛋o黎o架!
砌完公仔,師傅就表演拋雞蛋,佢用個鏟“take”起隻蛋,隻蛋會跌落另一隻鏟o既角o度插住,雖然師傅整o左幾次先成功,但係o甘難,真係好厲害呀!
隻蛋插o左落隻鏟o度,D蛋黃汁就由個鏟o度流落o黎,用o黎o係鐵板o度寫字呀!
同公仔影o左相,跟住師傅就炒飯嘞!麥兜同Kitty混為一體哩!
個炒飯有櫻花蝦,魚子,煙肉,雞多,蒜片,蔥,好味呀!
炒脆肉瓜
我o既芝麻雪糕,老公o既綠茶雪糕
豆沙餅
豆沙唔太甜,不過唔太紅豆味,但係暖暖地,都OK呀!
生日的話,會送件蛋糕
食完,已經好飽嘞!辛苦o西師傅,謝謝呀!


text:
2012年1月27日 星期五
Model站起來大晒冷
早前有模特兒公司開業,就派出一班頂級模特兒亮相於開業酒會,仲搵嚟一啲泳衣品牌提供泳裝襯托模特兒們嘅嬌人體態,估唔到平日以襯托產品為主嘅模特兒,今日竟倒轉頭,成為被襯托嘅主角,所以我哋今日唔係睇模特兒着嘅衫,而係擺明睇靚仔靚女.
超強陣容
模特兒公司 Model Agency Model Agent 大家一聽到模特兒三個字會諗到乜嘢呢?「又夠高身材又好!」,「好Cool好串,好難接近.」,「通常都係外國人.」,「佢哋平時行街係咪都係挺直晒嚟行呢?」無論你對模特兒有點樣嘅睇法,呢個世界始終係好需要模特兒呢個角色,而且唔同氣質嘅模特兒亦可以配合唔同需要,事實,今日資訊發達,產品要宣傳可以影相拍影片,電視雜誌甚或互聯網都係好好嘅宣傳途徑,唔同型格氣質嘅模特兒都對產品有唔同程度嘅幫助.好似早前就有模特兒公司宣佈成立,仲以大型嘅時裝表演同酒會嚟展示旗下多達三百位模特兒,陣容龐大得令人驚嘆,試想像下三百位又高又好身材,又Cool又串,行路挺直晒嘅靚人喺你面前,嗰種氣勢真係好震撼.
對業界大晒冷
模特兒公司 Model Agency Model Agent Primo模特兒公司喺呢次開幕酒會入面,加插咗一個大型嘅時裝表演,唔單只請嚟好多名人嘉賓,亦有好多唔同嘅時裝及首飾品牌參與,為酒會增添咗唔少娛樂性,但最重要嘅並唔係要一眾來賓睇靚衫,而係要借助唔同嘅服飾去展示呢班具唔同風格同感覺嘅模特兒,呢次可以講係對業界嘅一次大晒冷,展現人強馬壯嘅一面.而且呢班模特兒來自不同嘅國家同地區,全部都具有好高嘅質素,而唔同氣質嘅模特兒亦可以突出到唔同造型嘅服飾,如果唔用呢個形式去表現呢班模特兒嘅質素,都真係唔知可以點樣介紹俾現場人士知道,所以如果話為時裝品牌做嘅係Fashion Show ,咁呢個晒靚仔靚女嘅表演就可以稱做Model Show.模特兒公司 Model Agency Model Agent
張貼者: Anna Chan 於 上午4:09
標籤: 模特兒公司, Model Agency, model agent
訂閱: 張貼留言 (Atom)


text:
兩個幾月冇約出黎,終於搵晚大家得閒食食食XD
雖然係平日,但照理訂左位保障D架
朋友話佢訂位時staff既態度唔太友善,不過算啦都係訂位姐,serve應該唔係果個人
一入座,staff就好詳細咁解釋收費,份量,規則同選擇
講得快同語調平d姐,冇事既
刺身
首輪先會有冰盤,不過講真有冇又咪咁食xd
冰盤送上時d煙加埋整體感覺好有趣XDDDD,我地笑左好耐
就咁睇樣,色水合格擺放合格,過到關
以下係我個人既心水:
三文魚真係厚切又長切,感覺好超值
食落冇腥味冇雪味,油香較淡,相對地食落唔會好膩
雖則大大件,但又唔會切到一忽忽,仲要冇筋唔難咬
白肉拖羅油香味甘,都係厚切冇筋
質感似凍左既油膏,粉中帶實,唔會覺得腥膩
其他熟食由於放題限時,同埋上得好快,要清枱,所以冇點影到
略略講下我中意食既菜式啦
豬軟骨非常入味,冇雪冇腥係基本
但佢係入味到稔到入口即化
味道同感覺都同去味千果d食拉麵既豬軟骨有至少八成似
佢唔係脆口版,係膠質版
炸雞軟骨夠爽脆,炸粉唔厚
我地點左兩次,都係一兜七成滿同埋冇粉粒(姐係淨炸漿冇料
同埋真係細細粒又香口,不知不覺食好多
串燒都好食
燒得焦香而不苦
醬汁香濃,加上份量適中唔會蓋左食材味道同太濃味
我個人中意燒牛肉同雞肉
咖哩佢有好多款揀
紅,綠同黃三色,配唔同料
紅既我中意配三文魚,微辣中帶三文魚油香,佢又唔係好濃稠,唔會太膩
綠既配雞配牛都好,椰香重,同埋帶少少甜味
黃既配雞或者豬,辣味唔重,不過幾香,味道偏甜
燒豬頸肉都係正野
燒完好香口又唔會太硬太刮,好入味,冇筋唔韌唔難嚼
黃金豆腐真係必食,炸物裹得薄
豆腐一口大小入口即溶,好似食緊半熟蛋咁(Y)
甜品
呢轉真係好可惜,因為我對佢既評價真係麻麻
Tiramisu冇酒味,cream好膩呢兩點已經打佢入冷宮
千層糕軟糯感足,甜度唔高,但唔夠香,食緊糯米團咁……
老實講由入座去到結賬都相安無事
上菜快,質量可以,收碟速度可接受
又唔多漏單
同埋唔會耳語同眼望望
講真我覺得可以試下,唔係想像中差:^)


text:
25 March 2013
今晚安排食buffet....
點知一去到餐廳就醒左...
食飽飽一餐China buffet
丫 又幾好食架喎 每樣普通但又好好味喎
例如有大蝦食 又有青口呀 樣樣味道都好ok bor
飽飽心情靚 風景靚 好開心啊!
到左迪士尼範圍
今晚我地住holiday inn 呢度住左兩晚
我地都非常滿意呀
床好舒服啊
可能我地都太攰吧 總覺得床真係好舒服
我地三個連續兩晚一落床就訓得著
紀錄左我地兩父女喺美國街頭散散步 去supermarket 嘅畫面
平日喺車唔覺條馬路好長好大
依家我地咁樣過呢條大馬路好驚呀!
d燈光好靚....
美國嘅路牌幾大個!!!
叫我過去影相 個牌仲高過我個人呀
到lu...
如果第二日plan去迪士尼 又嫌迪士尼酒店貴
住呢間酒店真係非常好嘅選擇呀
呢度有Target又有Wendys
行到呢度好開心
mami傻左喺咁講 yeah! 我地真係到左美國喇!!!
Target有紅色大波波
搵架靚車就出發lu
呢度咩公仔嘅尿片都有
睇下都開心...
好多鞋呀
我發晒癲咁揀 唔好阻我
好靚嘅玻璃鞋啊
好想買 可惜mami話我有對粉紅色嘅玻璃鞋
唔好浪費嘛 影張相留念啦
OH 進入公主地帶喇...
好想買呢盒公主架 全部公主都齊晒
買比同學仔做生日禮物就好喇
Lego迷嚟到呢度都興奮呢
買買買...
香口膠大大排啊
糖都係大大包啊
好多唔同嘅品牌 但都係軟糖嘅多
可能呢度係Los Angeles
就連Target都有NBA嘅精品
mami本來揀中一條好靚嘅毛巾裙比我架
可惜冇我個size...
個Easter 籃係唔係好得意呢?
如果係我鐘意嘅公仔一定買返去
Easter用嘅籃仔都有咁多花款
喺美國商場見到好多sales都拎住一個
呢度嘅金寶湯好得意架
湯裡面d粉粉有唔同公仔 好想買返去香港
但DADDY話驚個喼過重 ...
yeah! mami話歐洲唔捨得買比我嘅長髮公主娃娃
今次終於捨得買喇 因為折返HKD都係百多元
好抵買呢
美國好鐘意用人名整紀念品架
今日隨隨便便糊里糊塗 就買左咁多個Tiffany @___@
仲有好多好靚又平嘅衫
仲有仲有好平嘅Ben & Jenny's ....


text:
四月十二日 多雲
十九個月至二十個月閒記
好耐冇見過小喬喇 今日終於約到出嚟
之前知佢隻腳整親 唔開心之餘 都擔心復活節見唔到佢
好彩佢隻腳仔好得七七八八 唔洗打住石膏嚟咯
今次蒲點喺alvin媽附近 事關佢單拖 理應就下佢嘅 哈哈
一早幫阿ti襯返套裙仔 呢套裙tima好鐘意呀
好斯文 特別係對襪 有水晶石超靚架 (仲超貴tim....)
去到酒樓唔洗十分鐘就有位 以復活節假期嚟講 好恐佈呀
阿ti同alvin玩左一陣 小喬就嚟喇
於是我地台柱福祿壽就係咁食係咁食 係咁傾係咁傾
話題都離唔開屋企 仔女 返工....嘻嘻 好暢快
本來阿ti同alvin談緊情...
可惜小喬過左嚟 alvin唔知點算好喇...
alvin望住媽媽 心諗 : 兩個都咁好 c喇....
正當alvin走佬之際 阿ti著急喇 小喬就偷偷奸笑
阿ti好嬲 : 最衰都係你走過嚟呀 依家alvin走左喇!!!!!!!!!!!!!
每人六十蚊 真係抵 依家gathering最好飲茶
平 坐得耐 唔驚吵住其他人 (酒樓夠吵耳嘛)
之後我地落左IKEA玩同睇傢俬
上面呢張"咪"腳尖 好少女呀 tima勁鐘意
到左 ikea 大家上床玩咯!!!
alvin嗰日撞親 阿ti記到依家 成日 : alvin bb "bow"...alvin bb...
今次見到小喬同alvin 最大嘅驚喜係阿ti識叫佢地喇
嗰日叫 : 小喬坐 今日都識指住叫 : 小喬...alvin bb
有件事tima覺得好奇怪 點解alvin會加bb 但小喬就唔加bb兩個字呢?
哈哈 喺ikea tima發覺阿ti好攰好眼訓 於是行完ikea就走左喇
希望下次快d再見喇 tima好珍惜每一次約會
不如下次去野餐 bbq丫
叫多d人去玩 要好熱鬧嘅 嘻嘻


text:
將軍澳 冬蔭公公將軍澳中心新食店
將軍澳之前食嚟食去都係嗰幾間,都真係有啲悶,隨住唔少新樓盤喺將軍澳落成,商場食肆需求量增加,呢排進駐唔少食店,遲啲仲有simplylife 會喺popcorn開舖添,上次試左將軍澳aeon超市裡面大門食堂,今次又試試新野.
星期六要食個quick lunch, 米線嚟講,將軍澳中心米線陣都ok,不過又係食得太多次,食到有啲悶,行去popcorn商場搵食途中,見到開左間冬蔭公公,又有粉麵食,有新野即刻試試先!
下午1點鐘,去到坐左3張檯左右,星期六嚟講,人少左啲喎,冬蔭公公餐牌好簡單,menu有自選粉面及飯類.
無乜人嘅原因可能係因為無乜set lunch 選擇, 得秘製泰式豬軟骨米線同埋泰式香葉肉碎配白飯,兩樣都係跟一杯野飲,都要$56,$60一個餐,唔算平.
我地選擇左牛骨湯米線配辣豬肉碎($46)
同埋冬蔭公湯米線(bb辣)配金菰菜,蟹柳同埋全隻蜜汁雞翼 ($71).
牛骨湯米線配辣豬肉碎嚟先,湯底唔係咁啱我口味,味道過甜,冇牛肉香味,辣豬肉碎亦炒得唔香.
冬陰公湯米線湯底都係麻麻味道偏甜,配料味道一般,尤其係蜜汁雞翼要加$14認真唔值,成碗米線跟埋配料要$71真係偏貴,唯一好就係免加一.
聽朋友講食過將軍澳冬蔭公公晚餐都唔錯,希望係因為新開張關係所以食物質素有啲參差,有待改進.我地短期內要喺附近食米線都係食番米線陣喇,等冬陰公公食物水準穩定返先可以番嚟再試過喇.


text:
3月27日
跟朋友係長沙灣晚飯之後,我一個人坐巴士回家,汲取之前幾次教訓,我已經唔敢搭尾班車,睇一睇手表應該仲趕得切搭尾二果班車,於是急急步咁行,去到巴士站冇耐,巴士亦隨即駛到,當時我的確有揮手,但係架巴士冇停站,係我身旁駛過.
唔知道係宿命,定係其他,最終我都係搭上尾班車,一上車,我並冇走上樓上果層,係下層經已有一位女士坐係巴士對排位置,而我就坐係佢左手邊對排位置.我聽住歌,一直去到近火炭位置一段高速公路,同時車輛開始慢落黎,見到冇幾遠有閃閃藍光,應該係交通意外.
當時,巴士慢慢駛近意外現場,首先我見到一架貨車,之後到另一架私家車,仲有一男人同一位交通警在對話中,我見到私家車車頭至車身有一點點損毀,唔係太嚴重,,我仲見到有一個女人,佢企左係私家車近車頭位置,巴士繼續緩慢咁駛近,我發覺呢個女人有點怪,睇落唔似係同私家車男司機有關係,因為佢全程都係垂低頭,再望真一點,我發覺佢既衣著服飾好似係似曾相識,係呢個時候,我望向車廂之內,發覺剛才上車時個女人,已經不見了.
當我落車既時候,雨又開始落下,仲好大.遮一開,我就急步走返屋企,係入屋之前,我習慣張把遮掛係花園既圍欄之上.梳洗過後開始我寫書既工作,我喜歡深夜寫書係因為好寂靜無聲之餘,更加唔會有人打擾.突然書檯上既燈閃佐幾下,之後就唔著,屋外傳黎一把女聲,一把好似好辛苦而又尖叫既聲音,再聽真一點,應該係花園果邊傳黎,我鬼鬼鼠鼠咁走到窗前,拉開窗簾一角,我見到有一個應該係女人頭不斷掙扎咁係把遮度轉出黎,呢個時候,我當然以九秒九極速跑上床,大被冚過頭,仲有攞住手機係Facebook求救.
RSS feed for comments on this post. TrackBack URI


text:
2007年4月30日 星期一
龍少生活奇聞
我一直都好想寫一篇關於龍少古怪生活避好... 哈哈哈!
等我數吓佢d古怪習慣先:
甜: 曲奇蛋糕打死唔食, 西式嘅更加唔食, 但係食椰撻同椰汁糕, 可以一個人食哂成個楊枝金露蛋糕, 超鐘意食中式糖水同豆腐花. 不過紫米露唔食; 唔食餅皮蛋撻要食酥皮, 但都唔食蛋撻只食葡撻
酸: 所有酸嘢都唔食; 但係煮麵煲粥一定要落蕃茄, 仲一定要煮到一pat pat先食; 醋唔食, 但係要食春卷要點喼汁; 茄牛飯都唔食
苦: 苦茶為咗貪靚先肯飲, 其他一切理由唔飲
辣: 愛盡所有辛辣, 但係一定唔食日本咖哩
藥丸: 永遠唔肯睇醫生; 睇咗食剩一次就唔食
零食: 所有咸濕嘢唔食; 雪糕只食雲喱拿味; 古古力唔食, 餅乾唔食, 硬糖唔食只食軟糖; 香口膠我迫佢先食!!
碟頭飯: 日日出街lunch都食, 但係屋企一定唔可以出現
有味飯: 你煮出黎佢會話想喊唔食
酒樓: 一定要食珍珠雞同牛肉腸粉, 但唔食糯米雞! 粽只係響屋企食, 出街唔可以食; 豉油王炒粉麵只可以係粥鋪食!
魚: 所有淡水魚唔食, 滑潺潺唔食, 魚柳唔食, 只食咸水魚
肉: 所有跟骨嘅肉都超愛食, 瘦肉唔食, 雞胸唔食, 牛肉唔食但食牛扒, 豬扒雞翼超鐘意食
菜: 菜心唔食, A菜唔食, 只食生菜
日式: 吉烈豬扒唔食, 日本咖哩唔食, 烏冬唔食, 冷麵唔食, 只食拉麵! 除咗三文魚同鰻魚所有魚剌身唔食
西式: 冇飯跟唔食; 分好多dishes唔食; 西餐多數唔飽所以唔食, 黑麻麻嘅餐廳唔食
沙律: 要至少有1種肉跟先肯食, 食沙律菜似牛所以唔食, 有罐頭生果唔食
生果: 所有罐頭生果唔食, 蘋果橙菠蘿火龍果士多啤梨奇異果藍莓紅莓木瓜通通唔食, 未熟哂香蕉唔食, 西瓜蜜瓜未切唔食, 梨未批皮唔食, 榴槤監先食
椰子: 所有椰類都超愛食
pat: 薯蓉超愛食, 但係麥皮一patpat核突唔食, 肉醬魯肉唔想食
飲品: 乳酪乳酸唔食, 朱古力奶唔飲, 鮮奶同益力多就飲
有皮包住嘅嘢唔食: 雲吞唔食水餃唔食, 蝦餃燒賣唔食, 小籠包皮薄就食小小, 太厚就只食肉; 但係超鐘意糯米包!
pizza一定唔食, 但同朋友一定食
KFC同M記自己去就食, 但係同我就一定喉嚨痛唔食
大家樂同大快活一定唔食, 但係只係美心下午茶嘅雞籃
粉麵: 意大利粉通粉唔食, 滑米粉先食, 河粉都食, 上海麵銀針粉唔食
湯: 只飲中式湯; 出街西湯只飲羅宋湯, 但係響屋企只飲忌廉湯同粟米湯唔飲羅宋湯
飲品: 唔飲熱水, 只飲有味水; 汽水唔飲但超愛忌廉; 出街一定飲奶茶檸茶紅豆冰
麵包: 唔食方包但食三文治多士; 認為所有中西式包類都應該係趕返工或打杖先食; 但係最愛花生醬西多士, 腸仔包同豉油西餐嘅餐包, 但係太硬嘅餐包一定唔食
微波爐叮嘅唔食, 焗爐焗唔乾就食小小
食物冇肉汁太乾唔食, 太濕唔食, 有餸汁唔食
訂閱: 張貼留言 (Atom)


text:
一向都唔太鐘意食茶餐廳乜餐物餐
通常佢地嘅奄烈都係薄如白紙
另外又加送1大匙油做saucing
細個第一次食唔驚屎, 諗住隔起d油就照食
點知半個鐘頭後奄烈急call要出大海游水......
依家睇見都怕怕
幾年前有次跟肥媽媽去買餸
佢帶我去間冰廳到食下午茶
仲話叫個特餐兩份, 本來我打屎都話唔食
費時一陣又要去搵地方釋放
但係肥媽媽話d嘢食黎到先講啦~
嘩, 首先杯餐飲好大杯, 真係2個人先飲得哂
份多士焗得乾身脆口
之後... 戲肉黎喇~
講真, 我真係未見過咁大份奄烈, 仲要係跟餐!!!
闊度大成日塊面咁大, 高度約有2.5cm
肥媽媽同我估計個奄烈應該有4-5隻蛋
真係1個人都食唔哂
而且仲有個肉絲湯意粉跟尾~
如果自己一個都食得哂依個餐, 咁即係你真係餓得好交關....
份量大都只係$23, 轉凍飲轉多士都係各加$1
除咗特餐抵食之外
佢地嘅三文治都同樣驚嚇
單一份蛋治有成寸咁高, 沙爹牛治都係一樣
就連龍少咁咀雕都話好味又抵食
不過唯一唔好就係好多人
成日都要係街等位, 等到你唔好開心住
因為佢d枱好細張, 2個人要同其他人搭4人枱
真係想伸個懶腰都會打親人!
<... 其他小食都好好味 <--- 我嘅至愛, 超大杯特濃華田
<--- 好脆牛油多士
<--- 大過你塊面厚身火腿奄烈
<--- 好味叉燒湯意
嘉樂冰廳
地址: 荃灣新村街
特餐逄星期六日假日暫停


text:
2015年7月30日 星期四
N班觀課日
今日觀課活動主題係 - 愉快有效學習
學校安排了早禱後嘅時間俾家長觀課, 據爸爸講述, 當老師安排家長入課室觀課時, 小朋友們同班主任已經正準備進行語文活動之故事閱讀, 期間老師亦有教小朋友發音, 如:碗, 哇, 喂, 水壺, 泳等W音嘅字. 而老師亦有要求每位小朋友跟住讀, 看看他們是否能夠準確發音, 今次小B講W音嘅發音字都尚算清晰, 不過老師亦都有話小B對某幾個音嘅發音字仍有待改進, 例如N音, S音等嘅字, 小B大部份都未能準確讀出呀, 唉~~~
而呢班N班小朋友亦都好叻叻, 雖然今日有家長觀課, 但係佢哋每一個小朋友都依然可以坐定定留心聽老師講, 未有受家長們影響架, 抵讚!!
語文活動完畢, 然後老師就叫小朋友分成兩組, 一組玩貼貼紙油顏色, 一組就玩蒙特梭利教具, 竟然...想玩貼貼紙油顏色嘅只得三位小朋友, 其中兩位都係新插班生, 至於其他小朋友全部都話要玩蒙特梭利教具囉, 再一次証明我家小B對畫畫油顏色真係零興趣, 好彩媽媽無迫小B去上畫班咋.
最後學校安排家長跟校長進行觀課後討論, 雖然校長都有問家長們對今次觀課嘅意見, 不過大部份家長都無發表意見啊, 而且我同爸爸都覺得揀得呢間學校嘅家長一直似乎都幾滿意學校同老師們對小朋友嘅教法, 再者揀得Happy School嘅都唔會係怪獸家長, 只希望小朋友能夠做到愉快學習便可.
說真的, 我, 小B爸同小B都真心好鐘意呢間學校, 但我又唔會話特別要推介俾其他家長, 因為我知道現今有好多家長都唔認同俾小朋友讀Happy School係正確嘅選擇, 覺得Happy幾年之後上小學條路會好辛苦, 所以都係等家長們自己去衡量, 自己去判斷乜嘢學校先係最合適自己小朋友啦.
小B今年就讀得好Happy喇, 希望明年妹妹都同樣讀得Happy啦!!
我們的Facebook專頁 - 小b與妹妹b之成長日誌
14 則留言:
有家長在而又未有受家長影響,D 小朋友真係好叻叻呀 ^^回覆刪除
小B K1一定更開心的 ^^回覆
我都希望佢轉校後會繼續開心 ^^刪除
Happy = 真係最重要!回覆刪除
其實最緊要小朋友讀得開心,一直都覺得開心既人會特別醒目既,哈哈,所以小b係醒目女回覆刪除回覆
小b爸都係好似你咁講, 話開心嘅人會醒目d, 不過係唔係真就唔知啦, 哈哈~刪除
係hk 讀書好辛苦, 而家可以happy 就 happy 啦.回覆刪除
我地係呢邊都好 hea, hannah 好多野都唔識,但我覺得讀書呢條路咁漫長,比佢玩多陣啦.回覆
hk其實唔係好適合小朋友....可以的話我都想帶佢地去外國讀書~刪除
小b真係好鐘意爸爸,指明爸爸去回覆刪除回覆
你唔知啦, 佢話佢係爸爸個女朋友呀 ^^刪除
我絕對支持Happy School,童年得一次,讀書就到老都仲讀得,Happy至少唔會嚇怕佢哋學習嘅意慾回覆刪除
妹妹來緊都會讀呢間N?回覆
係呀, 妹妹一樣會讀呢間n, 之後k就睇下轉唔轉得番去家姐個間囉, 我懶...唔想重頭再搵過, 所以條路可以的話都跟番家姐咁行.刪除
放暑假又再有覌課曰?我有朋友都讀happy school, 不過都因為擔心升上去追辛苦而有外補,其實家長都希望小朋友happy, 好可惜又要面對現實回覆刪除回覆
我地未放暑假呀, 返到8月中先放~刪除
其實如果唔係因為我太擔心, 我都寧願俾佢繼續happy落去, 不過現實唔容許我咁做, 所以唯有轉間谷少少嘅學校, 爸爸雖然唔反對, 但我知佢想小b可以一直happy落去囉!!


text:
平時間中都會見到 Winnie,但阿聰同 Li Kien就少啲機會見到,難得我哋四個都係埋一齊,見今日教完琴又無乜特別嘢做,所以就整定啲 muffin 俾佢哋做早餐 ( 因為聽朝 8:00am 機,我哋個個天都未光就要起身喇,一定唔會有 mood 食早餐啦,所以去到機場先食囉 ),順便當係新春後第一次嘅見面禮.
其實之前搵食譜搵咗好耐都搵唔啱一個心水食譜,後尾明仔就推介咗獨角仙嘅 chocolate chips muffin 俾我,話好多網友整過都大讚好食,所以我都試吓跟佢個 recipe 嚟吓先.不過我就將個食譜改咗少少嘢:
1. 原食譜係用白砂糖,但我見好多材料都係甜嘅,好似朱古力,金黃糖漿同蜜糖,如果再落埋砂糖,怕會甜過頭,所以就改咗用黃糖 ( brown sugar),一來無咁甜,二來味道又甘香啲.
2. 因為屋企無原味乳酪,所以就隨手攞咗杯芒果橙乳酪嚟整.
3. 食譜原本係用可可粉,但我就用咗 55% 嘅朱古力,睇吓啲朱古力味會唔會比淨用可可粉香濃先.
4. 因為我鍾意食果仁,所以我自己就加咗啲腰果碎落去整.
食譜參考自獨角仙嘅:朱古力鬆餅
因為整得嚟都差唔多要食夜晚果餐,所以連我自己都無食過試味,食後感就遲啲連埋其他人嘅 comment 一齊補番啦!
過幾日去完旅行返嚟再見喇!


text:
自從開始跳Belly Dance 之後, 都未試過由星期一開始斷食. 今個星期四有同事生日, 今次又口輕輕應承咗一位同事整蛋糕, 無理由整咗蛋糕我自己唔食架. 假期又唔想斷食, 一於決定今次星期一至三斷食......開始咗呢個非常忙碌的斷食期.
第一天, 早上忙著開會, 下午開始有的攰, 午飯時間在公司小睡片刻charge charge 電. 下午又要開另一個會, 時間過得很快, 不自覺地好輕鬆咁度過, 跟著就放工. 返到屋企, 第一個試練就係要教&睇著工人煮餸. 仲要睇著魔鬼型爸食咖哩魚(食到出哂聲配埋音咁)... 睇咗兩眼我唔理佢返房換衫去跳Belly Dance. 第二個試練就係跳Belly Dance, 初時都有的擔心會唔夠體力, 帶定支蜜糖水補充吓. 點知跳吓跳吓, 又好似平時咁, 好快又過咗. 可能我身體入面已經儲存咗太多能量, 肥C大隻, 唔食野的能量都有排用. 咁即係話以後幾時開始斷食都無問題啦.
第二天, 旱午都好容易度過, 一的攰都無, 亦唔需要小睡. 型爸今日要出差, 我要自己搭港鐵回家. 要趕著返屋企整蛋糕. 第三個試練就係斷食期整蛋糕. 本來個蛋糕應該明晚先整, 但聽從那位同事嘅忠告, 都係早一日整好的, 有咩差池, 仲有一晚可以補救. 今次第一次整比同事做生日蛋糕, 不容有失.... 因為緊張得制, 連餓都唔餓, 開咗的蜜糖水都唔記得飲....對著咁多食物, 完全唔想食. 估唔到, 呢個完全唔係試練, 整完個蛋糕, 沖完涼, 好似散哂咁. 唉! 原來最大嘅試練係緊張同壓力, 呢樣反而覺得最辛苦.
第三天, 早午又輕鬆度過. 晚上回家就更加忙, 第一件事就先攪掂餐晚飯, 型爸出差, 本來明天先返, 但我要求佢早上要送我番工兼送蛋糕, 佢又要安排提早一日返嚟. 抵錫, 我梗要攪好屋企的膳食. 跟著用個shuttle chef煲定蕃薯粟米粥明天食. 一早買定的香蕉諗著整香蕉蛋糕, 又唔記得呢幾日斷食, 見到的香蕉差唔多熟哂, 等多一日都可能會爛, 都係快的整埋的蛋糕. 有6隻蕉, 結果整咗兩款香蕉蛋糕. 嘩! 今日最大嘅試練就係呢兩款香蕉蛋糕, 焗起嚟香到不得了. 不過最後一天, 頂得著. 可以明天先食. 都知自己緊張, 所以最後先攞昨晚整嘅German Cheese Cake 出嚟同火槍燒埋個餅面.... 今天比昨天更加忙....
第四天 - 復食日, 帶備了兩杯蕃薯粟米粥, 香蕉蛋糕&大沙梨一個, 昨為早餐&午餐. 本來同事叫我去k lunch, 但唔去lu, 上次去食, 食食吓發現一條勁大菜蟲, 雖然話我知的菜無農葯啫, 但始終心理陰影未過, 遲的先啦.


text:
2011年9月29日 星期四
中秋後的八號風球
今日掛起今年第一個八號風球
令我地放今年第一個風球假期
呢個係一個中秋後的風球假期
亦係三年嚟既風球假期
無端端多日假大家都好興奮,商場入面好多人,好熱鬧.
八號風球做d乜?我﹑姐姐,仲有潼潼係度玩UNO囉!
真係唔好睇少小朋友,估唔到潼潼係可以玩到UNO.雖然有時仲係需要提示,不過大致上係明白遊戲規則.佢對於呢個新遊戲仲好有興趣,玩到差唔多唔停得手,連訓覺前都仲要玩多次添!
2011年9月24日 星期六
K2老師家訪
係老師黎之前,我先同潼潼預習左點樣招待老師,等佢有個心理準備.唔知係咪太好準備,當老師黎到時潼潼表現好興奮,不斷同老師講個不停.又不時拎出照片同玩具同老師分享,攪到我同老師未能好好傾談.最後要由爸爸出馬,去左同潼潼玩,我同老師先傾到計.
今次老師主要都係講番呢個星期初潼潼唔想番學既問題.
老師話由幼兒班升低班,其實係一個過渡期.最初我聽到都有D不明所意,問個究竟之後,先知道除左功課有變動之外(開始要寫字喇),學生亦要開始學習自我照顧.例如午睡後要自己褶被﹑食茶點/午飯時要自己執拾等等.可能潼潼感到壓力,不安情緒亦係過去一﹑兩週從行為上表現左出黎,只係潼潼媽未有即時察覺.包括係學校時經常上洗手間,又整個星期都叫住話肚痛唔想番學.不過老師就話潼潼過去一兩日表現似乎開始穩定番.
由我同老師言談間可以總括到潼潼既兩大問題,一係自信心唔夠,二係輸唔起.
而家好多野開始要由小朋友自己動手做,而好多時潼潼係未做已經話自己做唔到,每次都需要人去鼓勵先肯嘗試.其實呢個情況係屋企都經常出現,但係真係唔明點解潼潼會有呢個問題.感覺潼潼年幼時都蠻有自信,每事都躍躍欲試,唔知係幾時開始俾我地大人打繫到咁怕事. 而我相信潼潼亦係對自己有要求既人,尤其是o係學校既表現,佢一直都努力去表現出自己係個好學生.不過就因為佢輸唔起,怕自己做唔到老師要求做既,所以做成壓力.老師話佢地而家下午有時會玩uno遊戲(咁細個玩到uno,真係嚇我一跳,有點低估左小朋友添),等佢地能夠從遊戲中學習接受挫敗,而且失敗過後亦隨時可以反敗為勝.亦會把握基會係一眾小朋友面前表揚個別小朋友既好行為,以增強佢地既自信心.
得到老師既提點,我會多加留意,希望之後會見到成績.
2011年9月19日 星期一
唔想番學
潼潼已經係K2學生,基本上對學校既生活已經適應哂,而過往亦未試過咁強烈咁表示唔想番學.佢不但不停咁重複住「唔想番學」,後黎仲喊住咁﹑用懇求既語氣對我講:「媽咪,我唔想番學呀!」我只好係佢身邊,安撫住佢.我嘗試問潼潼點解唔想番學,但係始終未能問個究竟.
我一直係潼潼身邊時佢情緒稍為穩定,但係依然提住唔想番學.見情況不妙,潼潼媽唯有同潼潼一齊番學校.
番校途中,我同姐姐都有嘗試轉移話題問潼潼其它野,但係佢依然唔理會我地,只係回應一句「唔想番學」.點解突然會咁架?實在好令人擔心.... 番到學校,我同潼潼既班主任交待左潼潼個情況,請佢留意潼潼既情緒就離開喇!
到晚上老師打電話俾我,講番潼潼早上既情況.佢話潼潼最初都係有唔開心,不過後黎同佢玩左小遊戲,佢地組勝出後佢已經開心番(呢樣潼潼都有同我講).課堂之後老師問潼潼做乜上午唔開心唔想番學,潼潼就答話因為掛住媽ME (我同老師講應該唔係真,因為潼潼都向我答過幾個唔同既答案).而老師都向潼潼表示老師都會掛住潼潼,而且仲有小任務需要潼潼幫手,所以都好希望潼潼番學.老師仲請我之後如果潼潼再有咁既情況,都要堅持要小朋友番左學校先,然後再交由佢地處理.
呢個學校既老師其實真係幾有愛心幾盡責,唔知發生咩事令潼潼突然間咁唔想番學,希望只係一次偶然.
另今日其實有件心既事,就係我為潼潼報左名參加學校兩個限額既興趣班都被成功抽中喇!! 好開心!! 潼潼以後可以係學校參加畫班(畫班係暑假期間潼潼自己向我提出話想學既)同芭蕾舞班喇!
2011年9月11日 星期日
2011中秋節
每年中秋節屋苑都有活動,夜晚會有好多人到樓下玩,好熱鬧.往年因為要到嫲嫲屋企食飯做節,番到屋企時已經好夜,所以潼潼未必有得玩.不過今年唔同喇!嫲嫲上黎我地屋企食飯,我地食完飯就可以落去樓下玩.潼潼都好心急,一食完飯就係咁催我地落樓.
潼潼有得落去玩好開心,係咁跑係咁跑.自己拋螢光棒波波自己追,樂在其中,反而係潼潼媽見到佢自己一個玩感覺蠻可憐...
後黎潼潼都搵到d小朋友同佢一齊玩,不過潼潼太自我,都係未識得同其它小朋友一齊玩.最後仲因為背住螢光棒蝴蝶既潼潼被其它小朋友叫作「蜜蜂」而唔開心喊起上黎添!我嘗試安撫潼潼不果,唯有帶潼潼離開,最後仲俾爸爸教訓一頓,不歡而散.
好彩潼潼番上樓後已經無乜事,亦可能其實佢都已經好攰,之後都好快訓左喇!
潼潼,雖然你被爸爸教訓而喊左好一陣子,但中秋節既晚上,希望你依然睡得甜罷!
舞蹈學校大匯演
呢個暑假潼潼忙個不停,係因為要為舞蹈學校既比賽同大匯演綵排.
終於到左大匯演既日子,地點係屯門大會堂.嘩~~ 去到屯門..... 其實幫潼潼報大匯演時學校都未決定到地點,早知要去到屯門咁遠就唔參加喇!
呢日要十二點半去到屯門大會堂集合,之後就係綵排同表演,潼潼無時間食野,所以一定要早少少去到俾潼潼食左野先.不過原來爸爸研究巴士路線時又出現錯誤,攪到我地好趕呀! 好彩都順利用超速食野﹑換衫同化妝.
雖然我(唔計爸爸)係好期待潼潼今次既表演,不過一如上次既比賽一樣,小朋友整體表現都係麻麻.不過能夠見到潼潼企係台上,作為媽媽的我都依然係開心既.
今次匯演無論地點﹑流程﹑舞衣等都好遲先confirm到,潼潼媽基本上對呢間學校已經失哂信心.呢次表演之後,都唔知仲會唔會有下次.
2011年9月10日 星期六
學數之購物遊戲
今日同阿囡購物遊戲:
潼潼:呢本書幾多錢呀?
潼潼媽:十蚊
潼潼:我俾咭
潼潼媽: ....... (一心諗住教佢數數,收咭點教呀?)我呢度唔收咭架!
潼潼:我嘟咭
潼潼媽:無呀!我呢度鋪頭仔唔收咭架!!
潼潼:本書咁貴架?
潼潼媽:係咁貴架!你落下睇下,無收貴你架!
潼潼話:我去圖書館,唔洗錢,我下次唔嚟你度買喇!
潼潼媽:
2011年9月6日 星期二
同慶中秋
仲有幾日中秋節,但係潼潼已經買左燈籠喇!
潼潼每晚都唔願訓,例必係訓覺時總係說話多多,人家的談心時間,變成潼潼既獨腳戲時段.
潼潼:今日學校整左個燈籠,舅父又打電話黎話有個燈籠送俾我.咁我有三個燈籠,一個俾你,一個俾姐姐.我地三個一齊落去玩.爸爸就預備蠟燭,同埋睇住D野.
我覺得好笑,於是叫爸爸入黎,再複述潼潼既「大計」俾爸爸聽.
爸爸:咁我無得玩架?
潼潼:咁我俾你玩喇!
爸爸:咁你咪無得玩?
潼潼:唔係~~ 我地分享一齊玩.
爸爸:車~~ (出左房)
潼潼:爸爸都唔玩既!咁佢睇住D野咪岩岩好囉!
新鞋?
開學了.
因為之前既番學鞋舊喇,而且潼潼腳亦大左,所以開學前幫潼潼買左一對白波鞋﹑一對白皮鞋.尋日係著運動裝,著波鞋番學,今日第一日著新皮鞋番學.
「找不同」 - 有無發覺兩隻鞋有咩唔同?
講到咁白,都應該睇到卦?係呀! 第一日著番學已經甩左個小扣飾.
唔好以為間鞋鋪賣既鞋太兒嬉,查實上學年買俾潼潼既鞋都係同一命運.唉! 呢個囡有時真係幾男仔頭,鐘意跑跑跳跳,好多時d鞋都好快俾佢著到d飾物甩哂﹑鞋面花哂! 我地已經好有經驗咁揀d無乜款式既鞋俾潼潼,免得加重對鞋既傷勢,點知結果都係難逃一劫.個囡為左掩飾自己既「惡行」,仲要好漫不經心咁話:「都唔係好緊要唶!都無辦法架!」
除左甩左個鞋飾,其實對鞋仲著到鞋頭黑蚊蚊.不過就俾爸爸捉住要潼潼自己抹番乾淨,如果唔係仲難睇呀!
2011年9月5日 星期一
上學了
開學喇!!! 雖然尋晚都係夜訓,但依然精神抖擻.潼潼!! 努力!!
2011年9月4日 星期日
暑假最後一繫 - 遊朗豪妨
大部份學生係9月1日已經開學喇! 不過潼潼學校就9月5日先開課.潼潼既幼稚園9月1日同9月2日係K1開學,因為K2同K3都未開學,所以就可以撥多D老師去K1既課室幫手照顧初入學既小朋友.其實我覺得呢個安排都幾好幾細心.
暑假最後一個星期日,我地去左旺角SHOPPING,順便同潼潼行下朗豪妨.
下午茶係潼潼最愛既西多士,平時可以一個人食哂整份.不過唔知係咪今次太大份,竟然食唔哂!
跟自己星座影相.
暑假終於完結喇! 早D番屋企抖足精神聽日開學喇!!!!


text:
其實我都幾鐘意行街睇D家用品同傢俱咁
大約三年前,剛結婚無耐,行過一間普通燈飾公司,
就見到下面盞燈減價,只售200多元,雖然係陳列品,但係我同老公都覺得好抵好靚.
所以就將佢搬左番屋企.
三年後,可能老公見靚野多左,就對呢盞燈睇厭,話好想換過第二盞燈.
其實而家出面好多呢類型o既座地燈,只係價錢都唔平.
當你去d傢俬名鋪,更加會見到款式差唔多既座地燈,但價錢幾乎要達千元.
但係其實如果有機會到泰國旅遊的話,你會見到街上到處有呢類o既燈,而且價錢極便宜.
所以我一直唔捨得用接近千元換過第二盞燈,而且亦覺得呢盞藤燈的確不俗呀!
http://www.clipperworkshop.com/ 呢間clipper workshop我都幾鐘意去睇佢地o既產品
試過買過d盛盤的確幾好用,但係其實價錢對於我地黎講都幾貴.
通常會等至減價先捨得到呢間店購物,其餘大部份o既時間都只係入去逛逛.
老公就好鐘意呢間店o既座地燈,但係都係因為價錢問題,一直都只係"遠觀".
近幾個月呢間店既分店都做緊大減價,我地都分唔清佢地係執笠還是清舊貨後重新轉換產品風格.
我地每次經過都會入去睇下有咩平野,零零碎碎咁買o左d文具﹑挽袋﹑手錶等等.
但係幾過月以黎,一直都唔見佢有將座地燈擺出o黎賣.
今日再次經過,竟然俾我地見到終於擺左d燈出黎喇,
最雀躍o既當然係我老公啦,佢一問之下,知道各類座地燈都不高於二百大元,
嘩!!呢個價錢我都覺得係超值呀!!!我地緊係唔會放過呢個機會,
將呢盞新o既座地燈搬番屋企喇,價錢都只係$164.00咋 .
將佢搬番屋企o既路上,老公都興奮得不得了.亦都難怪,咁o既價錢買到呢支燈,又實在好抵.


text:
唔經唔覺用手提電腦已經超過十年.咁耐以黎只係換過兩次機,但都係 Compaq.第一部 Armada 4130T 買左成三皮,重成6磅,無 CD-ROM(我無買幅圖個CD-ROM Module),無 LAN,上網都係用個 RJ45 頭同埋個 PCMCIA slot.呢部機依家重用得呀!
用約三年就換部 Armada M300,換佢係因為佢輕,快,靚同平,比起 4130T 平差不多一半,重有埋 Docking (包括 floppy drive 同 CD-ROM).如果唔計 Docking,部機都係得三磅,超輕,帶出街真係好輕便.好鬼鍾意呢部機,陪我足足成六年.六年來部機都係由自己 upgrade,包括 RAM,Hard Disk,我甚至將個 OS 由 英文 Windows 98 upgrade 去中文 Windows 98,之後再 upgrade 去 XP,都冇人相信我可以用 Celeron 333 同 128MB RAM 去行 XP.
直至前年,先換依家呢部超值 Presario B1805.價錢緊係又平過上一部 M300 啦,又 WXGA,又 WIFI (行B/G),又藍牙,又 DVD-RW,重係 80G Harddisk 同埋1G RAM,個時重送埋張 PCMCIA TV Card, 到今時今日我仍然覺得佢重系好 highend!
點解咁鐘情於 Compaq?因為非常滿意佢個 Warrenty!話說部 4130T 用幾個月之後,發覺個 keyboard 有問題,於事咪拎去 check ,點知機時個 CS 同我講個 Keyboard 有問題,換,同時發現個 display 有一粒 dead pixel,換埋!嘩!原來可以咁.另外,個個人都知叉電池壽命一般都係三兩年,我就響呢個三年 warrenty expire 前一個月發覺粒電壽終正寢,於事咪又拎去 check check,結果係換粒新電,就係咁我就慳番成千幾二千蚊,你話我點可以唔做 diehard fans 丫!
點解我會無啦啦諗起部 Notebook,其實自從舊年,一直有諗過轉部 Tablet PC,事因好多時都會響啲比較窄嘅地方用機,個 touch pad 用得唔方便,但係又唔方便插 USB Mouse!因此產生呢個念頭.睇咗成大半年,現成嘅機都唔多睇得入眼,主要係 $$$ 嘅問題,其次係啲 spec 太低,都未及依家部 B1805!
點知早兩個星期 HP 出咗部 Pavilion tx1000 Tablet PC (Compaq 早幾年已經比 HP 食咗),個 spec 完全追倒我部 B1805,更且個 touch screen 唔使用特別筆,可以直接用隻手,好似平時用 PDA 咁,重有指模辨識,光刻,內置鏡頭,重係行最新嘅 Vista,更重要係個價錢係平過曬我曾擁有過嘅機!好超值!要努力再儲啲錢先得~
HP Tablet PC HP Pavilion tx1000
NotebooReview.com 嘅第一手 review
台灣一個 Blogger 嘅 review


text:
尋日帶阿B睇完醫生回來見到細舅父和舅母嚟左,我諗可以係有關細舅父的病,於是我問細舅母關於細舅父的病況.
今日細舅父要入院驗血,又要驗肝功能如何才決定幾時做手術,但係點解一切都可以咁快既呢?政府D野唔係要排好耐既咩?我諗可能因為有私家醫生的推薦信掛,封信係寫左緊急的.
阿婆與細舅母閒談間聽到阿婆腳痛,今朝都見佢貼左膏藥,但係陪阿B去睇醫生未有時間問,而家有時間咁我就問下阿婆點?阿婆話痛左好耐,痛到唔係好訓到,阿婆洗白白後撕去膏藥,見佢隻腳都腫腫地,咁我就比左肥阿哥上次比我罐〝麝香壯骨膏〞比阿婆.
之前都教過阿婆腳痛隻腳熱就用凍水敷,而腳凍就用熱水敷,我都係用呢個方法.尋晚臨走前我幫阿婆貼左膏藥先,阿婆怕明天洗白白麻煩,咁到時我幫你包住佢咪得囉!
今朝老豆,細舅母都陪細舅父去左醫院,我回到家仍聞到膏藥味就問阿婆如何?尋晚訓到,好左一半喇!不過,訓時膏藥鬆脫,所以我就用醫生膠布幫阿婆貼住先.
阿婆話腳痛唔係好想食野,而家加上細舅父的病,更加冇胃口,我見阿婆都講到〝眼泛淚光〞,所以之前整〝蜂蜜蛋糕〞都係想整比阿婆食,因為佢好喜意食蛋糕.
細舅母都話去過幾間廟都話細舅父冇事,但阿婆仲叫細舅母去另一間問下,我話呢D野唔好問咁多,因為我八卦聽埋有好多野,但我唔迷信,合聽就聽,唔合聽就當冇聽過,我係咪好似〝八卦師奶〞呢?


text:
一年容易又中秋!
今年被颱風吹一吹,
原本中秋正日係學校嘅提燈會,以為被颱風吹到要取消,
於是學校決定提前一日舉行
原本放半日可以去接玩完提燈會著中國服兩兄妹的慈母
美夢幻滅了!!!!
不過都總好過打風佢地冇得玩!
點知...
今日風平浪靜又可以正常返學..天意弄人!=____=
第一年為妹妹豬添置夏天華服,
真係唔知買咩好..終於揀到呢件
粉紅色lace有晒甜美嘅元素
之前新買太大,而家好在已經啱,前幾日試著唔肯著對襪架.
我覺得呢個look係要襯對花邊襪仔先得..
(應該仲有條手巾仔,伶住個網撲蝶..哈哈)
返學之前一晚終於肯著~
個頭好明顯要整整佢
登凳~ 預備返學喇!!
呢啲華服,點都要襯過春麗頭!
好在姐姐都攪得掂
(因為有時妹妹豬唔肯坐定定,或者又呢又路話唔著呢件果件)
終於成功落樓!!
呀嫲嫲買嘅燈籠似乎太大喇~
妹妹豬又唔肯放低佢先影相
(爸爸偷影)
好似完全冇講過小檬,因為小檬只係著返舊嘅功夫,冇咩特別
(媽咪開始1skip小檬哥哥...)
小檬知道咩係功夫喇...要擺過型嘅姿勢~
原本行甜美路線嘅妹妹豬
都有樣學樣,突然間變得有殺氣
有線眼send返呢張返到學校落車嘅相比我,
真係唔該晒
線眼仲話小檬哥哥一路有拖住妹妹隻手,好照顧佢
我諗佢地喺學校一定玩好開心!!
希望今晚天氣良好,大家可以玩得開心啲!
祝大家中秋節快樂!!


text:
唔覺唔覺原來已經有三個月無update過燒腩仔嘅行路問題,就連物理治療我哋都已經完成咗三次,再唔記低佢怕且艾菲都唔會再記得,趁有時間要簡單D寫返出來.
第四次物理治療:
因為知道呢次會換新姑娘,米高又話唔係太方便請假,最終坐月中嘅艾菲決定自己跟返,偷走同燒腩仔去物理治療,順便同呢個仔拍吓拖氹吓佢開心.
第一次見新姑娘,燒腩仔表現尚可,亦明顯新姑娘比較識同小朋友相處,同燒腩仔溝通得比較好,例牌都係叫佢做單腳跳,雙腳跳,跳彈床,同撩圈圈呢D嘢,相對上次嘅表現明顯係有進步.
姑娘見佢OK,跟手就畀佢試行平衡木,估唔到第一次行嘅燒腩仔好OK,姑娘見佢行得悶悶地就畀個任務佢,要佢由平衡木嘅一邊運圈圈去另一邊,佢都完成得到仲玩得好開心.
臨走前姑娘話佢雙腳跳同單腳跳都合格,叫艾菲返去多D同燒腩仔練習腳貼腳(前後)咁行,目標係令佢喺四歲時行到四寸闊嗰種平衡木.
第五次物理治療:
呢次艾菲終於坐完月,米高又話請到半日假過來幫手,咁艾菲就一湊二咁帶燒腩仔去診所會合米高,一心諗住有米高睇住,可以同BB豆豬坐埋一邊望吓就算.
一去到姑娘先同燒腩仔做雙腳跳同單腳跳,再安排燒腩仔跳十分鐘彈床,喺艾菲同米高嘅督促下總算順利完成,之後姑娘就叫佢玩撩圈圈,明顯越做越順表現良好.
之後姑娘就教佢拋波波,畀咗一桶波波池D膠波佢,向住個窿拋過去,起初佢都係掟嘅多,但喺米高嘅幫忙下,都慢慢掌握到拋同掟嘅分別.
拋完波姑娘就畀咗個大size嘅波佢向住彈床掟,要佢學埋接波呢個動作,睇得出佢係做到,只係衰在唔專心同心急,我哋唯有不停喺側邊叫佢冷靜,教佢做好接嘅準備,數咗123先掟,最後總算成功完成到.
最後姑娘就叫佢去行平衡木,艾菲見差唔多時間就問姑娘借咗間房來泵奶,搞掂出返來米高已經話走得,話姑娘無特別嘢講喎... >.<
2016年8月1日 星期一
2016年7月27日 星期三
全埋身之感動
世事有時真係好奇妙,正當艾菲開始寫上一篇講作為全泵媽嘅心路歷程時,BB豆豬就忽然肯埋身食,講緊嘅唔係啜幾啖就喪喊推開艾菲,或只當艾菲奶咀啜完唔夠半個鐘又喊食嗰種,而係真真正正食到一餐,食飽仲識笑晒口吹晒口水波撩人玩嗰種,堅係兩個幾月以來第一次,然後我哋練習再練習,經過兩個幾星期嘅努力後,BB豆豬已經可以全埋身,艾菲終於可以脫離全泵媽嘅行列啦﹗YEAH!
自從第一次閃過放棄餵母乳嘅念頭,艾菲已經接受BB豆豬係個唔鐘意埋身食嘅BB,所以都無乜點再同佢試埋身食,除非大家心情都好輕鬆,時間又許何先即管試吓,直至BB豆豬兩個月大艾菲返Dr Wong到做最後一次產後覆診,講開BB豆豬唔肯埋身食嘅問題,Dr Wong係貫徹始終咁講「餓佢一兩餐就自然埋來食㗎啦」(識佢咁多年已經聽過呢句說話N咁多次),佢話艾菲係唔夠狠心所以輪咗畀個樽,唔...或者都係嘅,要忍受住BB豆豬餓到拆天鬧人嘅喊聲,同時招架專門趁亂鬧事嘅燒腩仔,艾菲寧願餵樽息事寧人KO其中一個先.
跟住個weekend咁啱米高得閒,一早帶咗燒腩仔去圖書館等艾菲可以抖吓氣,艾菲心知呢個係個好機會,勇到專登唔泵奶就叫醒BB豆豬食(咁其實雪櫃都有枝半夜泵落嘅奶嘅),諗住早少少畀佢食心情會好D應該肯啜吓,點知都係啜都未啜就爆喊喪推艾菲,咁艾菲就一於狠心D放低佢由佢喊陣,喊到夠鐘飲奶再抱佢埋身,繼續爆喊喪推唔肯啜,不過就餓到多咗個動作,就係迷迷糊糊咁伸個口埋來舐,𠵱﹗肯舐即係肯試啦...但又舐極都唔肯啜...突然叮一聲艾菲醒起之前喺FB母乳谷有媽媽講過,可以試用乳頭盾來幫BB一把,即刻拎返對燒腩仔年代買落,只用過一兩次嘅乳頭盾出來,擠D奶落去再套落自己到,然後...然後...BB豆豬舐吓舐吓...終於肯啜啦﹗
2016年7月25日 星期一
全泵媽的堅持
打從BB豆豬未出世,艾菲已經一心諗住畀佢做母乳寶寶,有過燒腩仔嘅經驗,艾菲知道自己算係富媽媽,只要肯餵奶係唔會唔夠,唯一要小心唔好再搞到乳腺炎含膿,而最佳嘅避免方法就係畀BB豆豬埋身食,等自己嘅身體慢慢調節適當嘅奶量,偏偏BB豆豬同燒腩仔一樣,艾菲一上奶即唔肯再埋身,艾菲喺無奈之下再一次成為一個全泵媽.
BB豆豬點解唔肯埋身食,艾菲多多少少都估到原因,一來艾菲谷奶時乳頭變硬變短確係難啜,二來出奶太快飲唔切易續親,換轉係自己都寧願揀易啜嘅奶咀,所以艾菲對於再做全泵媽初時都無咩唔開心,只係堅持每餐都試吓埋身先餵樽,深信等佢大D有氣有力D,總有轉返全埋身嘅一日.
為咗keep住奶量,艾菲會喺BB豆豬飲奶前一個鐘泵奶,就算半夜都會較定鬧鐘起身泵,確保佢每餐有新鮮奶飲,起初我哋係餐泵餐飲餐清,問心唔係完全無壓力㗎,不過到咗BB豆豬七日大,艾菲開始儲到奶,情況就相對輕鬆咗,至少唔使驚泵奶時出意外倒瀉奶,搞到BB豆豬無奶食先啦﹗(想當年真係試過兩三次甩手倒瀉大半枝奶>.<)
2016年7月10日 星期日
兩個月
話咁快我已經兩個月大啦﹗為咗紀念呢個咁重要嘅日子,媽媽同哥哥特登安排我同伍餐肉哥哥一齊影相,媽媽話哥哥當年都有咁樣同伍餐肉哥哥影相㗎,佢哋想我延續呢個傳統喎...
我宜家一日食五至六餐,全人奶用樽餵每四個鐘食150ml,開始越來越唔肯埋身食,成個月都只係成功埋過兩三次身,仲要係瞓到矇矇鬆鬆嘅情況下當媽媽奶咀咁啜住瞓咋(無一次食到一餐),一清醒即爆喊推開媽媽(艾菲:好傷心,嗚...),媽媽開始擔心我再大D會更加唔肯埋身,甚至有時會心灰意冷到想放棄餵人奶(艾菲:特別係之前奶量忽然急跌個星期),但眼見我對節瓜腿成功谷多一節出來,頭圍身長同體重都跟住自己條成長線有所增長,又覺得應該再堅持多一陣.
2016年7月4日 星期一
一湊二之苦與樂
又失蹤咗大半個月,明明有好多嘢想blog,但陪月走咗之後,堅係一個人湊住兩個小魔怪,每四個鐘一個循環,要計準時間做好泵奶餵奶洗奶樽沖涼陪瞓陪玩等等等等嘅大小事宜,再加埋一日要煮兩餐飯(本來打算hea食就算,點知一食唔夠奶量即跌,即唔煮唔食唔得>.<),D時間真係好唔夠用,尤其係BB豆豬仲未戒夜奶,真係有時間都寧願眠一眠,確保自己夠精神同佢兩個搏鬥,變相私人時間就越來越少...
其實唔覺唔覺BB豆豬聽日就兩個月大啦,但喺寫佢嘅成長日誌前,艾菲好想寫咗呢篇苦與樂先,皆因日日對住呢兩個高需求嘅小魔怪,艾菲已經攰到無咩精神同佢哋玩,有時又會畀特登搞事唔合作嘅燒腩仔激到暈低咁滯,不過見到佢兩個嘅互動時,又會好感恩自己生咗一對小寶貝出來,成件事唔知點解可以係咁矛盾.
之前都提過,BB豆豬出世後,燒腩仔明顯有D行為問題,艾菲同米高用咗大半個月時間,佢總算安定落來,但安定唔代表完全無嘢,畢竟都只係個三歲半多D嘅小朋友,有D大道理仲係似明非明,而且佢性格係比較自我,好多時想佢參與幫忙照顧妹妹,佢偏偏講反話話唔想做走咗去,叫佢細聲D唔好嘈醒妹妹,佢就專登大大聲喺妹妹側邊大叫同唱歌,等到妹妹醒咗爆喊即若無其事咁走咗去,又會成日搞妹妹D玩具扮BB,有日艾菲喺廚房煮飯,咁啱妹妹扭抱喊,佢第一時間衝入房開妹妹個床鈴,當你好開心以為佢開來氹妹妹時,入到房就發現佢原來係開畀自己玩,仲成個人瞓咗落妹妹張床到,嗰一刻真係唔知好嬲定好笑呢﹗
其實唔覺唔覺BB豆豬聽日就兩個月大啦,但喺寫佢嘅成長日誌前,艾菲好想寫咗呢篇苦與樂先,皆因日日對住呢兩個高需求嘅小魔怪,艾菲已經攰到無咩精神同佢哋玩,有時又會畀特登搞事唔合作嘅燒腩仔激到暈低咁滯,不過見到佢兩個嘅互動時,又會好感恩自己生咗一對小寶貝出來,成件事唔知點解可以係咁矛盾.
之前都提過,BB豆豬出世後,燒腩仔明顯有D行為問題,艾菲同米高用咗大半個月時間,佢總算安定落來,但安定唔代表完全無嘢,畢竟都只係個三歲半多D嘅小朋友,有D大道理仲係似明非明,而且佢性格係比較自我,好多時想佢參與幫忙照顧妹妹,佢偏偏講反話話唔想做走咗去,叫佢細聲D唔好嘈醒妹妹,佢就專登大大聲喺妹妹側邊大叫同唱歌,等到妹妹醒咗爆喊即若無其事咁走咗去,又會成日搞妹妹D玩具扮BB,有日艾菲喺廚房煮飯,咁啱妹妹扭抱喊,佢第一時間衝入房開妹妹個床鈴,當你好開心以為佢開來氹妹妹時,入到房就發現佢原來係開畀自己玩,仲成個人瞓咗落妹妹張床到,嗰一刻真係唔知好嬲定好笑呢﹗
訂閱: 文章 (Atom)


text:
2012年10月28日
迪士尼粉絲的終極盛會 - D23 Expo 2013!
今日想同大家分享一個叫做 D23 Expo 嘅活動,一個被譽為屬於 迪士尼 粉絲嘅終極盛會!假如你係一位 迪士尼 嘅超級粉絲的話,相信都有聽過呢個展覽會,已經知道係咩黎.但係如果你未聽過 D23 Expo 的話,請容許我今日好興致勃勃咁同你介紹呢個咁特別嘅活動!
響開始講展覽會之前,首先要介紹一下 D23;D23 其實係 迪士尼公司 響美國成立嘅官方粉絲會.加入咗之後,每一季都會收到一本叫 Disney Twenty-Three 嘅雜誌,入面有 迪士尼 嘅最新資訊;同時,會員可以有不同額外優惠,亦可以參加不同活動,而 D23 Expo 展覽會就係最大型嘅一個.要注意,D23 唔同 奇妙處處通,香港呢邊只係將 全年通行証 改做「會員」呢個好聽啲嘅名;事實上,D23 並唔係只係針對樂園,佢地會留意關於 迪士尼 嘅更多範疇,包括電影,電視等.
講返 D23 Expo 展覽會先,響展覽會入面劃分咗好幾個展館,會展出好多不同類型嘅展品.關於即將發佈嘅電影,商品都會有,但最吸引人嘅,相信就係由 迪士尼幻想工程 所展出嘅展品!因為佢地會講到全球各個 迪士尼渡假區 嘅最新發展!連 香港迪士尼樂園 都有機會有份架!另一方面,呢個展覽會亦都提供一個好好嘅機會俾全球嘅 迪士尼 粉絲交流一下,真係好有意義!
2009年舉行咗第一次嘅 D23 Expo,之後隔年舉行,下年2013年都會有,通常會係響8月嘅.正常來講,每次展覽會為期三日,除咗展覽廳,期間仲會有好多講座,講述不同嘅 迪士尼 主題.展覽會響加洲舉行,咁即係話,遲啲我去加州嗰陣,可能都有機會可以去睇下!係嘅話就好啦!
講起粉絲會,日本嗰邊都有官方成立嘅粉絲會,不過佢地就比較專注響 東京 嘅兩個主題公園.入會都係每季會有雜誌,之後仲可以參加園方所舉辦嘅特別活動,但規模應該就不及 D23 啦...
又係時候講下一啲自己心中嘅感想:好老實講,我地香港呢邊好似真係冇咩重視過粉絲呢一樣野.相反,園方只係會著重一啲能夠令自己賺錢嘅媒體;冇計,香港就係一個咁現實嘅地方... 有時候真係見到都心痛,一啲佢認為有價值嘅媒體 ( 係唔係真係有價值,我唔評論 ),就大派禮物;我地一班一直支持嘅粉絲,響 灰熊山谷 開幕前去試玩,一份禮物都冇,慘啲嘅話甚至試玩都冇份.好老實講,我唔係真係在乎嗰一兩份禮物,而係園方俾我嘅感覺,佢根本唔珍惜我地呢班 Fans.
由 全年通行証,去到現今嘅 奇妙處處通,可以感受到園方針對呢批賓客嘅政策係愈黎愈求其.但我亦都知道,響 奇妙處處通 當中,亦有人以為掛住一個所謂「會員」嘅名銜就會得到尊貴待遇;我試過去 奇妙處處通會員中心 拎禮物,見到有一位女士同佢嘅一家人剛剛升級咗做 奇妙處處通;演藝人員就俾咗幾條頸繩佢,佢想要膠袋裝起哂,但因為會員中心入面冇,嗰位演藝人員就答返,「唔好意思,我地冇,可能要問出面商店嘅同事攞」「吓?!即係要我去拎啊?」大聲夾惡咁講.可能就係呢班咁「尊貴」嘅「會員」,令到園方都無能為力,唔能夠進一步去延伸會員計劃.
其實我只係好希望,我地香港都可以好似人地咁,粉絲之間可以有一定嘅互動性,更加溫馨.響之前9月12日 香港迪士尼樂園 七週年嗰日,我突然非常能夠體會到粉絲,演藝人員之間嘅溫馨;特別係正門嘅演藝人員響放緊煙花期間,都繼續守候,唔知會唔會有粉絲響最後一刻趕到... 要響9月12日之外嘅日子延續呢份溫馨,可以有好多種方法,可以有好多種途徑,但我只可以講:搞個評審準則係咩都唔知嘅短文比賽,加個有啲唔關事嘅人出現嘅冒險派對,絕對唔係方法之一.或者,一個FansClub嘅成立,正正就係從「專貴會員」入面區分默默支持嘅Fans嘅最佳方法...
訂閱: 張貼留言 (Atom)


text:
頂級美國肥牛 (例) $98 - 衰糟糟 係都要叫 食咗 4 塊就話唔食 頂佢 即係要我食啦 因為依家家姐又唔食牛嘛
西班牙黑毛豚肉腩片 ($108) - 無味嘅 定係食咗濃味雞煲呢 ?!
手打蝦滑 ($70) - 完全唔得啦 佢係一 pat 加咗水嘅嘢
新鮮脆鯇件 ($60) - 唔掂 又腥又有細骨
陸陸自家炸響鈴 ($44) - 唔掂呀 有陣唔知咩味咁
炸魚皮 ($40) - 硬崩崩又無味 衰過我喺街市買黎食果 d
陸陸鮮菜籃 ($72) - 食剩哂 d 菜 我叫家姐拎走啦 成餐飯真係咩都食剩一半 好唔鍾意囉
食完雞煲就打邊爐 我地要辣湯 不過都係無味囉 其實見到成個煲係油 果下唔係咁想打邊爐 因為好似樣樣嘢都索哂 d 油咁 哈哈
青檸梳打 ($48/支) - 衰糟飲剩 1/3 之前都話 share 啦 死都唔滯
芒果冰 ($54/2杯) / 6 luck (Strawberry/Cherry Tomato/ Orange) ($54/2杯) - 呢兩杯飲品完全無味 @@
免費嘅雪糕糯米糍
( 2-SEP-2016 FRI )
今朝等咗 20 分鐘先有車 食埋早餐 終於遲到喇 ~
菇場忙下停下 好快又過半日 ~
Lunch time 未餓 咁出去行下啦 去萬寧買嘢 買咗 4 盒 Olay 新生護膚霜 今日大出位價 $154/盒咋 反正都要買 一次過買好過 ~
買完都 1 點半 即飛番菇場喇 ~
菇場都係忙下停下 3 點幾先食埋個菠蘿叉燒包 其實唔餓 不過唔想留番聽日食 ~
今晚約咗家姐同糟糟去旺角食雞煲 所以搭地鐵 lu 大家都差唔多 6 點 15 分左右到 咁去咗睇車套先 之後再去食店 以為係同 mimi 食開果間 估唔到係白布街間分店 因為係糟糟比資料我嘛 我以為得一間架咋 好在行多 2 條街就係咋 唔係就慘 ~
我地上樓上 我地坐個位都好正 因為佢比多咗 2 個位我地放袋 ~
限時 2 個鐘 所以一坐低 waitress 就即刻叫我地落咗雞煲先 真係比佢搞到精神緊張 ~
咁睇食咩啦 死糟糟咩都話要食 但樣樣食 d 就唔食 大佬 我依家食力唔同以前 同妳清嘢真係好辛苦 但無理由嘥哂家嘛 佢咁叫法 真係好似 d 人食自助餐 起勢夾夾夾之後唔食咁衰格囉 我唔想話佢 費事一陣又話我孤寒又剩 但咁食法 真係唔想再有下次 ~
唉 落完 order 諗住傾計啦 點知家姐隔離枱嘅 4 個女仔嘈到死 完全係劈大喉嚨講嘢 佢地走咗之後真係當堂靜哂 但之後就到糟糟後面隔離班人好嘈啦 個男仔仲間唔中大力 dup 地 咁我地即刻望住佢啦 大佬 佢 dup 到好似有嘢跌落黎咁呀 連佢班朋友都望住佢 之後無耐又 dup 我地頂唔順再望住佢 係好不耐煩咁望住佢 傾計就傾計 dup 乜嘢地呀 喺度食飯 真係嘈過酒樓 所以成餐飯都好似比聲音包圍中咁 好煩 ~
呢間嘅邊爐料真係完全完全唔得 所以應該唔會再黎架喇 食完又成身雞煲味 慘 ~
糟糟坐火車 我同家姐一齊坐巴士 之後佢喺九龍城轉車 ~
里奧大人話估唔到我咁早番到屋企 我話飽到食唔落糖水 唔係無咁早番架 ~
佢要幫我淘嘢嘛 佢話諗住淘完之後有 d 私人時間 點知淘咗好耐 我又咁早番 搞到佢連 dd 私人時間都無 哈哈 正衰公 ~
沖埋涼就休息 個肚唔知點解扯住痛 所以 11 點幾都瞓喇 ~
( 3-SEP-2016 SAT )
唉 尋晚個肚已經扯住痛 以為尿道炎 但之後好似每月一到咁 ~
咁之後打咗番菇場請病假就繼續再瞓 雖然驚 但又好眼瞓 ~
瞓到 10 點半起身 之後即去睇醫生 check 咗之後話係每月一到 但佢講到好嚴重咁 所以同里奧大人食埋早餐 再去相熟嘅醫生再睇 佢話我係每月一到亂咗 最緊要唔好每個月係咁就得 如果咁就要睇婦科喇 聽完佢講 我個心定好多 但睇完醫生有 d 暈暈地 好在里奧大人可以扶下我 ~~~~
番到屋企沖涼休息 個肚有 d 痛 但唔係平時每月一到嘅冤住痛 不過就只係想瞓瞓瞓囉 ~
激死我 今日本來係去家姐屋企打邊爐做節家嘛 點知無啦啦咁 唉 ~~~~
我喺梳化瞓下醒下 家姐 6 點左右黎屋企淘車套 佢都話我好似無咩嘢咁 哈哈 ~
家姐都醒 今朝 whatsapp 我食咩 我無覆 佢都估我唔舒服 因為平時我一定覆佢呢 ~
淘有佢淘 我有我瞓 之後我差唔多 7 點都醒喇 咁啱家姐都搞掂 佢都番屋企 lu ~
咁里奧大人去買叉鴨飯 佢同埋家姐一齊出門口 佢話家姐去美心買 cake 我話你一定無陪家姐啦 估唔到佢有陪 之後家姐話陪番佢買飯 里奧大人話唔駛啦 兜來兜去做乜鬼 早 d 番屋企好過 哈哈 ~
我無胃口食呀 好在聞到叉鴨味都唔反胃 算好好架喇 ~
之後里奧大人同我講 話比咗 2 盒凍嘅柑香茶比家姐 因為雪柜爆哂無位 真係好大膽啦 唔問我就比人 不過佢都知我實會比家姐嘅 其他人就唔敢亂比架 哈哈 ~
里奧大人成日話我大食 我覺得佢都唔野小囉 食完飯抖陣又食 cake 之後無耐又食花生同飲啤酒 以前我真係咩都咬 d 呢幾個月都變咗無咁大胃口 真係唔想食就唔想食囉 ~
( 4-SEP-2016 SUN )
我瞓到 11 點幾先醒呀 里奧大人起身就去買包做早餐 咁我都出廳喇 ~
我睇琅瑘榜 里奧大人就熨 2 機衫 仲洗多 1 機衫 次次我唔舒服 佢都會幫手熨衫 如果佢幫手抹埋柜拖埋地 執下間屋就更好 哈哈 ~
咁我都係瞓下醒下 之後見佢搞掂哂佢就睇書 抖陣就食個杯麵 食完就強調話 "我其實好細食架咋" 大佬 杯麵呀 都好飽架 ~
6 點幾又話買豬柳蛋漢堡番屋企食 不過我完全食唔落嘢 最緊要佢自己想食就得喇 ~
8 點 沖埋涼 又瞓下醒下 又睇電視 最後成 12 點先瞓呀 ~


text:
今日亦都係全民運動日, 體育館內有得跳大繩, 踏單車, 仲有健康檢查
呢兩位姐姐係花式跳繩隊隊員, 佢地 fing 大繩專業到就住小明黎 fing, 所以小明跳到好有成功感, 冇失手 ^^
小慈近來都上左幾堂花式跳繩, 於是佢跳到自轉, 好 HIGH
HI! 我係黃金明!
我係「牛下女車神」李慧慈, 大家好!
即場送番張即影即有俾大家
每玩一個遊戲就有得吸印仔, 儲齊至少一個印都有禮物換, 政府都落重本推動運動啊! 我地最終換左一個運動腰包同埋一打手動風扇仔 ^^
第一次踏室內單車, 小明問: "點解架單車唔郁架?!"
太多人, 上去踏左兩腳影完張相就落番黎, 冇出汗算唔算運動左呢?
唔理咁多, 我地要去玩喇! 智樂遊戲得一個 counter, 我地排 45 分鐘先玩得 15 分鐘, 不過智樂好識做, 排隊時有姐姐派 bubble 紙等大家 D 手指有 D 細藝, 旁邊又有黑板仔俾小朋友畫下畫發揮下創意, 所以 45 分鐘都唔覺好耐
第一件事衝去玩水泡相撲, 佢地既裝扮真係好攪笑
2 號選手唔好衝動, 聽哨子聲先開始
嘩~ 佢兩個眼神想殺人咁, 咩事?
出晒魚網原來去撈海綿
呢個遊戲叫大笨象噴火樂園
將所有既海綿塞晒入去個象鼻度
吹氣隧道
初時誤會左入隧道坐爆 D 波, 小慈仲嚇親小朋友, 原來吹氣隧道內捉汽球就成功
超級紙積木, 紙皮都可以玩
I'm a little robot
氣墊球大比拼
Imagination Playground - 個名改得好, 小慈小明想像呢塊係搖搖板
跌喇~~~
咁大舊積木, 仲要軟綿綿, 好好玩, 兩姐弟即刻開戰
我地玩到閉幕, 工作人員執野清場時兩姐弟仲喪玩緊
自由自在, 無拘無束咁玩左 3 個鐘頭, 開心晒 ^^
免費入場, D 遊戲又咁好玩, 要繼續舉辦呀!!


text:
本身話今晚有一篇文章發表,不過返到屋企見到園方出咗最新廣告,所以原本嘅文章惟有延後啦... 雪亮聖誕2012 開始咗接近兩星期,樂園終於推出最新電視廣告啦!響YouTube可以率先欣賞到.
今次嘅廣告用咗一個好特別嘅效果,就係將整個樂園模擬為立體摺紙聖誕卡,好特別好夢幻啊!首先由 睡公主城堡 開始,米奇 米妮 響城堡前歡迎大家,之後我地就可以開始聖誕旅程啦!
之後都將焦點放返響兩個新開幕嘅主題園區,灰熊山谷,反斗奇兵大本營,繼續作為賣點.不過我覺得有少少諷刺嘅係,廣告入面刻意響兩個園區加入雪花飄散效果,同現實就有啲分別;呢兩個園區響今次活動期間都冇加入聖誕元素,希望之後會有機會啦,相信一定別有一番風味!
最後,鏡頭返到去樂園全景,有哂全部園區;一個個遊樂設施響聖誕卡上彈起,真係好得意!如果園方可以推出類似嘅立體摺紙聖誕卡,例如每個園區出一款的話,我一定會買返屋企儲起佢!
廣告入面講到「樂園不斷成長,帶動無限聖誕奇想」,雖然前後好似冇咩關聯,但聽到都好感動... 特別係一班Fans同埋演藝人員,大家都見證著呢個樂園嘅成長,睇住樂園嘅變遷,會特別感慨... 樂園用咗聖誕節呢個咁溫馨嘅節日,將樂園成長串聯起一齊;唔知點解,效果出到黎真係好動人.但係成長同時,各方面都要不斷進步啊!繼續期待 迷離莊園 快啲開幕,整個樂園就可以完完整整!


text:
本來前一個星期六就帶燒腩仔來玩,但佢唔知點解忽然發燒燒咗三日,再加上佢班有個同組同學有手足口,安全起見都係同佢喺屋企隔離吓休息吓,好彩嘅係預約登記時,米高嫌艾菲第一個book嘅時間太夜,於是艾菲就趁仲有位時用佢電話,喺啱啱呢個星期六hold多一個時間,燒腩仔先唔使miss咗呢個活動無得玩.
reminder講明要早15分鐘到,怕遇上塞車我哋都早咗出發,去到見仲有時間剩就入咗反斗城逛,燒腩仔例牌行到車區即著晒迷咁企喺到逐架研究,然後有個慈父突然開聲話要送盒迷你工程車畀個仔﹗OMG!!! 明明屋企已經多車到玩唔晒,艾菲都講過如非必要唔好再買車畀佢,但慈父話個仔N班畢業好叻仔,想送樣嘢畀佢喎...咁你都講咗出口又點會收得返吖,燒腩仔聽見即好開心咁拎實唔放,艾菲無奈下都畀佢哋買咗呢盒車走.
等到夠鐘我哋就去登記拎飛,再去安全城門口排隊等候,見前一班小朋友未玩完,艾菲就剩機畀燒腩仔企側邊望吓,順便brief吓佢一陣嘅流程,提佢要合作聽姐姐話.
入口到放咗架BMW電動車,車迷見到即衝埋去話要影相,仲話一陣要揸呢架車添﹗
夠鐘D姐姐就出來同小朋友度體溫,然後帶佢哋入去坐定上堂學交通規則,估唔到燒腩仔都幾專心喎,艾菲聽到佢有認真回答姐姐嘅問題㗎﹗
之後要睇條片再答問題,燒腩仔都係估你唔到咁專心.
上完堂就去扮行人,跟住姐姐一齊睇交通燈過馬路啦﹗
姐姐帶佢哋來回行咗三次,到最後一次燒腩仔已經識自己睇交通燈過馬路啦﹗
做完路人甲就輪到扮司機揸車,不過呢個司機勁多嘢講,自己架車都未顧掂,仲走去同哥哥學是非,話前面架車撞到再前面架車,真係聽到艾菲滴晒汗...
玩咗N咁多個圈之後,姐姐叫停就停超合作,好乖咁駛返架車去停車場.
正當艾菲同米高滿心歡喜,想讚燒腩仔乖仔,無扭計唔走嘅時候,佢就因為手上呢張證書衰收尾...
話說玩完之後,艾菲巡例叫佢拎住證書影返張相,點知有位同組媽媽,一早就霸住個中間靚位狂影,燒腩仔見到人哋坐喺車仔到影又想跟風,但燒腩仔都未衝到埋去,呢位小朋友已經妙咀兼出手作狀打人,艾菲當然識趣拉走燒腩仔,叫佢企側邊影就算,不過燒腩仔可能心有不甘,所以全程唔係望住呢個小朋友,就係故意擰歪面唔畀艾菲影,影到艾菲無癮叫走,佢即唔忿氣爆喊兼大叫,終於要米高夾硬抱佢離開現場,訓話咗一輪先冷靜落來.
同佢講完一輪道理,見佢真係清醒返知錯,為免掃慶我哋就繼續行程,去返之前登記個位玩填色.
平時叫親燒腩仔填色,佢都苦口苦面無心機油,但唔知係唔係早幾日畀老師讚完,再加上同枱有另一個小朋友一齊油,喺朋輩嘅影響吓佢竟然肯認真油,幾次艾菲問佢得未,佢都話未油完要我哋畀多D時間佢繼續,難得你咁好雅興,媽媽實奉陪到底.
填完色就叫佢埋去拎住道具牌影相,不過又係唔多合作故意擰歪面囉...
反而呢架來登記時已經睇中嘅真車,就明顯好合作仲做晒V字手勢畀艾菲影.
臨走前like埋BMW嘅facebook page,就可以拎呢架紙板模型車返屋企啦,都幾實淨同靚仔㗎﹗
玩完見差唔多時間,就去food court食晚飯,之後帶咗燒腩仔去page one睇書.
自從自由人攻陷海港城後,我哋都好耐無來呢到行街,對上一次係農曆新年時同米高拍拖路過呢到,發現新開嘅page one變得好大好舒服,特別係童書區人流唔多,又有位畀你打書釘,感覺舒服過誠品好多,所以今次都專登帶燒腩仔上來洗滌心靈,先用《小雞去露營》來氹佢坐定,再慢慢同佢講《愛哭公主》,然後佢好似知艾菲講咩咁,有D唔好意思嘅樣,跟住艾菲就叫佢一齊背愛哭公主嘅不哭咒語,呢幾日佢一想扭計時,艾菲就唸一次咒語佢聽,或者問佢係唔係愛哭公主又來探佢,so far都有D效用喎,睇來下次出開旺角要買返本返來鎮宅先得啦﹗


text:
上星期和同事外出時,呢位同事係意大利人,佢鍾意晨早隊杯expresso,為表誠意,海豚兒就叫咗杯少甜嘅熱古力陪下佢.結果嘛,熱古力嘅賣相同味道同樣都“橙”不忍暏!^^"
到午飯時,同事帶海豚兒幫襯一間類似快餐店形式嘅意大利餐廳,有意粉有三文治食,由於同事已經好熟呢度,佢一行入店內已經即刻叫嘢食,海豚兒為咗唔想同事等到天荒地老,唯有二仔底死跟,叫咗一份闊過海豚兒塊面嘅牛仔肉三文治食.其實份三文治味道真係唔錯架,但海豚兒真係食得太趕,基本上同事食完一整份,海豚兒至完成半份三文治咋,横掂食唔哂,海豚兒索性將剩落嚟嗰半份打包做晚餐.環顧四週,呢間貌似飯堂嘅意式快餐店應該都幾正宗,除咗海豚兒,店內客人全都是白人,甚至可能全都係意大利人!;P
記得之前海豚兒提過日式甜品店Tsujiri嗎?海豚兒貪得意又再試另一款新地,今次雪糕嘅綠茶味出好多,而且同上嘅一小件蛋糕亦都好好味,整體都比上次好食好多呢!
來到復活節長週末,海豚兒同Mr. Dolphin喺Good Friday又去咗市中心揾食啦!首先係Mr. Dolphin陪海豚兒食甜品早餐,這兒的甜點真的不錯,今次加點了三件迷你三文治,umm...牛角包三文治就幾好味,其餘兩款就一般啦,好在後加嘅迷你蘋果批都幾好味啫,但馬卡龍又係麻麻地.
滿足完海豚兒嘅甜品需要之後,當然又係指定動作陪Mr. Dolphin去佢最like嘅拉麵店食佢最like嘅蕃茄湯帶子拉麵啦!
到晚飯時候,我倆因為想食chopped scallops sushi(碎帶子加飛魚子撈沙律醬軍艦壽司)而去幫襯某壽司店,因為多倫多唔係太多壽司舖有呢款壽司食,而喺呢間係有食開呢款嘅,結果放喺我哋面前嘅係不倫不類嘅spicy scallops sushi(碎帶子配辣醬撈沙律醬軍艦壽司).同店方反影,回話係呢批壽司師父係新請返嚟,佢哋跟本唔知咩係chopped scallops sushi (汗!).當下諗唔起應該要彈嗰五粒錯版軍艦鐘,硬食完先呻笨,笨呀!
唉!食完就算啦,但當然無下次啦!到星期六,海豚兒同Mr. Dolphin去唐人商場嘅food court食早餐.


text:
早兩日洗濾桶,用擺過夜既舊水沖過生物環,第二日缸水又矇返喇,今次就唔關 tetra 片裝肥料既事.之前咁肯定係 tetra 肥料出問題,係因為有一排將掛濾既生物環掉晒,剩係用活性碳同綿都搞唔掂
自從換左生物環個缸就好唔穩定,而十月底換濾桶之後隔一兩日就清返晒,晌咁短時間生物環都未生效.水清似乎就同生物環冇關,水濁就好明顯關佢事喇
今日去魚街想搵代替品,同魚街既 sales 傾過,佢話係換水唔可以咁密﹝宜家隔一兩日就換三份一左右﹞,同埋要換左 501 附送既生物環.本來想用黑珍珠,但只可以擺晌 501 既入水位,一定好快會塞晒.台灣牌子 azoo 出左幾款咩咩「遠紅外線負離子」既濾材,個名太誇又唔敢用.要加液肥,又唔能夠長期用活性碳,唯有買另一款生物環
本來想幫襯果位 sales 間鋪,但冇咩款揀,最後晌第二度買左 fulval biomax,$55 325g.個包裝幾專業,說明書好詳盡,連個網袋既質地都特別好,同以前買既假日本製平價貨冇得比.果位 sales 話平價活性碳冇用,本來想買埋 fulval 既碳,$33 一盒三包,後來都係用晒屋企既日本貨先,果幾包都唔平
暫時既佈置係換晒舊生物環同加一包活性碳,先觀察四五日


text:
伸延阅读 (别人写的评论, 我觉得非常中肯.):
點解好地地一套咸片,會血仲多過汗/精?慘叫,哀號仲多過呻吟,叫床? 點解好地地一套3D咸片,3D嘅竟然係子彈,飛刀,石頭,血,內臟,而完全唔關性愛事?屌,我寧願3D嘅係精,寧願俾葉山豪顏射我,都唔想睇子彈飛刀呀,要睇子彈飛,我睇讓子彈飛唔好? 點解好地地一套咸片,會咁血腥?爆頭,腰斬,斷手,斷腳……通通有齊,屌你老母, 我真係嚇撚到鳩都縮,我入黎係睇你點做愛,唔係睇你點做低人呀,仆街﹗ 點解好地地一套咸片,會有切jer,斷撚……等等「男人最痛」情節出現?仆街,你叫人點扯呀?駛唔駛重口味到咁? ok,咁都算撚數啦,血腥,暴力呢d都唔係最重要.唔好講話AV,一套色情電影最重要ge元素係咩呢?無錯,就係女主角.兩大專業AV女優,藍燕……仲有我地香港代表雷凱欣,稍為咸濕少少,真係聽到都扯扯地 ─ 但係事實又係點呢?﹗原紗央莉竟然用配音,仲要用果條八婆vienna配﹗我地平日睇AV都係聽唔到D AV講乜架啦,聽返日文有咩問題?仲原汁原味添啦,屌﹗ 仲有,周防雪子俾人打到皮開肉綻,大佬呀,用不著玩SM下話?你估個個觀眾都咁撚重口味?最後周防俾人屌死左呀﹗死撚左呀﹗如果你身邊條友係咁恐怖嘅埸面,都仲起到機嘅,我勸你即刻執野走,佢好危險. 重點場面葉山豪一挑十幾多P,臭閪,其他果D臨記裸女豬撚到仆街,無一個正常,你叫我扯?我就真係想叫佢地扯呀﹗仆街﹗ Fine,原紗央莉我可以唔睇,周防我可以唔睇,臨時都當佢地無到,我地入場ge目的係咩?你都戇鳩既,你睇奧運跨欄ge目的係咩呀?梗係睇劉翔啦,點解呀?因為支持自己友呀嘛﹗無錯﹗我入場ge目的就係我地嘅雷凱欣,為香港增光嘅雷凱欣﹗ 事前我已經做曬research,知道雷凱欣係飾演陰陽人,已經有心理準備.但係,點解要安排佢fing jer,用jer jer轉車輪?用jer當棍毆人?點撚解唔俾雷凱欣用番自己把聲呀﹗點撚解要配把阿伯聲呀﹗點撚解要佢用把阿伯聲挑逗人呀﹗點撚解要佢自稱為「老夫」呀?仆街﹗你想點撚樣呀﹗ 聲,算啦,細個睇AV都可以mute左佢唔聽聲齋睇,呢套戲亮點係「雷凱欣會露三點」,只不過,露兩點嘅時間得果2秒,係呀,係2秒呀,2秒,夠我睇佢個胸,定係夠睇佢個樣?(更有高登巴打極度懷疑露點場面係key上去) 2秒之後點?著番衫?爆鈕?係呀,係爆呀,不過係全身爆開果隻爆,2秒之後,我心愛嘅雷凱欣就成個爆炸,變成一堆血肉呀!!! 由禁室培慾起,我自細已經視雷凱欣為我女神,好多人都話佢唔靚or假波or樣衰,但我對佢ge熱愛從來都無動搖過.由知道香港會有3D色情片,到知道有兩大AV女優,再知道女神雷凱欣都有份演,再到知道我趕得切18歲入場睇﹗呢一年你知唔知我幾撚興奮幾撚期待?但原來一年ge苦等只換來2秒ge露點以及爆炸,你知唔知我心靈受到幾撚大創傷?以後我睇親雷凱欣d 寫真/J圖,我都會不自覺諗起佢用把死人阿伯聲講野,同埋成個人爆炸果個畫面,你知唔知咁樣會有心理陰影架?我女神就咁幻滅啦﹗仆街﹗ 同行友人都話我痴左線,但我好冷靜好清醒 ─ 無J過雷凱欣嘅人係唔會明白呢種感受架﹗3D肉蒲團,我屌! 我真係好撚嬲!


text:
Weshare生日快樂!
話咁快就兩歲啦:)
呢個兩週年既大日子緊係要好好慶祝啦!
無錯,慶生既係Weshare,但呢個2nd Anniversary Box係送俾一班Weshare既會員既(啪手)
入面全部都係人氣品牌既產品,好野! 又有新野試XD
LUCIA既Con係我大愛,之前都有介紹過佢其他色,今次又有新色試,雖然無度數,但都無所謂,試上眼試既色先最真,鐘意先入貨.
我個人最鐘意佢One Day得黎,啪得住年Con既色水,上眼夠哂靚同出色.
Pure Revive 100%純天然有機茶籽油成分親膚,warm up後搽上皮膚會有種柔潤感覺,滋潤度好高,好似Lock實晒啲水分係皮膚到咁.
BEVY C.其實都聽過下,但一直未有機會用,趁今次有齊基礎保養試下先.
Detclear對我黎講係新品牌,Peeling Jelly成日都要用,呢枝細細枝可以留返帶去旅行試.
Smillson既沖涼液係燕麥+綠茶,呢個配搭又幾新鮮喎.
LA ROCHE-POSAY係好有名氣既醫學護膚品牌,有唔少敏感肌既朋友都非它不可,所以呢兩枝就送左俾敏感肌既朋友仔啦.
好開心呢兩年都參與左唔少Weshare舉辦既活動,希望同呢個平台一齊繼續成長,一齊開心Bloging:)
當然唔少得同大家一齊開心Share啦! 730‧WeShare與你心動約定.


text:
星期一, 6月 25, 2007
zelda 薩爾達傳說 - 夢幻之砂時計 流程攻略 (二)
流程攻略 (二)
25.拎到太陽之鑰匙之後 可以去番西南海圖左下個島(即係之前得到鏟同迷霧陣解法既地方) 不過去到島前要先打隻海怪 打海怪唔能夠企定定狂開炮 要四圍駛下 等佢隻黃眼突出黎至瞄準開炮至係最有效打法
26.入到島 掘番探險家個秘密山洞 跳落去 沿途就會見到需要太陽鑰匙既門 開門穿過山洞出去
27.去到神殿門口有提示話需要三道光集合到門口 所以要去附近打d石像 將三道光射去門口位 當中一個石像要打完兩隻魚人至會出現 另一個要用回力標打
28.勇氣之神殿係一個比較難既地方 有5大重點: 第一 有提示話你知呢個神殿既機關解法”全部”都係上下右左呢個順序 第二有提示話你知大耳既敵人都係怕大聲既 所以要你嗌(用mic)黎對付 第三 睇地圖1F左上角有個密室 其實可以炸入去 裡面有圖解好重要一定要mark低 去到B1就係靠呢個圖解黎行d隱形路 第四 途中會見到一d懸空類似箭咀既物體 你可以用回力標改變佢方向 如果射箭落佢度佢會跟佢指住既方向再射一箭 第五 2F右上角會有個藍色正方體 呢度要自己o係地圖上畫路線 佢至會跟住你條路線行
29.勇氣之神殿o既boss係隻寄居蟹(?) 一開始要由敵人既主觀視線用箭射佢一下先(我鍾意呢一下既打法) 之後變番正常視線 打法係先從正面打佢 佢會擋既 趁佢擋時繞去後面打藍尾 打完拎埋第三隻妖精
30.集齊三隻妖精可以去追幽靈船喇 一出港就遇到個女海盜黎襲擊(以後會不時黎襲擊 好麻煩) 打完先駛去迷霧陣(今次唔駛跟路線行) 行前d會話有魔力影響叫你手動番控制 畫左轉左反之亦然 然後聽住聲音黎搵 聲音越快代表距離越近 呢度要俾d耐性
31.上到船會見到有個妹妹仔 佢叫你救埋佢三個姐姐 每救一個就帶番去妹妹仔度呢度有兩個重點 第一 唔只主角自己可以隔一格咁跳過d坑 拎到寶石時都可以掟過去對面既 第二 有層有提示24513 呢個係拉把手既順序黎 即係拉左起第4個先
32.救晒4姐妹發現原來佢地係奸既(唔怪得陰我開錯寶箱啦= =) 說話間提到打排球呢個字眼 原來係提示 打佢地既方法就係將佢地打落黎個魔法球用劍反番俾佢 只係反到一粒大既魔法球 三粒細o個種魔法球係反唔到既
33.打完拎到幽靈鑰匙 用佢可以開到下層原本鎖住既門 搵番女主角 但係已經變左石頭
34.之後有提示叫你搵鐵匠 鐵匠身處既島 地圖係冇顯示既 位置係風之島北面 駛架船去到附近就會發現個島 搵鐵匠傾完計就會俾題示你
35.之後又番去出發點 冇錯 又係海王之神殿呀= = 謎題仍舊 不過因為已經得到弓箭 沿途牆上既眼可以利用 呢度重點係B5畫圖o個度 今次唔再係畫沙漏 而係畫鐵匠俾你既圖 畫法如下:
1,10
/ \
2,5___6,9
/ \ / \
3___4,7___8 記住係要一筆畫
繼續深入 去到B10就可以得到東南之海圖
36.拎到海圖 就可以出發去東南海域 呢度有兩大島-哥朗島同冰之島 打邊個先都冇所謂既
37.先講哥朗島 去到哥朗島首先係要同全部哥朗打聲招呼先啦(RPG必要步驟) 其中有一隻哥朗會叫你幫手打d黃色發電怪 要走上上層放箭打 另一隻要嗌佢(用mic)至會幫你開橋
38.想去地圖上面時有隻哥朗頂住條路 佢話唔係哥朗唔過得喎= = 番去搵村長 佢話要考驗下主角適唔適合加入哥朗一族 於是問問題要答岩晒6條至得 答案如下: 船,全個島有幾多人(14),全個島有幾間屋(6),呢條係第幾條問題(正常係4),黃色,你拎左我幾多錢(正常係46),有幾多子供(小朋友答案係6) 主要係以上幾題 其他問題撞多兩次應該ok(按答案時最低o個個係50/50黎) 答岩晒就承認主角係哥朗一族= =
39.去到哥朗島上面個迷宮 發現冇路行 睇下地板發現有d大眼圖案 原來d大眼正下方既牆都炸得既 繼續去到哥朗之神殿
40.哥朗之神殿其實比起勇氣之神殿易打得多 稍為特別既地方係途中有需要主角同小哥朗一齊合作既地方 當一個冇路行 就另一個出動開路 而呢度得到既炸彈鼠同樣係呢度好多謎題既關鍵 佢可以幫你入老鼠洞同埋遠距離炸野 請好好運用黎解題
41.呢關boss係隻恐龍 打法係用哥朗引佢撞牆 一撞到就走去佢旁邊狂點 點幾下後會將佢撞反(會有字幕提示) 主角呢個時侯就可以餵佢食老鼠 打完過去再打多次 今次係餵佢食炸彈加劍斬 打贏就拎到粒紅色礦石
42.出發去冰之島 島外圍有好多冰山 要開炮炸晒去 入去又係同所有人傾計啦 之後就去上面住宅區 同上排中間o個間屋隻野傾計 佢會變番原形 搞掂就番去搵村長 佢會俾你入山洞
43.穿過山洞去到冰之神殿 呢度有兩大重點 第一係有層有4個把手要拉 根據提示可以知道次序係1432 第二係呢度好多要利用勾繩破解既謎題勾繩用途相當廣泛 除左勾住目標拉自己過去同拉機關之外 仲可以用黎連住兩個目標 連左可以當繩橋黎踩 又可以自己走埋去當丫叉咁彈高自己仲可以用黎反彈d箭 好好利用就可以解開所有謎
44.呢關boss係隻雙頭龍 佢有三種攻擊方式 第一係噴冰/火球 破解之法係用勾繩打斜連住兩條木 令到佢冰球反去火龍度 火龍反去冰龍度第二係刮起大浪 破解之法係o係身後打橫連住兩條木 等d水衝到埋黎時彈起自己 第三係雙頭龍咬爛前面兩條木後至會出現 係吸氣噴冰/火破解之法係趁佢吸氣時用勾繩連住佢條利同木柱 等佢撞暈就衝前狂斬 打完可以得到藍色礦石
45.拎完兩粒礦石 再番出發地 五闖海王之神殿= = 今次目標係落到B13拎東北之海圖 由於多左勾繩同炸彈老鼠 有好多捷徑可以利用我既做法係每行一層都將過呢層最快既路線畫低 咁就確保以後再黎(= =)既時侯可以有效咁爭取時間 呢度既重點係B9 原先要將3個寶石(圓 正方三角)放去機關度 呢次要留意埋順序 先正方 再圓形 後三角 依呢個次序至可以落B10 繼續落到B13就可以拎到東北之海圖
46.拎到東北之海圖就可以向東北海域右上角既死者之島出發
張貼者: WK 於 3:26 下午
標籤: NDS Related
沒有留言:
訂閱: 張貼留言 (Atom)


text:
湯家驊 :係咪咁窮呀!
其中一個就係湯家驊,Ronny話佢屋企已經有3部電腦,但無一部電腦可以開到floppy,揸住隻碟都唔知點算好,激到佢大叫﹕「咁大個政府,起碼用光碟啦,政府係咪咁窮呀!」
除咗Ronny中招,民主黨 都無晒符,到噚日傍晚都仲未有黨員搵到電腦有磁碟機,認真搞笑.黃成智就話:「打晒鑼咁搵磁碟機,但到依家未搵到!未聽到有人開到!」佢話都估唔到政府咁老土,光碟都係一蚊一隻啫,可能政府想環保d啩!
政府:文件少 用光碟浪費
政府發言人就話,因為有關回應的文件數量唔多,如果用光碟會太過浪費,所以先選用floppy,如果有議員真係無方法開隻磁碟,先會複製隻光碟畀佢喎!Emily就覺得咁樣咪仲浪費資源,而且一隻floppy容量不過1.44Mb,既然個file咁細,點解唔索性email?!
鬍鬚曾唔肯講 twitter 戶口名
另外,鬍鬚曾噚晚出席各大傳媒搞嘅論壇時,就畀無線記者何文雯借題發揮,問佢政府有無預算撥款訓練班高官玩 facebook 等網上平台,鬍鬚曾就答話高官個個都識玩,唔使培訓.何文雯打蛇隨棍問佢拎 twitter 戶口名,鬍鬚曾死都唔肯答,仲話「每個人都有秘密」啦!
家陣一隻 CD-ROM 都唔駛 $1,反而一隻3.5" floppy disk (磁碟)都要兩個幾($2.x) !!
睇怕都係有人懶,或者係佢唔識燒 CD 而覺得煩,定係我地既政府電腦太落後無安裝CD Writer ?!
另外,佢咁 out 都未必知乜野係 twitter !!
呢個政府太唔 Professional,科技同佢年紀一樣都係 50 後未進化 !!
總之就係羞家同笑死人 !!


text:
繼續重溫結婚既野先,因為仲有好多野要分享下!不如今日就講下太陽哥哥花左幾多心機落個婚禮度啦,有去到既朋友都知,佢真係泡製左好多野,花盡花思同精力,呢個亦都係我好感激佢既地方!好多男人攪結婚,好多野都交由女友決定同發板,但見太陽哥哥咁主動諗左咁多idea出黎,咁重視我地一生一次既婚禮,我真係好感動同開心架!我估佢應該都係一個好男人吧,我應該冇揀錯人!嘻嘻~~
冇去到既朋友,就唯有係度幻想下現場係點佈置架啦!呀...先講請帖先,呢個係cover,上面係面,下面係底,我好鍾意個對沙公仔架!
揭開就係我地既婚宴細節,上面係右,下面係左:
咁靚既請帖點整出黎架?一如以往,太陽哥哥先係白紙度起稿:
用相機影既完成品,跟收到帖既朋友收到既一樣:
請帖係一個重要環節,可以講係太陽哥哥花左最長既時間,因為佢希望收到帖既朋友,會鍾意張帖,唔會過左婚禮就丟左去;以下呢d係絕密從未公開過既請帖設計,宜家婚禮過左,就梗係唔好"晒",要同大家分享返,亦比大家知道原來太陽哥哥諗請帖時,一共整左幾款設計架!
呢款設計其實係我最鍾意既,因為設計好特別,用了puzzle既意念,代表住我地揀左同自己好夾既伴侶,砌出將來!加上唔係普通卡型設計,我覺得好有特色同新鮮感!可惜太陽哥哥要求過高,佢覺得太少details...曾經諗過將心型切開一忽忽好似真既細細粒砌圖咁,等賓客多樣野玩,但又覺得將我地個樣切開,意頭唔好,所以最後放棄了,但我仍然好懷念呢款設計呢!
面:
底:
跟住係另一款設計,用了左開右揭既三版既 idea:
左邊個款可用瑩光暗花做花邊,都幾創新架!
左邊打開:
右邊再打開:
底:
最後呢款就用了立體設計:
其實呢幾款請帖設計入面個公仔,係太陽哥哥最先畫既,諗住用黎做請帖,跟住整左以上咁多款都唔滿意,就重新畫過一張沙灘畫,最後都採用左;而呢幅畫,就用左黎做menu,我其實覺得有d"晒"架,因為我好鍾意呢幅畫,覺得我"Q"住太陽哥哥,太陽哥哥又插住袋,兩個個look都好型呢!哈哈~~
呢個係手稿,最初我係紮起晒d頭髮架,後來因為影完結婚相後,太陽哥哥好鍾意我係馬灣公園同沙灘個婚紗look,就加返兩條辮比我啦!
用相機影既製成品,唔講大家應該唔知,呢個菜譜同炸彈檯號,係太陽哥哥一手包辦架,佢逐張逐張咁貼落厚咭紙度,然後再界同摺,用左好多時間架!
呢個就係炸彈檯號:
手稿:
檯號既四個圓邊,界到太陽哥哥隻手抽筋咁滯呀!
炸彈除左用黎做檯號外,收到請帖既朋友都應該對佢好有印象啦,就係請帖信封封口個貼紙仔喇!
跟住到講下最受歡迎既利是封啦,真係勢估唔到,收到帖既朋友都好鍾意個利是封,利是封真係搶左請帖鏡呢,反而請帖變相失了色!
手稿:
利是封有個獨特設計,將男女兩款拼埋,就會有個『囍』字;因為我會用女仔封黎裝餅咭,太陽哥哥就用男仔封黎入利是,所以每位朋友只會收到其中一款;但又想比晒d設計每位朋友睇喎,於是後面就印了一個細既相反公仔!
但如果朋友們仍然貪心想要晒一套,有咩辦法呀?咁就要新年黎我屋企拜年啦,因為用剩既利是封我唔想晒,會留返黎新年派利是,咁到時任您揀啦!不過記得帶手信上黎拜年喎!哈哈~~
最搶眼既就係燙左金既地方,成對利是封即刻『升呢』,即刻變左貴格野!哈哈~~亦唔知係咪因為燙金既開始,搶晒請帖鏡呢?!
因為收到請帖後,朋友們鍾愛利是封既反應相當熱烈,太陽哥哥就用埋個稿,整左一對紙牌公仔放係宴會場地喇!
因為攝錄公司會送兩塊易拉架比我地,太陽哥哥就諗到不如用黎做兩幅畫啦,於是另外又再畫多一對嫁娶公仔喇!
手稿:
用相機影既製成品:
打破一般婚宴賓客黎到要彎低身係 reception table 度簽名,太陽哥哥希望給賓客們一個小驚喜,亦希望佢地有賓至如歸既感覺,就整左呢塊大型簽名板,仲安排了專人影相;當賓客提名時,攝影師會叫佢地望望鏡頭丫,咁佢地就有如明星/VIP感覺一樣啦!不過此服務只能安排比準時既賓客們~~
跟嫁娶公仔放埋一齊,呢個咁寬敞既位置,就係賓客們簽名既地方喇,好在我地個場都算夠大先配合到咋!
最後,太陽哥哥連sitting plan都整埋,我已經叫佢呢d唔洗整啦,冇咩人睇到,不過佢都堅持整,可惜...因為同場地既電郵溝通誤會,佢地只收到我地既座位表,唔知我地有埋sitting plan,咁佢地就用左佢地既sitting plan,仲係五行既排位,變左跟我地四行既排位完全唔同晒...我地都係當日下午去到宴會場地先知,檯亦已執好晒,冇得改...最後就冇用到太陽哥哥既sitting plan,亦冇黐到出黎,呢part都係一小個遺憾呢!
以上就係太陽哥哥既製作過程啦,係咪大開眼界呢?呢個真係一個大project,成個籌備過程真係相當精彩,可謂苦盡甘來!其實好多野,我都知比錢可以攪掂,唔洗自己咁辛苦,但我地唔係大富大貴,又冇屋企既經濟支持,所以好多野都係要靠自己!宜家睇返轉頭,成個婚禮都係靠我地自己一雙手努力出黎既成果,努力儲錢啦,應用錢既地方就用,唔應用就唔好用啦,最重要亦唔可以刻薄人地,闊佬自己,呢個亦係我地既宗旨,最後當然唔可以寒酸啦,雖然呢度唔係最好既婚宴場地,亦唔係咩大酒店,我細個仲憧憬過要係迪迪尼攪婚禮添,但當然冇可能啦...雖然我地唔係好有錢,但攪到呢個婚禮,我地已經好有滿足感,亦好難忘啦!我間唔中都會諗返,晚上十二點過後,太陽哥哥仲擔埋張摺檯出去走廊度好認真咁界紙(檯號咭),呢個影像對我黎講,都係一個甜蜜滿足既回憶!其實親力親為,事事靠自己,都有另一番得著架!下一步係要繼續努力,向未來目標進發啦!


text:
2010年轉眼又快到尾聲,喺哩個月裡面要清埋今年剩返落嚟嘅大假,所以哩個星期又可以放吓假,本來都想出去玩吓,但又唔知去邊,再加上無咩盤川,所以就只係搵埋我細妹「大笨蛋」過澳門玩咗兩日,行吓食吓嘢啦!
九點就到咗碼頭,諗住係平日,既然早咗到不如就搭早啲嘅船啦!點知之前班船竟然滿晒!咁就唯有照原定時間坐9:30開出嗰班啦!
個幾鐘船,10:45到達澳門碼頭.
一出碼頭就去搵酒店嘅免費穿梭巴士,我哋就跟人潮行咗去碼頭嘅右邊,搵咗好耐都唔見有我要搵嘅巴士,後來工作人員話係碼頭左邊先係,左邊雖然見到好多酒店嘅穿梭巴士停車處,但係都係搵唔到皇都酒店嘅車,再去問吓人,原來皇都酒店嘅穿梭巴士只得一部,所以碼頭無設專用嘅停車處,工作人叫我哋喺馬路中間搵.
喺碼頭呆等咗半個鐘都唔見有車到,等咗咁耐要我自己坐車又唔奮氣.
等呀‧‧‧等呀!最後因為一啖氣就等咗成個鐘啊!
去到酒店都已經12:00嗱!
酒店已經有三十幾年歷史,不過前兩年內部重新裝修過,感覺都好新好靚啊!而家澳門都有好多比較新嘅酒店,喺選酒店時見哩間同利澳酒店都一個恆溫泳池,而利澳酒店比皇都酒店就腳,但利澳酒店內有賭場同夜總會,睇過一啲評語話比較雜,所以最後都係選咗哩間皇都酒店.
辦好手續,放底行李(其實都係一個轆轆袋啫!)就開始去食,食,食嘞!
我哋沿住東望洋斜巷,水坑尾街行大槪三個字就到達板樟堂前地,都幾方便啊!
玫瑰聖母堂(St. Dominic's Church)
喺教堂旁邊有個市政綜合大樓,我哋嘅目標係喺哩座大樓嘅三樓熟食中心.
哩間檔口相信好多人都識啊!
$28一碟淨牛什,份量唔算太多,不過味道就唔錯,雖然戒緊口,但都忍唔住食咗少少啊!
跟住就係哩到嘅瓦煲咖啡
$7細細杯,個人覺得味道一般,缺點係唔夠熱,而且檔口負責人態度頗囂張.
下一站就沿住新馬路去福隆新街.經過議事亭前地,哩到佈飾咗好多聖誕燈飾,夜晚著晒燈一定會好靚啊!
啲公仔都得意啊!
話咁快又到咗福隆新街,好耐之前哩到係一條花街柳巷,而家就演變成一條食街嗱!星期六,日哩到都會擠滿遊人,聽講就算平日某啲食店都仍然會出現長龍,但我哋入到哩見到條街水靜河飛,心知不妙啊!
果然不出所料,我哋想去哩間傳聞中嘅舖頭竟然拉晒閘.
重要係休息兩日,想第二日嚟都唔得啊!
咁無辦法啦!影吓相之後就返出新馬路向另一方向進發 ─ 豆腐花.見到哩間屋掛滿紅燈籠覺得得意外,亦係一個記號呀!因為見到就要轉入哩條庇山耶街.
行一個街口就會見到新埗頭街,向前行十多個舖位就會見到順德行李康記豆腐花嗱!
哩都啲豆腐花係加花奶,如果好似大笨蛋咁唔食花奶要講明先啊!
$5.5一碗!好滑,好好味呀!如果唔係諗住跟住重要食嘢,真想食多碗呀!
食完豆腐花就行返出新馬路搭車去返外港碼頭轉免費穿梭巴士去威利斯人.
.........兩日一夜澳門行 (14.12.2010) 2/3


text:
今日係Happy Friday,但因為PT個度第一日報名,需要大量人手,所以今晚都要返工,好慘呀!
放工時成十點九啦,見到對面馬路泊左一排電單車,行近d先睇到原來係鐵馬,一共有七架呀!
跟住見到d警察叔叔係度行黎行去,好似stand by 咁!
後面仲有兩架大警車,咁大陣仗,究竟係有意外發生,定係有大人物會經過所以要咁多架鐵馬開路呢?
我影完相就返屋企啦,Elsa事後同我講,原來係隨機呼氣測試,因為佢去左食野,食完出黎見到警車後面貼左banner寫住"隨機呼氣測試",以下張相係佢send比我睇架! 另外,尋晚終於睇左"愛與痛的嫁期",開心係睇得切,唔開心係要去百老匯電視中心,仲要係得返九點五十分個場,我放工後要等好耐...我真係好唔鐘意去電視中心睇戲,每次入到去都覺得有陣味,又唔大間,d位又唔舒服,地點又唔太方便... 其實因為呢排鐘意左Anna,想捧佢場先想睇呢套期,加上個電影內容又好吸引咁;不過看罷麻麻地,有幾個位亦唔太明白,同埋覺得戲入面,Anna飾演的問題妹妹既行為又真係好無聊,同現實好似脫離,唔太合理咁,做家姐既亦有問題,總之成家人都好有問題咁,怪怪~~
我影完相就返屋企啦,Elsa事後同我講,原來係隨機呼氣測試,因為佢去左食野,食完出黎見到警車後面貼左banner寫住"隨機呼氣測試",以下張相係佢send比我睇架!
另外,尋晚終於睇左"愛與痛的嫁期",開心係睇得切,唔開心係要去百老匯電視中心,仲要係得返九點五十分個場,我放工後要等好耐...我真係好唔鐘意去電視中心睇戲,每次入到去都覺得有陣味,又唔大間,d位又唔舒服,地點又唔太方便...
其實因為呢排鐘意左Anna,想捧佢場先想睇呢套期,加上個電影內容又好吸引咁;不過看罷麻麻地,有幾個位亦唔太明白,同埋覺得戲入面,Anna飾演的問題妹妹既行為又真係好無聊,同現實好似脫離,唔太合理咁,做家姐既亦有問題,總之成家人都好有問題咁,怪怪~~


text:
2016/05/01
2016北海道雪駕遊D4-19完 ホテル ねむろ海陽亭 晚餐篇
16 則留言:
隻蟹幾核突吓,有啲異形feel XD回覆刪除回覆
係就係核突D,不過見到隻蟹就想即刻食咗佢落肚XD刪除
Nerissa : 隻蟹只係要黎影相 , 影完之後佢拎入廚房拆肉 ,刪除
至於有冇扣起部份蟹肉 , 咁就不得而知喇 , 講個信字啦 . haha ...
Maggie, Kaykie : 如果有得揀 , 我寧願食鱈場蟹好過 ,刪除
不過呢種蟹係根室特產 , 點都要試試既 . ^_^ !!
乜咁得意攞番廚房拆肉, 上次我就地解決佢, 𣎴過有得揀就算平都係毛蟹好食刪除
E, 把解剖刀都放喺蟹旁, 無奶油會攞走隻蟹刪除
我鍾意自己解剖隻蟹食喎^^刪除
t : 係呢 ~ 唔知點解拎番入去拆肉呢 ?刪除
毛蟹冇乜肉食喎 . =_= !!
t : 有剪又有挖 , 唔通真係拎入去扣底 . haha ...刪除
新鮮毛蟹都好食架刪除
Maggie, Kaykie : 我就邊果拆蟹都冇所謂 , 最緊要好食 . Yeah !!刪除
Maggie, Kaykie : 搵次試下毛蟹至得 . ^^刪除
點解會拎入廚房拆肉咁怪?刪除
或者諗住代客拆蟹 , 服務好D掛 ?刪除
個晚餐好鬼正 攪到我餓餓地, 一陣食番個福面頂頂先哈哈回覆刪除
浸完溫泉我鐘意飲牛奶丫~~ 不過可樂也是一個好好既選擇回覆
小頭兄 : 好耐冇見 , 唔止你 ~ 攪到我都有D肚餓 , 福麵都唔錯喎 . haha ...刪除
牛奶當然係首選啦 , 冇既話 ~ 可樂都係一個唔錯既選擇 . ^^


text:
Carol殺到嚟 Chrissie開胸任錫
2010年11月24日
Face
由模界轉攻影壇的神級 o靚模 Chrissie,單係呢兩個月已經有《抱抱俏佳人》同《新殭屍戰士》上畫,嚟緊聖誕仲有一部由娜姐擔正的《婚前試愛》,宅男保證睇到飽.
拍過《獨家試愛》三部曲的導演葉念琛,新戲除咗繼續講 80後愛情,仲會勁賣肉.戲中娜姐同羅仲謙臨結婚前各自偷食,分別同萬寧哥哥沈志明及浸大 E神 Carol搞埋.兩大女神同場硬撼, D奶 Chrissie身材雖然唔夠 E神 Carol勁,但勝在夠搏夠放,肯打開心口 萬寧哥哥當人肉枕頭,又同巨胸謙床上肉搏.要壓住上位女配角,唔搏啲點得先?
萬寧哥哥竟然話拍呢場戲冇感覺,「當晚拍咗好多個 take,大家都好攰,拍到冇晒感覺!」佢仲話臨拍前特登做 push up谷肌,可以同羅仲謙對撼.
用開 Stephy做膽的葉念琛,唔知係自己拍到悶定驚觀眾睇到厭,新戲《婚前試愛》決定棄用微波愛將,轉搵乳神級的 Chrissie(周秀娜)同浸大 E神 Carol(楊梓瑤),同場加送巨胸羅仲謙, o靚界通殺.
唔及娜姐
Chrissie戲入面任對手壓胸啜咪,而且件件衫都有咁低得咁低,狂晒事業線,反而 Carol就相對保守,只得一場同巨胸謙的梳化親熱戲,單計賣肉程度, Carol似乎輸蝕畀娜姐.
第一次拍戲就撞正 Chrissie,仲讀緊書的 Carol就話唔怕比較,「其實唔一定露得多先叫正,我個角色都好立體,又會喊又會鬧人.不過我自問仲未 ready好似娜姐咁放,始終我第一次拍戲,而且好難向屋企人同男友交代嘛!」
肉緊咀爆
飾演攝影師嘅萬寧哥哥,戲入面同三唔識七嘅 Chrissie酒後亂性.原來佢同 Chrissie早年做 model時已識落,所以拍兩場床戲都冇尷尬.
大佐啜仔
近期扮向山大佐 hit爆嘅金剛(左)同洪天明一齊做羅仲謙班損友,兩個仲唔覺意互咀,擺明搞笑.
Chrissie同正印男友羅仲謙臨結婚前先嚟鬧交,係就係有場床戲,不過 Chrissie嘅肉緊程度似乎冇同萬寧哥哥嗰陣咁勁喎!
唔恨啜咪
四角混戰,戲入面無論男女都要露.飾演 Chrissie男友的羅仲謙,唔只同 wet妹 Carol玩三夜情,喺屋入面一路食早餐一路啜爆,亦會同正印 Chrissie有男上女下床戲, 40吋巨胸力壓 32吋 D奶.
有幸同女神纏綿,但怕醜仔竟然話寧願錫嘴都唔肯錫胸,「我喺戲入面會同兩個女角錫吓嘴同頸,我覺得已經好激喇!如果你要我錫胸,我會即刻問導演可唔可以唔掂啲咁敏感嘅部位,我真係唔想啜喎!」女神面前都唔吼,飛機場傅穎可以放心晒啦!
梳化辣㷫
Carol喺戲入面最多只係露吓背,呢幕錫頸親熱場面已經係佢嘅極限,「拍呢場時導演有要求清場,我着咗件 T恤,但入面就真空,所以我要狂黐牛皮膠紙防走光 o架!」
Carol話羅仲謙有 40吋巨胸令佢好有安全感,「拍床戲時好在有佢遮住我先唔會穿崩咋!」
o靚界必睇 葉念琛:有史以來最激
擅長拍後生仔愛情小品的葉念琛,最出名係由方力申同鄧麗欣擔正的「愛系列」. 06年的《獨家試愛》收 800萬,之後《十分愛》同《我的最愛》都收過千二萬,港產片嚟講真係算飲得杯落.
今次唔搵愛將轉搞 o靚模,葉導演話貪佢哋話題性大,「 Chrissie形象性感,女觀眾又欣賞佢敢言有個性,好適合呢套咁有話題性嘅戲.佢今次拍呢套戲,應該會係佢有史以來最激嘅一部!」


text:
好耐冇聚會了,華仔係去北海道前已約好我地,我都估到佢會派手信了;咁難得,當然叫佢帶埋女朋友仔黎啦!我地去左尖東港晶中心彩晶軒,呢度好大,唔洗等位,正!
我們的手信,jimmy san的燒肉罐頭最為特別!
呢隻糯米雞係咪好別緻呢?
其實唔係糯米雞黎架,係茶壺入面的茶葉,我覺得好得意呀,第一次見,咁浸茶就唔怕一路飲一路飲到茶葉啦!
食物方面,我影左幾款較特色同少見既款式,椒鹽豆腐,賽螃蟹鮫,特色腸粉係我覺得最好味既!叫左好多野野,六個人食到飽晒,先係三百七十蚊咋,真係好抵食!
食到兩點半,太陽哥哥仲有兩個幾鐘先放工,我就去左美麗華行街,但積極儲錢中,所以根本冇購買慾,咁岩有位朋友仔係附近,就約左佢食野,我叫個甜品係咪好正呢?
等太陽哥哥收工後,我地做左好多野,應該係行左好多路至岩,尖咀地鐵站行返去尖東整錶,尖東行返去金巴利道book野,金巴利道行去廣東道新港中心,就係為左食鼎泰豐喇!眾所周知呢度冇得book位,我地係黃金時候七點幾黎到,唯有焗住等,周圍行行!
小籠包當然係必食之算,同台灣味道十足十,勁好味!其次有酸辣湯,原盅雞湯麵同蒜蓉通菜!
飯後又超飽,成日好似係食食食中渡過咁;跟住我地行返去佐敦傾野,傾左成個幾鐘,除左全日食食食,亦好以係行行行中渡過,攰死!


text:
今個星期日,我選擇咗去大陸深圳行吓,深圳有乜好行?我只係揀咗『羅芳』呢個地方,因為我喺香港住嘅地方對面就係深圳羅芳,只不過一網之隔,雖然我對住羅芳有成20幾年,睇住對面啲樓係咁起,睇住對面係咁炸山,但從來未試過過去睇吓咩環境,所以今次真係大鄉里出城喇.
首先講吓羅芳歷史,香港未俾英國管治時,羅芳村嘅地域範圍包括依家嘅深圳羅芳村及依家嘅香港絞寮村,英國管治後羅芳村一分為二,去到上世紀80年代,深圳羅芳村發展,同對面嘅絞寮村剛好相反,一邊處處高樓,商機無限,一邊雜草叢生.雖然羅芳村係深圳第一個萬元村,但係之後邊境政策失去優勢,羅芳村發展緩慢,俾隔離嘅黃貝嶺爬咗頭.
要去呢個地方,以前俾2-3蚊搭巴士就到,依家搭深圳地鐵去新秀站落車就搞掂,都係3蚊而且更快.我呢啲邊境居民返大陸嘅好處就係唔洗搭火車,搭10分鐘小巴去沙嶺在行去火車站在用通行證就得,不過有個方法其實可以更快返到大陸,香港呢面嘅蓮麻坑道有條橋叫『國際橋』,一行過去就可以通去深圳羅芳村,不過只有少數人合資格可以申請許可證.
講返羅芳村,其實只不過係普通小區,因為唔係重點商業區所以冇咁嘈,我黎到其實就係想企喺到睇返一網之隔嘅香港,睇吓個感覺係點,不過我發覺你想行埋去邊境前端係好困難嘅事,因為多數喺邊境前端嘅2-300米範圍內已經冇路可走前,喺香港我會揾地方突入,但大陸我真係淆底,所以只好離遠睇,雖然對面香港乜都冇亂草就一堆,但係始終覺得對面都係好啲,深圳點發展點有錢都好啦,都係有好多嘢唔夠香港好.
由新秀站唔記得乜出口一出,經羅芳路一直走去到水庫東路,在向植物園方向去,經過聚寶路,蓮塘,都係望咗一陣,冇咩好停留,於是乎搭3蚊巴士去沙頭角,去到只為企喺海景棧道望住對面嘅香港沙頭角亞公咀之景,走之前揾嘢食,發覺好多餐廳招工冇人做,呢個時候大陸同香港一樣飲食業請人難.最後是旦揾咗間肯德基食咗過貴過香港嘅咖哩豬扒飯,總知去對面民工飯堂食兩菜飯盒好過,之後就返香港繼續仆街生活.
羅芳,蓮塘一帶相信住係幾舒服嘅,不過望見對面嘅香港蓮麻坑,雖然乜都冇,但係生態價值好高,因為屬於禁區,所以呢度變咗動物樂土,但係遲早有一日,呢度會變成同羅芳,蓮塘一樣.
呢條蓮麻坑路我行咗20幾年,一網之隔就係另一角度,但係我從來未試過喺對面望返去香港蓮麻坑路,今次趁仲有50蚊人仔未用好好實現呢次旅程,坐深圳地鐵去新秀站落車,即刻發現乃嘢,Google地圖錯誤百出,地圖顯示新秀站出口就喺蓮麻坑路對面,但事實上新秀站位置喺羅芳山前,一山之隔先係蓮麻坑路,所以話,網上嘅資料有時係可以方便到好多人,但唔係萬能,有時信自己更好!
羅芳山有好多山墳,不過問過人冇山路過到去山後,要繞路過,繞咪繞囉,首先喺新秀站出發,沿羅芳路走,一路都係賣海鮮,原來我懷疑咗20幾年對面就係海鮮街黎嘅,過咗海鮮街沿路繼續行,見到對面香港綠色小巴飛車,呢面就深圳大巴同改裝單車鬥搶路仲要改裝單車搶贏,感覺確係奇妙.終於行到去鐵絲網前,好多告示牌寫住『打击偷渡,举报有奖』,偷渡?今時今日不知幾多香港人想鳩衝返大陸揾人仔,而且大陸人落黎鬼咁易,邊到仲有人偷渡,得罪共產黨都唔會偷渡香港避難啦,打擊走私就差唔多!
雖然有鐵絲網圍住,不過鐵絲網係有門而且打開嘅,咁又點打開咗都冇人會敢行埋去,分分鐘半隻腳差入去已經俾火箭炮射到啲手腳飛咗去對面香港.沿路繼續行,去到羅芳村大門,呢度冇記錯就係前中國國腳陳永強俾人斬嘅地方,其實都係普通小區,四圍都有避孕套販賣機,雖然話因為一孩政策先有咁多避孕套販賣機出現,不過羅芳村就係出名多平雞叫,所以咁多避孕套販賣機唔係冇道理,我呢啲正經柒頭皮梗係冇在深研呢個問題啦,行返出去門口影幾張相就算,但係近幾年羅芳村起咗兩棟10幾20層高嘅私樓,真係九唔搭八,喺我屋企個到望過去簡直係大殺風景.最後在沿鐵絲網行去羅沙公路方向,行到一半終於見到屋企,即刻隔住條河同鐵絲網大嗌媽咪!媽咪!一陣間我返黎要食炒飯!勁呀,連長途電話費都慳返!
呢啲鐵絲網喺上世紀起咗好大作用,但係相信終有一天作用不在,唔知幾時喇.


text:
尋日美國聯儲局主席耶倫話,停止買債6個月後加息,即係話最快明年第一季. 立即搞到香港地產股下跌, 好多地產股跌到幾年低位, 但係我都係勸你咪撈底.好多二手樓立即劈價,個勢唔得.
其實我股壇馬克思好少買地產股 .九七前買過信和,真係信佢就"和",金融風暴時跌到阿媽都唔認得. 當然,我又錯過左零三年之後一次地產狂潮,但係樓價升得快過地產股價,我冇錢買樓投資,又冇錢買樓住,所以都係唔恨得咁多.
其實唔單止外圍環境唔就香港地產股,香港及中國因素都令地產業冇以前咁好景.所以幾年前開始鬧地產霸權,可能係鬧緊一個沒落中嘅霸權.
宜家香港搞大型地產發展好難, 李嘉誠將天水圍魚塘濕地發展成為房地產社區,係政府配合下,唔駛二十年成個社區似模似樣,雖然被人話係悲情城市.你估下宜家新界東北要幾耐 ?同埋,如果房地產仲係以前咁好搵,你估四叔會唔會捐地?香港有D人日日睇實土地規劃及城規,隨時搞到反高鐵及反新界東北咁嘅抗爭規模,政府同財團霸王硬上弓都唔易,仲要花好多時間跟民間糾纏.
雖然,大陸房地產冇十幾年前咁好搵,但係點都好過香港,大陸地方政府同財團可以亂咁圈地,香港唔得.大陸有居民農民反抗開發拆遷,就可以搵拆遷隊,黑社會同警察搞掂佢地.尋晚無線新聞講京津冀,加埋有好多個香港咁大,北京市郊有好多個天水圍咁上下規模嘅「睡城」(日日淨係返去瞓覺,日頭要去市中心返工,好夜先返到屋企),仲話D樓起極都唔夠住.大陸圈地利益太吸引,所以連香港政府裡面都有人諗去南沙搞「香港園」,呢種係狂想,但係就一D都唔奇.
我睇同樣跌左落黎嘅碧桂園(2007)同恒基(0012),我揀碧桂園,PE差唔多,個位數字,但係前者已跌到兩三年低位,兼有發展空間.
其實香港地產佬唔係笨實,有人早就北上發展,好似羅康瑞嘅瑞安房地產(00272)就最早又最進取(今日有反彈,但呢排跌到殘),但係跟大陸佬爭仲差幾皮;又好似阿誠哥咁,一早去左歐洲搞電訊同水電等等,又係加拿大搞能源.無他,為左錢啫,唔通真係家在香港,就外面有錢都唔搵咩,冇乜錢嘅中產都識去台灣移民開民宿喇.
所以,所謂地產霸權自己內部早就都四分五裂,又點維持香港地產黨嘅威勢呢?唐英年落選,梁振英上位,只係為已不成氣候半只腳入左墳墓嘅地產黨釘上幾口棺材釘啫.誠哥宜家先後悔冇參政?係唔係太遲?
早排練乙錚呼召李嘉誠既良心同正義感,改革香港,搞咩稅本福利主義, 重建香港(地產黨統治嘅香港),解決當前困局. 一個新自由主義經濟右派去叫個大商家孭咁重社會責任,係唔係太搞笑.我諗都係講下就算, 咪發夢啦.佢老人家同一眾地產佬都係有心冇力,佢地錢就大把,攞少少出黎搞媒體唱衰梁振英應該得嘅,其他就免問嘞.
老毛以前話中國資產階級軟弱,香港都係.
股壇政治經濟學批判
圖片來自inmediahk


text:
無乜mood(嚮呢個monent)
無mood o既原因係, 原來samsung個 Pioneering a New Digital Lifestyle with Samsung - Smart Gadgets Competition 2007, 我只係得Merit, 即係優異獎, 不過都好啦, 叫做有獎, 好過無獎拎丫, 咁今日, 原本諗住執靚件product, 但係最後呢, 一知道o左唔係入Finalists, 呀豬即刻唔返, 佢摺黎溫書......
上晝, 嚮坐barn o既時候, 見到254同我調包個socket o既同學, 同佢一講之下, 我係feel得出佢係知佢調o左我包o既, 我無乜點話佢, 佢俾翻o個八蚊我, ok, 我算, 正所謂今日留一線, 日後好相見, 科大好細架咋, 多一個朋友好過多一個敵人, 算. 哼.
下晝, sit完barn之後就同埋茵茵食飯, 跟手就趕埋個report, 咁就去o左打波, 今日o個呀姐佢話唔夠六個人唔俾開場喎, 我頂丫, 好在最後夠o者, 都唔知咩呀姐黎o既, 都係個哥哥好o的(明明係叔叔, 見人好就叫人哥哥)~~
夜晚, 多謝墨先生佢送張執到o既R4卡俾我, 多謝哂, 遲o的食飯我o既~~
但係嚮佢等我o既時候, 原本就係嚮銅鑼灣站等站內外交收, 但係佢突然要過灣仔, 咁我當然要陪佢過去啦, 但係銅鑼灣站, 一上o左去, 想落翻去o既時候, 只可以搭, 點知部呢就係廢o既, 一次只可以搭大約六個人加一件行李就會超重, 真係廢, 最後我係等到第三次先入到囉, 廢!要佢一等等o左我成十分鐘, 真係唔好意思.
內容最後更改於 2007-12-08 21:35


text:
左: 呢兩盒一定要單獨影,因為佢地好重,我宜家都唔知點解我當初會買,可能係因為個圖好似好好味掛,仲要見到一盒係1人前,所以一買就兩盒,痴線架!!
右: 未出發之前已經見到日本orbis比香港有更多選擇,好似milk shake咁,日本有8個味,香港只得6個,所以我要買埋未試過既味道,仲有隻疑似粉絲既代餐,香港都係冇,所以又買,日本orbis好好,我都只不過係買4盒食物之嘛,都送3塊餅比我,香港?我1k 1k咁買,都係送兩包爛鬼sample咋,香港真係好cheap呀!!!諗諗下,仲有兩款餅我唔記得左買,不過算啦,我都真係買到打爆晒d喼,記得都拎唔到架喇
左: 輕井沢出名的果醬同蜜糖,輕井沢有條購物街,有好多間賣jam既舖,是但試左3-4間,我覺得呢間最好味,佢真係有生果既味道而唔係只得甜味,同埋呢間既試食係放d餅仔出黎比人試,我覺得好味過其他shop放既麵包囉,所以幫襯佢,一共買左8樽,已經係買最細size架喇,不過都重到癲囉.右面個兩支係蜜糖,其實我同老公都唔覺得好特別,老公仲要話大陸個d同呢度呢d都係一樣,都係蜜蜂採返黎之嘛,不過佢話如果我手痕就買少少喎,所以我買左蘋果同埋柑味.
右: 再影多張高炒零食照,呢堆零食真係好威囉,卡卡
左: 每次去日本,我都一定會買唔同味既kitkat,好鐘意日本成日都出唔同味,同埋我一見到xx限定就會雙眼發光,買呀買,今次唔知點解,居然比我遇到11個味,係最最最多既一次,哇卡卡.一見到kitkat就好開心,hehe~~
右: meji 100% Chocolate Cafe買的朱古力,一共有56款,單睇味道我同老公一共揀左10款,為左個number就買左6盒,分別買左02 27(我生日),11 24(老公生日),12 20(結婚紀念),一共16盒,我覺得我會唔捨得食.順帶一提,如果你係超級鐘意朱古力,就算cafe係唔多就腳,我都覺得值得一去,因為d cake實在太好味,杯凍朱真係好誇啦啦,係勁好味架!!!
部份手信+無聊東東:
大部份都是買給黃小深的鬆弛熊手信,去到專門店,連我呢個對鬆弛熊唔係太'好'既人都覺得好開心,所以買呀買,買左一大堆都唔知,呢堆野入面,我留左一盒糖,一個file,一盒kitkat同一個環保袋比自己架,hehe~~
呢堆只係部份係disney store買的東東,有d都已經拎左比小bear同黃小深,呢度都仲有少少野係手信黎架,眼利既朋友,你地應該知道會唔會中獎架啦.右上角好似cookie既狗,係札幌第一次見面時已經話要帶佢返香港,最終係東京都係買左,背脊個蝴蝶結真係好鬼得意架,真係估唔到,我唔帶我愛既chip & dale返香港,居然帶左隻狗返黎,好奇怪!!
最後係機場買的無聊東東,因為啱啱喜歡儲香水辦,所以係機場專登搵架,4800 yen得5支絕對唔叫得做平,不過好肯定知道係真野,好過係yahoo慢慢bid啦,而且呢set仲要有最新既結他香水,雖然我唔係話好鐘意,不過買到d咁新既野會覺得好開心囉,卡卡
這是送給奶奶的手信,當我同奶奶講個蝴蝶結係可以拆時,佢好快咁話,我鐘意個蝴蝶呀,同埋佢好鐘意呢隻淡粉紅色,總之佢係收得好開心,咁我都好開心啦,卡卡~~


text:
工作關係,站,行得多我都會KEEP 住穿 醫療性 壓力襪
已經幾年的習慣,著左真係 support 得好好
站耐d 對腳都冇咁攰,而且返到家冇咁水腫,仲可以keep 住對腳唔好粗
真係左唔得
一般既醫療性壓力襪壓力有分高,中低,我已經著到 中壓力啦
所以當年推出這些「家用壓力襪」時,對我已經冇晒興趣
但係甘次去沖繩買得開心得滯,連依個「無謂野」都買左返黎~~
即管試一試 & 評一評
依個款只有 M & L SIZE
以我腳短,一定係 M SIZE 啦,其實最好有 S SIZE
而佢個DESIGN 好得意, length 長到上大腿,但係露腳趾
腳趾位有d 圈圈,可以比你「卡」住腳趾仔,又可以free 佢地出黎
聽過人講﹕ 都市人多著尖頭鞋,迫住d 腳趾令佢地冇得放鬆
好應該得閒打開佢地做下 stretching,improve circulation & promote relxation
自己覺得不太有道理,而試過又冇咩特別地 relax
反正係方便塗腳甲油囉~
而對襪 都有立體設計,唔同高度有唔同既 壓力
符合返人體 不同的 circumfrence
不過對於我冇咩腳腫,好似仲有d 鬆
而質地呢~
係純棉質,尚算舒服
而且有d 保暖既作用(但佢冇包腳趾仔,冬天既我頂唔順)
而夏天用,又會嫌熱
所以買左都好少用
5 隻圈圈既入面,有一邊係d大(for 腳趾公),有一邊係細d(for 腳趾尾)
你睇唔睇得出?
著左上去係咁......
因為我對腳唔夠長,其實拉得唔夠好
我覺得有d 唔岩著,成日放左屋企唔知點算好~
有心買既朋友都係諗清楚先
價錢唔係貴,不過買左唔用都係浪費....


text:
全知言
電視台冇嘢睇 咁部電視機做乜好?
以前電視機可以話係必需品,但𠵱家大台又冇嘢睇,港視啲劇又播晒,亞視更加係提都無謂!再咁落去屋企部電視機仲有咩用?
今期我哋搵咗電視界代表,包括幾乎乜台都做過嘅梁思浩,做過新聞主播嘅周嘉儀,仲有拍咗廿幾年劇嘅伍詠薇等等,講吓部電視機係咪已經變咗垃圾!
梁思浩:變麻雀枱
你知𠵱家免費電視冇嘢睇啦,嗱,我親身試過電視機另一個用途,我曾經出埠搵唔到麻雀枱,我拆咗部電視機落嚟擺平放,打台灣牌,幾啱 size㗎!
周秀娜:當屏風用
有時臨出門前去完 toilet都會用部電視嚟照鏡,因為睇得清個樣;同埋最近睇到個 design好鍾意,電視機原來可以用嚟做屏風,因為嗰間房同廳係一體嘅,擺部電視機喺中間之後,你會覺得電視機有呢個用途好犀利,遲啲我有新屋嘅話都會咁樣裝修.
伍詠薇:玩 hide and seek
我部電視機好大部,𠵱家用嚟同我隻貓玩 hide and seek囉!捉貓抹眼嗰陣佢就圍住部電視機走嚟走去.同埋梗係睇番我以前個台啦,我講緊「歲月留聲台」呀!睇番自己啲劇嘛!
呂晶晶:駁電視盒
有時返到屋企好靜,咪開住部電視機有啲聲,唔會咁驚囉!同埋睇電視學吓廣東話都好;同埋駁 iPad上電視,仲有加個電視盒,我最鍾意追網劇,韓劇,最近追番睇金秀賢套《製作人們》同埋《龍八夷》.
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
2012年11月4日
Duffy迪士尼小熊 穿上華麗的瘋帽子服裝!
昨日入樂園嘅時候,終於買咗 瘋帽子套裝 俾 Duffy 做禮物啦!返到屋企就即刻幫佢換咗套衫!又同大家玩個遊戲先,你認唔認得出,呢隻 大Duffy 係 香港迪士尼 嗰隻定係 東京迪士尼 嗰隻呢?
商店入面有好多 Duffy 都著咗呢套 瘋帽子套裝,有咁多存貨,相信今次唔會有缺貨嘅問題啦!
呢套服裝係依照動畫版 愛麗絲夢遊仙境 嘅 瘋帽子黎設計嘅,整套服裝有一頂帽同埋一件上衣.
響上面可以見到頂帽係特別設計到可以俾 Duffy 伸開對耳;而上衣嘅後面亦都俾佢伸條尾出黎.見到呢張相,頭先條問題已經開估!相信大家都睇到,今次我係俾來自東京嘅 大Duffy 著新衫!
本身我響到諗,Duffy 啲衫通常一套都係賣$120,點解今次賣$160嘅?唔通佢地想趁機加價?!原來係有原因嘅,我睇真啲之後,呢套服裝其實比之前嗰啲仔細好多,所以貴少少都合理嘅!件衫有啲好華麗嘅花紋,衫袖又有特別嘅設計,仲有衫紐同埋衫袋,成套衫都真係好細緻.
大家亦都應該留意到,我響件衫上面幫 Duffy 扣咗個徽章,係我尋日買嘅,想順便俾大家睇埋.
呢款徽章係舊款黎,不過我開始儲徽章之後一直都缺貨,買唔到,而家佢地終於有返貨啦!同時亦有另一款 米奇 同埋 Duffy 一齊嘅徽章,但係我唔係太喜歡,所以買一款都夠啦.
唔知大家見到呢套咁細緻嘅服裝會唔會想幫 Duffy 買返套呢?我依然等緊 小飛俠服裝 快啲出!>_<
2012年10月25日
香港迪士尼樂園 呢排響 Duffy 系列商品方面都比較主動,出咗帽,模型等等嘅 Duffy 相關產品.不過有啲可惜嘅就係 Duffy 嘅服飾系列就好似停頓咗落黎,已經好耐冇出過新嘅服飾套裝;但係 Duffy 其中一樣最可愛嘅地方就係可以隨自己嘅喜好,幫佢著上不同嘅靚衫嘛,咁樣點得架!終於,園方為 Duffy迪士尼小熊 推出新衫啦!響網友嘅Blog見到,樂園新出咗呢套 瘋帽子服裝!唔計我響 東京迪士尼海洋 買嘅兩套衫,Duffy 已經有大半年冇新衫著!所以今次真係特別興奮!
唔知大家記唔記得我響暑假嘅時候放咗一張 Duffy 服飾嘅相片上黎呢?係 小飛俠造型服飾 黎嘅.其實美國嗰邊當時係一次過公佈咗兩套新嘅 Duffy 服飾嘅,分別係 瘋帽子 同埋 小飛俠 造型服飾;但係我自己本身鍾意 小飛俠,對 小飛俠造型服飾 比較有興趣,所以只係放咗嗰套衫張相上黎.出咗呢套新嘅 瘋帽子造型服飾,相信 小飛俠造型服飾 都好快會登場,我好期待啊!不過,呢套 瘋帽子造型服飾 都設計得好靚,我都一定會買俾 Duffy!下次入樂園就即刻買咗佢先!
既然講開 Duffy 產品,順便同大家分享埋一樣應該會響 迪士尼雪亮聖誕2012 推出嘅新產品!就係 聖誕小Duffy 毛公仔啦!我今朝響美國 迪士尼商店 官網見到,相信香港都會有得賣!佢地而家都傾向出一啲連埋套衫嘅 Duffy 毛公仔,如果可以再出多啲服飾套裝就好啦!希望會啦!
響美國 迪士尼商店 網頁都留意到,佢地開始賣返上年嗰套 Duffy 聖誕服飾,冇新嘅聖誕衫.唉,講起就唔開心,記得2010年聖誕節,Duffy 剛剛登陸 香港迪士尼樂園 時,套聖誕衫好靚!但係我因為覺得太貴,所以冇買俾佢著... 而家好後悔,上年嗰套聖誕衫真係冇咁靚... 如果我可以買返2010年嗰套聖誕衫,我一定會好開心!Duffy 都一定會好開心!可惜機會應該不大...
於 12:43
標籤: 迪士尼雪亮聖誕2012, 迪士尼樂園收藏品, 迪士尼樂園商品, Duffy迪士尼小熊
訂閱: 張貼留言 (Atom)


text:
晨咁早阿B就擺左呢個pose好耐,佢一見到我影相就即刻放低隻腳.
睇下佢打晒〝呵欠〞都唔肯訓.
我諗應該係時候啟發阿B個腦,所以拎個晝版比佢玩.
佢見到已急不及代要玩,而家大個左比之前細個時玩得好D.
我與阿B玩玩下突然記起有隻〝鱷魚〞就係玩具箱尋覓,
阿B一見到就眨晒眼,避開隻鱷魚又運路走,總之就好驚佢,
但鱷魚合埋口佢就會玩,所以我一見佢曳就拎出嚟嚇佢.
晏晝4點幾阿媽買餸問我食唔食野?我食,但買多一串燒賣比阿B.
阿媽唔係〝吉〞阿B,係阿B大貪一啖想成粒食晒,
咬甩左阿媽用支籤〝吉〞番粒燒賣.
大家可能發覺阿B個頭好似瘀左,佢眼訓唔訓走去玩撞左落張餐枱到,
之前用軟功唔得就用硬功全程用左2個幾鐘先訓.
前日晏晝發現阿B係2隻牙縫內有頭先食飯時的菜渣,我整左少少,但仲有好多,
等到娣婦回來時就匯報,佢地整唔到阿B有D發老脾,我話由佢喇!
一陣吃飯可能會隨其他食物一齊出來,娣婦話買牙刷比阿B,吃完飯就真係冇左.
今日娣婦買左1set3支牙刷分3個階段用,但佢玩左一陣就冇興趣,
對個水杯有興趣D.
肥仔放工回來想阿B表演講〝謝謝〞比娣婦聽,所以拎左鈣糖引佢~唔肯,
然後我地每人都表演講〝謝謝〞都有得食,佢見到都係唔肯講,
但你睇佢個樣〝口水流流〞好想食~硬頸.
夜晚時阿B連〝鱷魚〞合埋口都驚.
以前每有人走阿B都要出去電梯口陪等,但佢已經好耐都冇咁做.
今晚我與老公走既時候阿B走過嚟,然後拎住自己隻鞋,我見佢自己拎鞋就問阿B~
出去等電梯好唔好丫?擰頭.
我再問去街街好唔好丫?點頭.
我與老公就帶阿B落街行左一陣就帶佢回去,因為要趕回去睇電視,
不過,咁樣睇阿B好似又大個左.


text:
Monday, 23 December 2013
Photos by Sunny: Causal 篇
點知BOOK SUNNY時佢WEEKEND既BOOKING已排到去3月!!
得返WEEKDAY, 而咁啱佢地有X'MAS PROMOTION, 只要$500, 有埋X'MAS THEME....
不過收相後有D失望:
1. 包包當日狀態唔好
2. 可能係最後一個BOOKING, 感覺上有點求其
3. 唔知點解SUNNY鏡頭下的包包肥左咁多!
包包一去到成舊蕃薯咁, 笑都唔笑,只識皺眉同o咀呀....
你睇下SUNNY影到包包幾肥! (真人瘦好多!)
第一個look
朋友話佢好有老細feel, haha
第二個look
除衫衫lu....
有胸架 ><
好肥豬呀
同duck duck 影相
mama papa 的結婚戒指
呢個時候,包包開始扭眼訓,下一篇係聖誕篇,而包包打後嘅相都係訓緊覺.....
唉....
13 comments:
都影得幾好丫~ 鍾意你地瞓喺綠色地毡果張, 好sweet...浴缸仔都好得意呀!ReplyDelete
好搞笑, D cup 包包呀ReplyDelete
除咗衫衫包包好肥仔呀, 超cute
嘩﹗真係有胸架喎﹗都好肥美好可愛呀﹗ReplyDelete
包包係咪似艾利絲多d? 我覺得影得好靚呀,不過你唔講唔知原來包包唔係好肥,因為影出黎真係幾有份量,佢算影得好架啦,little k3個月時影既都麻麻架^^ReplyDelete
真係好中意sunny d 相~ 次次睇都覺得好warm~ReplyDelete
仔仔好似似你多d wor~ hahah
會唔會係因為角度呢? 我見呢位攝影師傾向上面影落去多,無乜側面相~ but anyway 包包幾時都係咁可愛 =]ReplyDeleteReplies
我都係咁諗,而且鐘意影佢雙下巴Delete


text:
2008年11月30日星期日
兩房一廳
兩房一廳,呢度叫三房 ,因為客廳Wohnzimmer 係 Zimmer (房 ).初初睇地產廣告,我會問'咁 個廳呢 ?冇廳?'
呢度啲單位,入屋就係Vorraum (anteroom),浴廁係分開.通常廁所冇窗,所以空氣清新劑好有市場.
唔可以呢樣唔可以嗰樣?
搭地鐵間唔中會有人賣藝,唱歌或彈手風琴,結他.仲會有人乞錢.睇落去呢啲人似外地黎,因為呢度本地人應該唔會乞錢,呢度失業救濟金幾好.有朋友試過攞每月1000 euro救濟金講噃地鐵/ 公共交通,你唔會見到好多唔可以呢樣唔可以嗰樣嘅標誌,只有不准吸煙同狗戴口罩.咁有啲人會喺車廂飲食,但係大冇公德,搞到車廂污糟邋遢.
趁賣藝人行開偷影
2008年11月29日星期六
優先席
冇聖誕老人
奧地利聖誕習俗同德國一樣,佢地冇聖誕老人架.佢地有個類似嘅人Nikolaus (聽講聖誕老人係由Nikolaus演變出黎).12月6號Nikolaus會送禮物 (生果,果仁,朱古力) 俾啲乖嘅小朋友.曳嘅小朋友會喺12月5號俾紅色魔鬼Krampus打.咁玩具呢? 喺聖誕Christkind會送玩具俾小朋友.呢度冇Boxing Day,聖誕禮物喺聖誕就拆.
BTW St. Nikolaus 嘅墓喺土耳其.
仍然行聖誕市集
口講話去聖誕市集去到悶.今日仍然去行聖誕市集,首先去最近屋企嘅Belvedere.可能太早 (10點幾),好多檔口都未開.
跟住去舊城區Schottenkirche教堂出面嘅Altwiener Christkindlmarkt (Old Vienna Xmas Market),呢度細細地但係幾有氣氛.唔知係咪近住教堂呢?
最後去埋兩個街口嘅 Weihnachtsmarkt am Hof.呢度分開唔同區域,玩具,手工藝...,仲有裝飾用馬槽,十字架...展出.有幾檔賣中古聖誕物品,幾似跳蚤市場.
2008年11月28日星期五
最靚嘅快餐店
2008年11月27日星期四
車上免費雜誌
呢度搭地鐵/ 火車除咗有免費報紙外,仲有免費雜誌(月刊),suppose你睇完掛噃喺度.
講開又講,唔知呢度啲人冇公德,定係環保,啲人睇完份免費報紙就咁擺喺凳度或地下.跟住上車嘅人又會執黎睇.我仲見過有人喺垃圾桶執噃份報紙睇,當場嚇親,O 晒咀.
南法之旅: Castelnaudary
Castelnaudary係我地嘅終點站.呢度係一個小鎮,俾我嘅感覺好似意大利,破破舊舊.嗰度嘅風車Moulin du Cugarel係遊客必到嘅景點.於是去information問嗰度點去,跟住問佢呢度仲有乜嘢好做.佢介紹遊船河,我地呢個旅程已經遊飽,咪搞喇!
倒數聖誕
黎緊嘅禮拜日(Nov 30) Advent開始.花店呢個時候有好多Adventskranz賣.Adventskranz 係松葉環上面有四支蠟燭Adventkreze.Advent第一個禮拜點一支,第二個禮拜點兩支,如此類推,倒數到聖誕.
2008年11月26日星期三
奧地利版歡樂滿東華
Karlsplatz聖誕市集
2008年11月25日星期二
Maria-Theresien Platz嘅聖誕市集
今日出開街,順便去埋喺 Maria-Theresien Platz嘅聖誕市集.呢個同附近嘅Rathausplatz聖誕市集比就細好多.但係Maria-Theresien Platz 係旅遊巴必停嘅地點,相信會有好多遊客到訪.今朝就見到泰國黎嘅旅行團.
南法之旅: Carcassonne
泊好船喺河邊後便步行往Carcassonne 嘅中世紀城堡.過咗幾日嘅船上生活,終於見到 '文明'喇.沿途見到有麥記,大小餐廳,購物街,好有親切感嘅 'HXBC'.唔明解間銀行唔係開門做生意,入去要噤門鐘.唔通呢度罪案率好高?
行去城堡都幾遠吓,路上睇住啲黑雲飄緊黎.去到城堡時真係落狗屎.當然冇mood影相同行街 (城堡內有各式各樣嘅舖頭同餐廳).走咗之後就雨過天晴,真係俾個天玩死.
回程去咗食pizza,因為有得上網.幾日冇上網喇!
訂閱: 文章 (Atom)


text:
2009年9月16日 星期三
南韓--濟州,首爾五天遊(5) 回港篇
第五日 回港篇 (16-9-2009) 喺韓國最後一天
今日輕輕鬆鬆,全程一到咗指定購物場(化妝
品店,綠寶石店,雜貨店),我地幾個人就閃
出黎,自己逛街買野,到咗午飯時間,因為
我地冇跟佢去食一萬Won嘅所謂好嘢,(之後
D團友食完番黎講,只係幾塊雪藏雞肉,自
己煎煎吓黎食,把鬼),所以自由咁到當地食
店食午餐喇,仲好鬼正添.
喺去机場途中果兩隻野就開始收小費喇,講
咗大篇費話,無非想多收D,仲有一個我好
少提到嘅工作人員,就係跟住同我地大班團
友影相嘅韓國仔,所有上落車D行理都係佢
搬,好勤力,值得一讚,所以團友都好樂意
同佢買相,我都用二萬四千Won同佢買左六
張相,影得都幾靚.
開車冇幾奈,特然間,車尾有個團友話唔見咗個錢包,裹面仲有廿幾萬Won添,果隻大話精導遊就咋聽唔到,繼續講佢嘅費話,而果隻木咀領隊仲衰,直情唔敢浦頭.有個團友低唔住頸,出去同佢地講:『你地有冇攪錯呀,有客唔見咗個銀包,你地兩個可以若無其事,點解唔彩取應有嘅行動呀』.果兩隻野先依依哦哦咁又耍出佢大話精嘅本領:『好麻煩喎!要全部人去差館,會阻住你地番香港嘅行程架』,我心諗,你都唔能夠咋唔知架,此時有部份團友都不值佢地嘅所為.而唔見錢果位團友就好唔好意思咁話:『算啦!唔見錢啫,D証件喺度,唔好攪咁多野喇』,咁就繼續行程喇.
當日嘅早餐.
參觀戰爭紀念館廣場.
中午,好彩我地冇跟大話精去食佢一萬Won
所謂D好野,自己自費喺餐廳食呢幾日最正
嘅餐.
吉列豬扒套餐+麵豉湯+泡菜+白飯$六仟
Won.
煎三文魚套餐+麵豉湯+四款泡菜+白飯
$伍仟伍佰Won.
海鮮炒烏東套餐+麵豉湯+兩個泡菜$伍仟
伍佰Won合共$17000Won好食,低食,又
食得開心.
呢間餐廳,係近住梨花女子大學附近.
就係呢間餐廳度食午餐喇.
到咗仁川國際机場,準備番香港.
除咗人蔘喺專賣廳買,其餘我地自己喺超市掃貨,又平,品種又多.泡菜就用發泡膠盒加乾冰寄倉回港.
呢D全部都係三公主最鐘意嘅食物黎架!
投訴大話精導遊同木咀領隊,我本人就覺得
冇乜用,最好嘅投訴就係以後唔再幫襯呢間
旅行社,對不對.
訂閱: 張貼留言 (Atom)


text:
是咁的,今日同友人突然興起,想食放題
其實一向都有一個食放題的約定,友人一直好想嘗試
大喜屋放題,咁我地6點9入到去,
我都唔係一D任食就鳩寫既人,我唔鐘意浪費食物
食幾多 寫幾多,三個人 魚生每樣兩份,唔食既 唔寫
第一rd大約5分鐘就到左,覺得都唔錯幾快幾好食,咁食完第一rd就落第二rd
時間大約6:55-7:00左右,黎左一碟 枝豆 依碟枝豆就係我地今日既主食
之後一直去到7:50 我地都仲係食緊果碟 枝豆
中途黎過乜野呢?一碗麵屎湯 一串雞軟骨 兩兜沙拉
我地係三個人食 你咁樣上即係玩鳩我姐?
我去得放題 老實講 你漏單 我預左
漏成一粒鐘單 過唔過份 離唔離譜 你心知肚明
我催你 我屌你都係人之常情
我50分鐘裡面催左三次單,我每次都有好禮貌
一個粒半至兩粒鐘既放題 你50分鐘唔撚俾野我食 OK無問題
跟住去到7:55 突然間上左3大碟壽司 其實我地每樣寫1-2件 佢每樣黎左5 6件
心諗 終於有正常野食,就開始食,
點知個女侍應語帶囂張:哈 你地食飯飽呀?
我終於忍唔撚住:你地漏單成粒鐘wo 請問魚生幾時上?
佢無理我 走左
跟住突然間上左大約40串串燒 三碗四海多魚麵 6條秋刀魚 全部凍既
張檯已經擺滿曬,多到我同我FD每人要拎住一碟黎食
佢地仲不停上D我地無寫過而且特多份量既垃圾 根本擺明玩鳩我地
仲有好不滿既語氣問我地:先生 寫左6碟雞翼尖 要唔要?無撚寫過要乜野
我都好有禮貌:唔洗喇唔該 最後終於黎魚生
仆你個臭街 酸既 我吊你老母臭系
三個人埋單差唔多8舊 食一碟枝豆 同一肚氣


text:
2015年12月17日 星期四
滷水拼盤 + 齋滷味 ( 外賣 ) ( 17-DEC-2015 )
里奧大人今日中午食剩嘅招牌炒飯 話想我試下咩叫招牌炒飯喎 @@ 我覺得好奇怪囉 因為居然有豆豉鯪魚 @@
( 17-DEC-2015 THU )
嘩 今朝凍呀 濕度仲只得 38% 如果我唔駛番工 我一定狂洗嘢 哈哈 ~
今日真係要着長袖衫喇 仲要帶條大披肩添呀 要好好保護條豬頸肉 攝一攝好易病架 黎緊多飯聚 唔可以病呢 呵 ~
早餐食奄列 唉 真係食到好悶 但又唔想搵新地方食 因為來來去去其實都係三文治囉 ~
菇場唔太忙 因為 system shot 咗 咁仲慘 一好番又係咁趕番之前 d 嘢 ~
Lunch time 唔餓 沖咗杯麥皮 因為諗住食完出街 點知食咗一啖 個胃即痛 但沖咗細半杯 唔好嘥 咁唯有慢慢慢慢咁食囉 食完都已經 1 點 10 分 咁唔出去 lu ~
媽咪 1 點半打黎話出院 感恩感恩 之後仲特登話我知腎科會再排期覆診 即係佢記得我上次發顛話佢唔記嘢 咁即係其實佢知我會嬲 但點解唔戒口呢 ?!
個 system 仲係 shot 咁我可以 skype 傾計同 load 相 不過無啦啦個胃勁痛啦 抖唔到氣咁 之後痛到連背脊都痛埋 乜鬼事呀 嗚 ~
放工去 Taste 買嘢 之後即番屋企 今晚 Ogawa 送貨黎呢 ~
師傅 6 點 15 分到喇 Ogawa 門市 d 人講嘢完全離哂大譜 叫里奧大人將張單比師傅 所以里奧大人千叮萬囑話記得比師傅 點知師傅話張單記住 keep 一年 因為有保養 嘩 好在無比師傅啫 門市個女仔係咪想唔做呀 講嘢唔清唔楚 我覺得呢個女仔真係好不知所謂 里奧大人話如果唔係見我鍾意 唔會買添呀 仲有係個女仔知我地想快 d 要 話佢地有板車 叫我地可以自己推番屋企 大佬 27 kg 呀 成個細雪柜咁大 自己點推呀 真係信佢一成都死 呢 d 人做嘢真係完全無 heart 妳呢刻係做 sales 但當妳做番客人身份 妳會點諗呢下 ?!
收完貨就開機洗衫 之後再熨衫 里奧大人 6 點 45 分放工 我要等埋佢番黎先可以煮飯 因為佢 lunch 食唔哂盒炒飯 留番今晚食呢 ~
佢一番到黎話頭先喺商場撻生魚呀 個 pat pat 有 d 痛 我問佢有無人扶佢起身 佢話無啦 佢跌完之後就即刻一個鯉魚大翻身就即走 話跌倒好樣衰呀 仲唔即走咩 哈哈 ~
是日懶餐 - 滷水拼盤 + 齋滷味 ( 外賣 )
滷水拼盤 - 突然間好想食豬耳 不過呢盒嘢有埋豬脷同豬頭肉 其實我只係食哂 d 豬耳 豬脷就切粒炒飯 但我其實唔食豬脷架 但唔想嘥囉 下次都係唔買呢盒嘢 好驚 哈哈 ~
齋滷味 - 又係突然好想食酸齋 所以又買黎食下喇 咁之前剩番 d 粟米 又淥埋 2 條黎食 所以今晚呢餐完全唔知點咁 哈 ~
搞掂哂就沖涼 之後按摩 再睇下雜誌 11 點瞓喇 ~
4 則留言:
早二笠..早呀! 今日都好似幾DRY,但超好陽光very good回覆刪除
我個咀仔爆晒擦,唔知係咪早幾日講得野多又飲少水(哈哈)
笠媽終於出院+用心記住就好啦,自己身體黎ma..受苦咪又係自己辛苦
小奧做咩跣親咁論盡架! 話時話..依家d人真係唔會上前幫人
早年阿喂跣樓梯朽柴..痛到坐係道好耐,d人係望但無問有無事囉
依間野真係好唔掂,請d人又唔pro..講d又唔講d
信佢地一成,真係雙目會失別~係咁..bye bye你條豬尾回覆
午四笠..哈哈 個名唔知係好定唔好 嘩哈哈哈哈刪除
(好在唔係朝早覆妳 如果唔係就叫....呵)
妳咀仔爆拆事小 我爛臉事大啊 唔夠瞓即爛臉 嗚嗚嗚嗚 ~
媽咪其實唔係唔記嘢 只係記D自己鍾意嘅嘢 是但佢啦 ~
小奧話商場入面有人整跌咗杯雪糕 D 雪糕溶哂 所以睇唔到
D 人就賤啦 跌咗就執番起啦 好鬼危險家嘛 ~
記得妳講過阿喂朽柴單嘢 其實一個人無啦啦坐喺度都知有事發生啦
不過依家 D 人真係好冷漠 可以見得太多呃人嘢啦 ~~~~
呢間嘢真係完全唔掂 好在我知係咁
唔係以為妳講漏嘢 係咪先?!
推銷手法真係嚴重有問題 下次都係買番阿嬋或阿濤算喇 ~
係咁 BYE BYE 妳條雞毛尾 ~~~~~~
佢一番到黎話頭先喺商場撻生魚呀 個 pat pat 有 d 痛-即刻一個鯉魚大翻身就即走 話跌倒好樣衰呀娃哈哈,笑死我啊! 鯉魚奥,身手相当敏捷~ 不像我,跌倒好9都起不来~~还要是下雨天,劲狼狈!回覆刪除回覆
雖然佢跌親 但好感恩無整傷腰骨咋 真係比佢嚇死 ~刪除
落雨天真係仲更加要小心 要提步行架 唔係好易跣親呢 ~~~~


text:
龍躉仔
炒西生菜
節瓜粟米豬橫脷豬骨湯
妃子笑
大粒又甜又多汁
( 30-MAY-2013 THU )
嘩 今日陽光普照 藍天白雲 所以心情勁好呀 ~
早餐食奶油豬仔包 之後 8 卦又話黎 又一齊食早餐呢 ~
菇場唔忙喇 可以 load 相 做下自己嘢咁啦 ~
lunch time 陪 8 卦出去拎嘢 之後先再去食 lunch 食完行陣就番菇場喇 ~
我嘅潮州四寶丸米粉 d 丸難食到呢 粉黎嘅 @.@
8 卦嘅滑蛋蝦仁飯 又係唔好味 @.@
忙咗陣又繼續 load 相 幾咁快就 5 點半放工呀 即走啦 今晚番媽咪屋企食飯呀 ~
去到媽咪屋企就即飲湯 家姐今晚 6 點半就番到媽咪屋企喇 所以好快可以開飯 食完飯又食下生果 睇下電視傾下計 8 點 15 分就走喇 ~
番到屋企即沖涼 以前夏天沖涼多數用凍水 依家真係唔得 lu 最多用暖水 覺得用暖水沖涼 relax d 咁呢 ~
里奧大人今日唔駛上大陸 但 9 點幾先放工 佢買 KFC 番屋企食 因為要我幫手食薯格 我對薯格真係麻麻地 因為好飽肚咁 食食下嘢 里奧大人話上次喺台中機場原來用咗漫遊打比家姐 唔係用 Wifi 所以要交多 $88 電話費 仲話唔怪得上次收得咁清添 原來係漫遊 不過喺台灣買張電話卡其實都要百幾蚊 計落有賺啦 ~
超多薯格 起碼有 10 塊


text:
個 blog 靜左一排我地搞緊咩呢?都係搞緊 DIY 野啦.
一直以來我都想用一張張既相片去做 table number.咁 s 為左成全我,我地就兩個傻佬借齊晒單反,腳架週圍去試影下啦.
我地發現原來 DIY 影相都幾消耗時間,要 set 好部機既角度/距離啦,試位啦,又要試下單反 d setting.咁影完同一個位又要即刻 review,背景/表情/動作有咩問題就即刻影過.我地今次好彩有借埋 remote,如果唔係用既時間就更多.
經過幾日既試驗之後,得出以下既經驗,如果你又諗住 DIY 可以睇下:
- 部單反最好有得反 mon,自拍時可以睇到自己既 position/樣
- 腳架最好用碳纖,因為真係好鬼重
- 好天影相,就比較容易有靚相
- 同一日最好只去兩度地方,個日你走黎走去真係會好勀,影相就自然唔好睇
- 係屋企構思定 d posts,咁影既時候就快好多
- 最後都係 crop 相, tune 下色,加上後期製作就搞點
不過由於小弟唔熟單反既緣故,發現 Cannon S95 拍出黎 d 相仲靚!!!!!! 令我在此呼籲,如果你有部單反擺左係屋企成年冇用過既話,可唔可以借俾小弟一個夏天呢?
By Nikon D50 + Nikon DX 18-55mm 1:3.5-5.6 VR Lens
k


text:
2016年3月15日星期二
Sousse (2)
呢類型嘅舊城寨响北非都幾常見,外面由一幅厚厚嘅城牆包住,裡面嘅街道特色係似迷宮,除非你响呢度生活咗好耐,否則好難認路,迷路亦係好正常,所以以前嘅入侵者唔容易捉到佢哋.
舊城寨通常有幾個唔同嘅出口,响其中一個,我哋見到有雀鳥市場.
突尼西亞人似乎好鍾意養雀,好多時响佢哋屋企門前,院子中,都有掛住籠雀.
呢個城寨好大架,類似一個正方形,我哋都無可能行得晒.
其實除咗固定嘅街市,城寨入面,一樣有啲地攤.
呢啲真係唔知係乜...
香料,香料,香料...
又有藏紅花.
仲有洛神花.
呢堆好明顯,係用來燒嘅.
又有另一個街市.
呢啲,見到都唔覺好食囉...
呢堆就靚到不得了啦.
係咪好吸引呢?
20 則留言:
- 回覆
係呀,又多色又多款呀刪除
咁靚有冇買到?回覆刪除
最後嗰啲缸瓦好靚喎,圓頂有小窩的唔知有乜用呢?回覆刪除回覆
圓頂有小窩的叫吉塔鍋(tajine pot),通常用來炆嘢刪除
唔覺好食o個d係咪甜㗎?回覆刪除回覆
大部分係呀,炸完再整甜佢刪除
我去旅行都喜歡周圍行,周圍睇,總之返到酒店就得喇回覆刪除回覆
呢邊好方便,可以搭的士,不過我哋揀咗搭火車刪除
原來突尼西亞去像土耳其,流行彩繪瓷器.回覆刪除回覆
原著地中海嘅地方都流行㗎刪除
有啲像曼谷嘅chatuchak回覆刪除回覆
chatuchak啲嘢精緻啲,多設計啲刪除
我都好鍾意行市集,回覆刪除
而見到似石頭物品,喺眯煮食餸用?
香料唔識用,而陶器色彩確喺幾靚,
有無買啲回家?回覆
石頭果樣我真係唔知係乜,諗咗好耐都諗唔到刪除
我本來想買個吉塔鍋,可惜佢要用明火煮,唔啱我屋企用呢
啲tagine好靚呀回覆刪除回覆
係呀,好靚,可惜我屋企用唔到刪除


text:
緬甸
03 Feb 2013 Sat Pattupauk>Htitain>Kyauk Su>Nanyoke>Thang kha mauk>Indian,Inle lake Sunny day.
一早起身見太陽未出,行左出門口影左幾張相,路上面既人唔算多但可能d村民煮緊早餐,所以周圍都有煙加上少少既太陽光,感覺相當寧靜,同房既四人組又有人病左了,佢地係參加3日2夜,問過之前果晚好凍,所以我之前一晚已見一個病左係咁包鼻涕,加下第2朝又見另一個又病到成塊面紅晒,睇黎外國人都真係太睇少緬甸既夜晚(眼見只有日本人同我有羽絨),食完早餐後8點先出發,行既路唔特別,可能係太遲太陽出晒黎有d大霧所以無咁靚而且2月好多農作物已收割,所以其實無咩睇,guide話十一月會好好多,但依度既泥有好多唔同顏色,而第二日既路又好多光滑石頭,幾特別,但山景真係非常一般,可能3日2夜會好好多,9點左右見到d農民羅住晒d工具行過,問guide佢地係開工定收工,原來佢地係去緊開工,我問咁幾點完,佢話4-5點,我就笑同我地香港office一樣都係朝9晚5wor,哈,仲同佢講中國既係未天光3-4點就已經落田,好早就收工番家,仲心諗怪不知佢地夏天唔耕田啦,咁晏先開始落田
行左陣就係大樹下休息,雖然d泥係紅色,但我都唔理咁多訓係度休息下,日本人好有興趣我guide對鞋,佢話好似好舒服咁,問佢係邊買,佢又要買一對wor,佢真係去旅行都去到鞋都著爛埋,我好羨慕佢地既長程旅行,德國人呢就用d樹枝整野,見佢整左個棚又整左間屋出黎,我地笑佢個棚一定要黎養豬的,哈
之後一路行一路傾下計咁,同日本人講左好多野,仲問佢印度可以點玩法,又講左我去過既地方比佢參考,之後行行下見到有人壞車,有幾個人幫手整緊,行過既車都停低幫手,端典人就影低佢地,仲話依度既人見到有人有困難都會幫手,佢話如果係端典壞車就唔會有人停低幫,佢話佢地好自私,真係唔講都唔知原來係咁,之後仲順道去左個士多,d打火機掛晒係度比人用,幾過癮,而同行既端典人係護士,佢睇到士多掛有護士畢業証書,就問士多老闆娘係邊個黎,透過guide既翻譯,原來係老闆女黎既,老闆娘仲好開心咁講佢個女叻,而且之後會由仰光番黎依度既鄉村幫手,因醫療實在落後,我地聽到就覺得佢地真係好善良同好心地,仲讚佢個女好偉大讀完書都番黎自己鄉下幫手,老闆娘個樣就非常開心同自豪
最後行左去到Indian已經係12點,見到有人擺買,原來依度岩岩係5days market,所以比較熱鬧,食野既地方又見到4人組(之前唔諗住食野所以行到大半時我就行前唔同佢地一齊),見有時間就一齊食,又傾下計玩下筷子咁,外國人有人識有人唔識,我話我既筷子都唔正宗,日本人就非常正宗既手查法,咁佢地又學下咁,之後講到生肖,緬甸係以星期定生肖,就用我電話check番究竟係星期幾出世,原來佢地個個都只有二十幾,真年輕,食得咁上下say bye後就問guide邊度有船遊inle lake,佢就話載我既船夫可以,本來要去Nyaung Shwe搵boatdriver,但去Nyaung Shwe後再番resort又要搵船番一來一回要錢又要時間,所以問過價18k+12k Sunrise(之前網上睇過住Nyaung Shwe大約加加埋埋都要25k)就用indian個船夫好了,唔洗煩
入inle lake要US5蚊,買左ticket後又買左d類似沙翁既油炸東西就上船了,d船都好大隻,條河又窄,都真係幾考功夫,見好多人都係5人一船咁真係平好多,不過我想自己自由d玩所以就無join其他人,好彩唔係大太陽,所以都幾舒服,係途中見好多村民係河邊行過,又有好多人係河度沖涼,跟手就見一d寺廟係河邊或河中
去到Resort只係2點(Shwe Inn Tha Floating Resort USD 127包早餐,在我黎講好貴,不過黎到inle lake一定要住下floating resort),所以有好多時間,但天好多雲,好彩日落前清左少少,見到少少magic hour,算係咁啦,而我間房呢,係其中一條巷既最後一間,比想像中大,而且非常近河可以睇到好多小船經過,仲有漁民,似係入inle lake既必經之道,雖然有時嘈少少但景觀都幾唔錯
夜晚食tradional food,14.5k都還可以,雖頗辣但味道還不錯,夜晚唔太多星可能係雲厚同依度太多光,之前一日係山都唔算一天都係(柬埔寨就真係一天都係),影左陣相就入屋了,夜晚既緬甸仲要係湖入面都真係幾凍,無咩做好早就訓了
To Part.05a - Inle Lake,Nyaung Shwe
[31/01/13 to 16/02/13]
Photo Link <<<<<<<<<<<<<<<


text:
高尾山係東京其中一個紅葉名所,同時亦係熱門行山地點,山區有多條行山路線,有啲行到去冇雷公咁遠,有啲就比起香港嘅家樂徑仲要輕鬆.今次日本紅葉之旅就去行左個圈,感覺良好.
由於個 runkeeper 如常地(喺重要時刻)發傻,加上個 garmin 又唔多生性,今次路線記錄唔太準確
Total descent: -524 m
要去高尾山可以由新宿座京王線火車去高尾山口站,大約一粒鐘就到.不過要留意中途要喺北野站轉車,同埋呢條線有分急行同普通車,如果座錯普通車可能會座到發毛都未到.如果唔介意比多少少車錢, 最好都係座 JR 嘅中央快速(橙色線),一程去到總站高尾,然後再轉京王線座多一個站去高尾山口,中途可以大覺訓.高尾山有個官方網站詳細介紹路線,景點資料同座車方法,出發前可以睇睇
由於人懶關係(加上garmin己load日本地圖),只係睇左座車方法就衝左去.本來有少少擔心唔識路,直到今朝嚟到山腳見到勁多人,即時知道唔洗用腦跟人行就己經得了.出站之後留意一下counter,拎一本介紹高尾山嘅小冊子,最後一頁有六個打印地方,沿路行山時去到特定地點就可以打印
車站附近有地圖
未開始上山就有廟了
呢個拎住掃把嘅地小和尚會喺山嘅唔同地方出現
由高尾山口站行冇幾遠就會見到前面吊車站
清龍站
上高尾山有好多唔同路段選擇,可以由地面開始行,亦可以座纜車或者吊車上到去山腰先開始行.咁我作為遊客,梗係要試下座吊車啦(最辛苦嘅上山路段都可以略過了)
想兩樣都試試,揀左先座吊車上山然後纜車落山
上吊車站先要行少少樓梯,今日好似冇乜人唔洗排隊.柱上面掛嗰個指示牌係提你去到22號柱會有人同你影相(真係有個人座喺到影).一落車就有相拎
吊車嘅上車同落車方法都比較特別,可能因為車身同綱纜冇脫勾裝置,吊椅埋站時唔會減慢等你慢慢上.要夾啱時間行入上車位置企定等吊椅轉到嚟”掃”你上車,十分過癮.終於明白點解冇乜人座,因為今朝見到大部分都係上左年紀嘅長者,佢地未必會覺得好玩.纜車開車冇耐就即有靚景睇,即時反應係同自己講呢 480 yen 真係抵到爛
到底有幾靚,有片睇
座住吊車腳 fing fing 經過山谷,四維又有紅葉靚景,超開心
如果今日有太陽就真係正到不得了
落車時要夾啱時間企起身,喺條運輸帶上面向行前,仲要行得快過架吊車,夠晒好玩
大約十分鐘車程就上到嚟山腰,個天灰矇矇冇乜野睇,不過下面啲紅葉就好靚
呢間屋仔似乎都係地標之一,鬼咁大隻字寫住高尾山
上山纜車站附近係食野嘅地方,有拉麵店同超多人排隊嘅天狗燒,當中呢間炭燒三福丸子幾特別.見大嬸密密手轉個底盤不時要反轉防燒燶,收幾百 yen 真係人工費都值
睇個樣望埋去好似好好味,原來只係一舊有甜味嘅粉狀物體
吔完野就繼續上路了,起初以為藥王院就係山頂,原來只係多條上山路線(1號路)入面嘅其中一個景點
藥王院範圍入面四維都會見到呢種柱,每枝柱上面都有個黑色波波都寫住六根入面嘅其中之一.喺個柱中間有個圓形石盤寫住眼,耳,鼻,舌,身,意.見到啲本地人都係先將轉盤轉到同波波一樣,然後再多轉一圈,最後就摸住個波波念念有詞.不過對我呢種六根未淨嘅凡人嚟講,都係影多兩張相比較實際
照指示牌向山頂進發,就咁睇條路真係唔多似行梗山
成排鋪頭,總有一間會令你洗錢
沿路行經過呢棵好鬼大棵嘅杉樹,個牌寫住たこ杉,有450歲.たこ呢個日文我識,因為八爪魚丸都係咁寫,不過我又唔覺得佢同八爪魚有乜關係喎
行多兩步又見到有隻開運八爪魚,個樣望落夠晒卡通,人人走埋去摸.我即時諗起帶住條頭繩同人揮手嗰隻八爪魚,於是就好低能咁走埋去搵下有冇個口喺到,証實係冇嘅 XD
前面直去係一條長廊,右邊放滿有分捐錢嘅善男信女名牌
旁邊呢條路好靚,可惜我跟住大部份人行大路冇試行
繼續行程
沿路旁邊有好多呢啲小神像,個個做形都唔同,有排影
到左藥王院了
呢兩位唔知係唔係呢到嘅主角呢
呢個小神像個樣好似好凶,但係佢又肥耷耳仲有個肚腩,感覺有啲攪笑
呢個天狗有形好多,佢嘅身影早幾日喺鎌倉嘅八幡宮都見過
另一個天狗
藥王院入面有個終極大轉輪,我估效力應該勁過晒之前見嗰啲波波柱
呢到有好多野”玩”,成班人排梗隊穿過呢個窿
穿完個窿之後就(入錢)用枝木棍打下兩個鐵圈,然後許願
呢個似乎啱我多啲喎
藥王院似乎有好多野睇,不過心急上山頂冇行晒就走人了
鏡頭一轉已經到左高尾山山頂,599m
上到嚟先掃一張全景
呢到係富士見100景之一,可惜今日唔好天乜都睇唔到
山頂有麵同烏冬食,如果行到攰又凍冰冰吔個熱烏冬都唔錯
落山前影多一張山頂環境相先
我嘅日文水平連 bb 班都未夠,但係我知呢個係話水喉嘅水係可以就咁飲.行山有個靚厠之餘仲有水飲,設施真係唔錯喎.不過點解要包到個水喉頭咁呢下?
喺冇乜計劃嘅情況之下,見到四號路有吊橋呢個景點,即時決定要由4號路落山
出發,個指示又幾特別喎.發雞肓都見到
前一晚落完雨,今日又天陰,山路又濕又滑,要慢慢行以防pk
喺日本行山感覺同香港好唔同,好多大樹而雜草比較少
途中都有枝路,指示牌好清楚唔會行錯
呢兩棵大樹又幾攪野喎,好似道門咁
見到條吊橋了
路線重點鐵索橋,十分穩陣,完全冇搖動嘅感覺(有少少冇癮)
落山途中聽到遠處有音樂傳過嚟,原來有個行山人仕一邊行一邊吹笛.山上環境加埋帶有少少回音嘅音樂,感覺正到爆
依,似乎行完了
原來4號路會連接啱啱行完嘅1號路,又再次見到呢個路口.跟住可以沿之前上山嘅路落山
返到去纜車站有勁多人排隊,不過左邊都唔弱,係排梗隊買天狗燒嘅長龍
落山嘅纜車又係 480 yen, 不過車箱唔算大同只有少數位置可以睇到風景,夾喺中間可以話係十分冇癮.座吊椅似乎係最好嘅選擇
影唔到風景,唯有影下部車啦,今日高尾山之旅完成.跟住係行出去路口商店街食雪榚 =p


text:
離開能取岬,繞過能取湖時已經是漆黑一片了,
沿著國道238直駛位於常呂町既船長の家
(mapcode 525 732 723; tel 0152-54-1111).
雖然已經係google行過船長の家,
知道路口有個招牌,但馬路完全冇燈,
兩旁又少民居,只靠車頭燈照明,
連路口都睇唔到,結果又錯過路口.
GPS顯示就係附近,唯有u-turn慢駛,
終於搵到入口,係門口卸下行李才泊車.
check in完上房先,仲未夠鐘食晚餐,
影下間房先.
訂船長の家似乎冇得揀房(民宿篇 一
),
1泊2食 お1人様 8640円 (税込).
入到房間有一細小玄關,喼後面係廁所.
二人房面積唔大,其實唔太鍾意住和室,
年紀大了,坐地下唔舒服啊!
第一次見斜放既坐廁,民宿有大浴場,
所以冇用過浴室.
在房間聽到有廣播聲,應該係夠鐘食晚餐了.
立刻落去夕食會場食期待已久既豐富海鮮大餐.
今日未滿室,會場仍有空枱.
枱上放有名牌,我地張枱喺會場最入面.
兩位客人坐四人枱,大部份食物已經放在枱上,
所以最好提早少少去會場.
最吸引目光就係兩隻巨蟹
另外仲有兩隻毛蟹
其他食物都是細細碟,但碟數多,
跟本無法食清光,相左邊上面果碗係魚生飯,
原封不動冇食過,太浪費喇 -_-#
刺身類有魚,蝦,魷魚,帶子……
呢碟係shabu shabu嘅
仲有兩個煱,一煱係蚌,一煱係蠔
蠔好細粒,嘛嘛地
螺肉,後面藍色碗係蟹肉蒸蛋
除咗枱上食物,陸續還會加食物,
真係點可能食得晒呀!
枱面食物清得七七八八,開隻蟹嚟食,
隻蟹好多紅膏,好正.
但老人家已經超標唔可以食咁多膏喇.
食咗少少已經食唔落,結果打包了三隻半蟹.
有個嬸嬸會幫你打包,跟住比個號碼,
明早去對面馬路間舖攞返.
佢仲俾個中文牌我地睇,
寫咗蟹容易變壞要一日內食.
我地早有準備帶了保鮮袋,
結果幾隻蟹成為之後兩日午餐.
食飽飽返上房休息一陣就去浴場,
今次冇帶手機,所以冇相睇.
浴場比Dormy Inn內湯細,
但又比Super Hotel大.
可能我早入去,裡面冇人,
浸完離開時在走廊就遇到幾個香港客入去,
有時唔好話強國人嘈,港客一樣好嘈,
幾個人你一句我一句,
由走廊頭嗌到走廊尾,真失禮.
船長の家Lan同wifi都冇,bmobile又收得差.
冇得上網,唯有出外面行下,
外面黑漆漆一片,睇咗一陣星星就回房瞓.
第二朝一早起身,執好行李就落去朝食會場.
朝食由7點半開始到9點
會場比昨晚夕食會場大得多
一樣是二人坐四個位,
食物又是已經放在枱上,
所以唔好爛瞓呀 ( ̄∇ ̄).
朝食唔算太豐富,不過食晒都好飽,
唔夠仲有飯同湯.
食早餐時又遇到昨晚班港客,
坐正我地後面,又係七嘴八舌,
更過份是連粗口都出埋.
其實當時有影低佢地嘅醜態,
不過諗落都係無謂放上Blog度.
食完早餐,回房拿行李離開船長の家.
其實船長の家除咗大堆頭食物外,
真係唔太吸引,加上幾徧遠,
如果唔自駕應該唔會住.
昨晚來到時都天黑了,今朝補影相.
呢度就係入口,右邊有個牌,
但昨晚實在太黑,路邊又冇燈,跟本睇唔到.
當慢駛經過時,看到民宿裡有燈光,
再細心睇才見到屋牆身上船長の家幾個字.
昨晚打包的蟹就在對面馬路的海鮮市場取回.
同阿寒鶴雅同一集團,睇網頁好似幾唔錯.
我地隔離部車就係另一組香港客嘅,
攞完蟹就正式離開去下一個目的地北浜駅.


text:
因為個肚鑼咁大,唔方便坐飛機,唯有去澳門玩下當去左旅行啦~包包放暑假也實在太悶,早幾日已經同佢講話坐船船去澳門,佢都好期待!
我地坐10:30船,喺尖沙咀上船,對於住元朗嘅我地都算方便.包爸已講明唔畀我太操勞,所以呢個trip真係好hea架……
去到碼頭買埋麥當勞早餐就上船啦~
其實包包已經第三次去澳門,但佢好明顯係唔記得嘅!上到船,食少少野,玩下車仔
開始時都好興奮
半小時後就開始唔耐煩
問左十萬次媽咪到未?
終於到啦
我地一落船就坐的士去科學館玩
去locker放下行李先
係免費架,真細心!
Locker旁有個免費嘅遊戲區
但都幾多小朋友!
去之前做左功課,包包年紀仲細,底層嗰啲會啱佢玩多啲,所以我地由下而上咁玩
必玩嘅係扮地盆工人,但人太多要攞籌,45分鐘後先到我地
我地就隨便周圍玩下
包包好開心,周圍走,快到我都影唔到相
另一個必玩嘅就係玩水啦,我都帶定spare衫畀包包
但呢日有幾個好曳嘅小朋友,唔單只包包濕,連爸爸都濕,又攞晒啲波唔畀人玩,老公又怕我滑到,所以急急玩左一陣就去另一層
車迷包見到有模擬駕駛即雙眼發光
雖然佢人仔細細但有板有眼架
夠鐘就去扮地盆工人啦
包包呢個look真係好可愛!
佢最鍾意就係呢道閘
其實包包喺屋企成日同爸爸拎住碌棍扮停車場道閘架,一個做閘一個做車,攞埋八達通扮入閘!
呢日佢做operator個位玩到唔捨得走
(其實真係唔明開閘有咩好玩 XD)
爸爸就梗係要陪玩啦~
睇到佢地玩我都覺得好搞笑!
之後就繼續上去
話說包包要weewee,但只有地下有toilet,所以去完toilet又要行斜路上返去 (是日lift停用)
所以小朋友最好去完toilet先開始玩啦~
慈父不忍愛子行得咁辛苦就抱佢行 XD
又一模擬駕駛
呢個難小小要轉波
要爸爸陪玩
有個唔識嘅小朋友自己坐左喺旁邊?!
要一讚包包好有耐性排隊
雖然佢有講媽咪我好想玩
但我話要排隊佢都好合作
但前面一啲講普通話嘅人,玩完又玩完全無視咁多人排隊!! 我走上前大大聲話點解玩咁多次架? 好多小朋友排緊隊,佢地先停止咋!
呢類人真係唔話唔得架!!
之後就周圍玩下
其實包包好多都唔明白
希望下年佢大啲再來
我地hea 玩都玩左兩個鐘
大家都餓
去左館內唯一餐廳麥當勞
麥當勞係閘外架,所以出左閘就無得入返去玩
包包有薯條食,勁開心
我好衰架,好少畀佢食,佢咁大個應該食左無5次,但去旅行就放縱啲啦
但佢呢,淨係食薯條,包同麥樂雞都唔肯食!!
呢間麥當勞個view好正呀~
慈父仲主動問包包食唔食雪糕!
老公對住個仔就心軟!
可惜食開hd嘅包包食左幾啖就唔食
我仔食野真係好煩架
館外有隻大嘅 dinosaur
嗰座金色building 就係金沙酒店
好多人會行過去坐酒店shuttle bus
但係烈日當空,我地選擇坐的士
好在星期六下午,等左15分鐘就有的士
呢晚我地住sheraton, 因為平
暑假weekend嘅rate真係好貴
包包nap完叉電後,就去泳池游水啦~
媽媽我無落水,包包同爸爸玩
喺淺水區好開心
我行開休息上網
爸爸就同佢去深水區玩
果然無我喺度包包大膽好多呢!
平時我喺度佢一定瓜瓜嘈架
房望出去嘅景
新豪影同下個月開幕嘅巴黎人
玩完水上房沖涼就去食晚飯啦
我地只留喺酒店商場
我地次次住呢間酒店都黎桃園
因為佢個楊州炒飯好好味!
而且價錢合理又坐得舒服
因為較早食飯,食完就上頂樓玩具店行下
假車都咁開心!
爸爸找來呢架購物車,呢個傻豬幾開心!
包包唔會扭買玩具
反而係爸爸買左個泳鏡畀包包
去完weewee等爸爸
我仔真係好可愛,嘻嘻
可能太早食飯,臨訓要飲奶
幾爽!
之後就換衫刷牙訓覺
包包訓得好好呀
我就訓得好差,床褥好淋
老公落去玩兩手
贏左呢個trip嘅旅費
個天對我地真好 XD


text:
亞洲挑戰盃B組今日又有『雙料娛樂』上演喇,分別係老撾對菲律賓(19:00)及阿富汗對土庫曼(00:00).阿富汗對土庫曼係焦點所在,不過就唔講住,而亞洲級無敵新興勁旅(自稱力迫日韓唔係老屈)菲律賓咁『犀利』一定贏硬拎冠軍入亞洲盃在大炒日本都似所以就更加唔洗講,不如講講啲WFC啲嘅,老撾國家隊啦!
東南亞錦標賽我由98年睇到今日,有8屆之多,對老撾足球都有少少感受要分享下.老撾足球呢幾10年來喺東南亞中都係處於一個弱勢位置,不過老撾足球算係東南亞足球弱勢系列中實力比較好嘅一隊(近年已經冇呢回事).雖然老撾係亞洲足球『弱者』,但老撾嘅球員唔係垃圾,部分球員個人技術係幾好,球員身上帶有所謂典型東南亞足球員嘅特質,普遍身材唔高,但速度快及技術好,不過由於國家隊內大部分唔係全職球員,缺少專業訓練下,國家隊成積有限,而且一支以打快速防反為主嘅國家隊,卻長期面對住體能一般嘅毛病,『下半場老撾嘅體能係一個考驗』,呢個已經係老撾足球公認問題.近年嘅老撾國家隊打咗唔少『半場好波』,佢地絕對係有能力組織到去對方禁區射門,而且打得有板有眼,但好奇怪嘅係下半場老撾就會判若兩隊,除咗體能下降受影響,球員嘅心理都係一個大問題.
老撾『半場好波』紀錄
中國 7-2 老撾,半場中國 1-2 老撾
馬來西亞 4-1老撾,半場馬來西亞 1-1老撾
新加坡 4-3 老撾,半場新加坡 1-2 老撾
馬爾代夫 7-1 老撾,半場馬爾代夫 1-0 老撾,下半場老撾扳平在輸
老撾 1-5 土庫曼,半場老撾 1-1 土庫曼
今次老撾嘅挑戰盃大軍名單中,有5個球員喺泰國踢職業聯賽,其他球員都係效力本土半職業球會,隊內有職業球員,有學生及警察.老撾有自己嘅足球聯賽,但呢個聯賽係有職業球會,半職業球會及業餘球會,並非一個全職業聯賽,儘管近年有唔少球會請職業外援,令聯賽更加激烈,但水平有限,所以去泰國踢職業聯賽就成為老撾職業球員嘅『路』,今次老撾嘅挑戰盃大軍名單中,有4個球員喺泰國乙組揾米路,包括隊長蘇薩瓦(Ketsada souksavanh),S.沙山拿(Sopha Saysana),L.沙山拿(Lembo Saysana)及前鋒沙亞活迪(Khampheng Sayavutthi),另外一名叫萬青康(Soukaphone Vongchiengkham)嘅中場球員就踢緊泰國甲組.由於老撾與泰國接近,有啲生活文化亦好接近,所以老撾球員好易適應泰國嘅環境,在加上老撾球員人工便宜,於是乎一啲經濟力較次嘅泰國甲乙組球會就向老撾球員招手,令老撾球員多咗機會出外.
老撾國家隊喺國際賽中都爆過好幾次冷,而且近年贏過菲律賓,雖然菲律賓今場有2個主力可以出場,但唔係真係自稱力迫日韓就真係亞洲新興勁旅,所以佢地對住老撾都唔係100%贏硬.
ps.今次老撾嘅挑戰盃大軍名單中所見25歲以上球員不足5人,體能下降真係一個問題?


text:
以前細個,女仔就一定係玩美少女戰士呀公主呀咁,男仔就玩四驅車呀數碼暴龍呀寵物小精靈呀咁啦,不過而家大個咗,仲邊有咁分㗎,不知幾多妹豬鍾意小精靈呀!
新加坡有個廿四孝好老公知道佢老婆仔最鍾意就係秦煌卡比獸,所以就上網買咗3隻卡比獸公仔諗住送畀佢做生日禮物啦~有時夫妻之間互相送下小禮物,畀個surprise對方,又係幾sweet嘅!
點知過咗幾日,佢竟然收到3隻超巨型卡比獸呀!佢本身以為係細細隻嘅公仔,可以擺喺電腦枱上面陪住老婆呀嘛,佢話買嗰陣都覺得好貴㗎喇,但就以為係因為而家興Pokemon先咁貴,完全冇留意過個size!
隻卡比獸有成150cm咁高,有咩迫得過擺隻咁巨型嘅公仔喺屋企?就係擺3隻呀…… 一擺完呢幾隻嘢都已經冇咗半個廳啦,激到佢老婆生蝦咁跳,仲話佢唔搞掂呢幾隻嘢就要搬返娘家住呀!不過都好彩,有網民見個老公咁慘,就幫佢接收咗啲卡比獸,救返一段破裂邊緣嘅婚姻!
呢幾隻害到個好老公驚喜變驚嚇嘅卡比獸仲要(-_-)咁嘅樣攤晒喺度,真係好想問下到底而家邊個無奈啲囉……
封面圖片,資料來源連結:Sern Tay/Pokémon GO Punggol
延伸閱讀:(很想要吧?)出嚟啦!卡比獸! 大大個肚腩一嘢攤落去


text:
丹頂鶴
丹頂鶴(Grus japonensis)係一種高大而儀態優雅嘅白色鶴.又叫做仙鶴,白鶴(其實白鶴係另一種鶴屬嘅鳥類),鴜鷜,中國古籍文獻畀丹頂鶴好多名,例如《爾雅翼》叫仙禽,《本草綱目》胎禽.丹頂鶴係鶴類中嘅一種,因頭頂有紅肉冠而得名.佢係東亞地區所特有嘅鳥種,因體態優雅,顏色分明,響呢啲地區嘅文化中具有吉祥,忠貞,長壽嘅寓意.
外形特徵[編輯]
丹頂鶴具備鶴科嘅特徵,即三長 —— 嘴長,頸長,腳長.成鳥除頸部同飛羽後端係黑色之外,全身白色,頭頂皮膚冇毛,呈鮮紅色.傳說中嘅劇毒鶴頂紅(都有成鶴頂血)正係呢處,但純屬謠傳,鶴血係冇毒嘅,古人所說嘅「鶴頂紅」其實係砒霜,即唔純嘅三氧化二砷,鶴頂紅係古時候對砒霜隱晦嘅講法.丹頂鶴嘅尾脂腺被粉(冉羽).鳥仔身體嘅羽毛啡黃色,個嘴黃色.亞成體羽色黯淡,兩歲後頭頂冇毛區紅色越發鮮艷.頭嘅紅白嘅配色同日本國旗相同.
分佈[編輯]
丹頂鶴繁殖地係中國嘅三江平原嘅松嫩平原,前蘇聯嘅遠東同日本等地.中國東南沿海各地以及長江下游,朝鮮海灣,日本等地過冬.
歷史上丹頂鶴嘅分佈區比現在要大得多,過冬地重加南,可至福建,臺灣,海南等地.由於呢種鳥喺文化種嘅特殊地位,地方誌書中一直有著詳細嘅記載,為研究佢嘅古代分佈提供咗翔實嘅資料.
習性[編輯]
丹頂鶴每年要喺繁殖地同越冬地之間進行遷徙,只有喺日本北海道係當地嘅留鳥,唔進行遷徙,噉可能同冬季當地人有組織噉餵嘢畀佢食,食物來源充足有關.
丹頂鶴嘅棲息地係沼澤同沼澤化嘅草甸,食物主要係淺水嘅魚蝦,軟體動物同某啲植物根莖,跟季節唔同而有所變化.
丹頂鶴成鳥每年換羽兩次,春季換成夏羽,秋季換成冬羽,屬於完全換羽,會暫時失去飛行能力.
丹頂鶴嘅叫聲非常嘹亮,作為明確領地嘅信號,亦係發情期交流嘅重要方式.
丹頂鶴屬於單配製鳥,若冇特殊情況可維持一生.每年嘅繁殖期從3月開始,持續6個月,到9月完.佢哋喺淺水處或有水濕地上築巢,巢材多係蘆葦等禾本科植物.丹頂鶴每年生一竇蛋,一般生 2 到 4 隻,由公乸輪流孵,孵化期 31 到 32 日.雛鳥屬早成雛.
分類[編輯]
用過嘅名:
- Ardea(Grus) japonensis P.L.S. Müller, 1776
- Grus japponensis Gmelin, 1778
- Antigone montignesia Bonaparte, 1854
- Megalornis japonensis Wilder&Hubbard, 1938
有人認為北海道嘅丹頂鶴種群喺叫聲同遷徙上同大陸種群有差異,可劃分為兩個亞種,但基因分析表明兩者冇「有顯著形」嘅差異,因此呢種說法至今得唔到認同.
研究史[編輯]
丹頂鶴由於體形大,顏色分明,好容易認.人類對丹頂鶴嘅知識好早就有積累咗一定經驗.中國嘅地方誌書對佢哋有連續嘅記錄,丹頂鶴好早就俾人養,唐宋年間尤為盛行.而家有好多地方都有養嘅丹頂鶴嚟觀賞.
1980年代後,對丹頂鶴嘅專項研究展開,至今已對其分佈,繁殖地同越冬地嘅生態同行為,遷徙呢啲都掌握嘅一定嘅信息.目前丹頂鶴嘅人工繁殖同人工授精技術亦成熟.1990年代以後,根據繫放研究同人造衛星跟蹤技術,丹頂鶴嘅遷徙路線已經明確.
文化上嘅意義[編輯]
東亞地區嘅居民,用丹頂鶴象徵幸福,吉祥,長壽同忠貞.各國嘅文學同美術作品中成日有出現,殷商時代嘅墓葬中,就有鶴嘅形象喺雕塑度出現.春秋戰國時期嘅青銅器鐘,鶴體造型嘅禮器就已出現.道教中丹頂鶴飄逸嘅形象已成為長壽,成仙嘅象徵.
目前,中國國家林業局已將丹頂鶴作為國鳥唯一候選者,上報國務院.
保護狀況[編輯]
丹頂鶴係大型涉禽,喺濕地環境中屬於食物鏈嘅上層,係濕地生物多樣性嘅關鍵種.日本北海道嘅阿依努人將生活響釧路濕地嘅丹頂鶴稱為「濕地之神」.目前佢哋面臨嘅威脅主要有:
棲息地嘅破壞:響中國東北同遠東地區人類活動對濕地嘅破壞喺1960年代以後急劇加重,對濕地嘅圍墾唔單止侵佔咗原有嘅棲息地,重令原本連通嘅水系阻斷,再加上近年遠東地區氣候乾旱化趨勢明顯,水域面積縮細嚴重.人嘅活動引入嘅污染都威脅丹頂鶴嘅生存,此外燒地等開墾方法,對丹頂鶴嘅巢材同掩蔽處毀壞嚴重,令佢哋分佈更為狹窄.
偷獵:由於自古東亞地區對丹頂鶴就有著對其羽毛同器官嘅需求,獵殺就難以避免.雖然近年隨著保護法規嘅建立,直接獵殺好少發生,但係落毒來獵捕其他水禽嘅方法,已成為丹頂鶴嘅重要死因.
目前,丹頂鶴係中國國家一級保護動物,國際自然保護聯盟(IUCN)嘅紅皮書中係瀕危物種,瀕危物種國際貿易公約(CITES)中列入附錄一.


text:
貳零壹貳年玖月拾肆號(柒月廿九) - 荃灣潮僑街坊盂蘭勝會
點零鐘又到左荃灣,依度既祭好兄弟冇落沙,只有一大埋祭品放係度,兩點左右就開始儀式,依度最特別既係果盤煙,排得好靚,不過我冇留意佢幾時整,所以發現時已經燒晒得番d灰但仲有個形狀係度,都幾靚下,仲有依套一盤盤既冬菇山,髮菜山仲有金針山好似好好味咁(仲有d餅同糖都好似好好味咁),要知道咁大隻菇同埋加下d髮菜好貴,要黎掉真係有d浪費,不過時間到左都係係咁易掉少少落地,咁都好d,唔係真係好浪費d好野,可能因冇落沙,街坊只係插係祭品食品上面,所以唔係太多煙,少左喊晒咁既場面,但街坊們值理們仍係相當高興,始終盂蘭勝會係一樣開心野,如果參與過就會知道了
當中經棚果邊做緊瑜珈焰口,街坊們當然忙於準備搶姑雷果,有遮有盒有膠袋等等,而且亦笑面處處,好開心,依個焰口呢,見到準備左好多姑雷果,應該好多人有份了,而我呢就唔企正中啦梗係,唔係又會不停咁飛中個頭,最後呢,我都執左兩個食,依度既姑雷
果冇粉嶺果d咁靚仔,但味道咸咸地,幾好食
之後就係化大士同埋派米,可能因係鋁架冇得爬,所以出動到機械車升上大士台拆幡同埋除其仔裝飾,丫,依度既牌匾會用支竹隊穿幾個洞先除落黎,幾特別,但化大士既化寶爐呢,因係環保爐入口已經好細,而且太近戲棚,化大士王時爭d燒埋隔離,好危險,後尾
先知原來個爐隊前左,其實可以放後d同埋後尾聽差人講佢好似無開抽氣,所以攪成咁,怪不知環保爐都咁多黑煙啦
最後派米時刻影左幾張相就走人了,依度既人都幾斯文,嗯
丫,但我發覺依度既值理年紀比較大,好似少後生幫手,唔知係因開左學定點,但怕如果無人接都唔知仲攪得幾多年,下年留意下有冇後生幫手先
[14/09/12]
Photo Link <<<<<<<<<<


text:
2013年11月17日 星期日
迪士尼遊蹤.六個月大.上集
14 則留言:
玩得好開心咁喎﹗我都唔捨得丟低BB自己去旅行㗎,所以去到邊都要帶住佢回覆刪除回覆
打算瞕瞕入學讀書前帶佢搭一轉飛機刪除
好開心呀, 咁細個去旅行, 我都好想同蛇仔明去旅行, 但怕自己HANDLE 唔到....回覆刪除回覆
近近地,黎澳門行返轉先刪除
你好叻呀, 每次水晶梨怕生保喊果時我都唔知點安撫佢, 抱又唔得, 帶埋佢玩開嘅玩具都唔得回覆刪除回覆
我睇d育兒書教,bb一旦驚生保人或地方時,可攬實佢,將佢個頭埋在自己心口,切不可高聲𠮟斥你無鬼用之類.試下啦,好快就收聲的了,仲會好親你添,給予bb安全感十分重要,如果佢有足夠的安全感,他朝便會成為一個獨立自信的人!刪除
嘩,好犀利,叻叻,你同瞕瞕都叻叻呀 ^^回覆刪除
嘻嘻....超似呀,你老公同瞕瞕真係一模一樣,好得意呀 XDD
個BUFFET 好正呀,而且D 食物又可愛,係喎,有冇卡通人物跳出來同你地影相呀 ? ^^回覆
早餐的時候先有,寫在第二天的行程𥚃,好快就推出的了.刪除
暲暲玩得好開心喎!回覆刪除
真係失禮,妹豬到依家都未去過迪士尼
Hello~ 我都第一次來你既Blogger~回覆刪除
BB超似爸爸呀~
有左BB, 其實普通出個街, 都要帶好多野呢, 哈哈~
我都未有機會帶BB去澳門玩下添~回覆
黎緊12月可以試下過黎呀, 感受下我地既聖誕氣氛~刪除
瞕瞕真係好開心喎!雖然佢可能大個未必記得,但見到佢抬頭望野個好奇眼神,都覺得點辛苦帶埋佢都值啦^^回覆刪除回覆
如果佢聽話d仲值添呀! 有時佢太扭計, 我地都會嚇佢, 話以後邊度都唔帶你去啦刪除
好開心好正呀,回覆刪除
我都諗住帶little k 去呀, 都係諗係咪要帶好多野...
我同你一樣, 唔捨得放底bb去旅行, 總係覺得點都要有佢係度先開心~^^